
	诪转谞讬' 诪讘讜讬 砖讛讜讗 讙讘讜讛 诇诪注诇讛 诪注砖专讬诐 讗诪讛 讬诪注讟 专' 讬讛讜讚讛 讗讜诪专 讗讬谞讜 爪专讬讱 讜讛专讞讘 诪注砖专 讗诪讜转 讬诪注讟 讜讗诐 讬砖 诇讜 爪讜专转 讛驻转讞 讗注''驻 砖讛讜讗 专讞讘 诪注砖专 讗诪讜转 讗讬谉 爪专讬讱 诇诪注讟:


	讙诪' 转谞谉 讛转诐 住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讗诪讛 驻住讜诇讛 讜专讘讬 讬讛讜讚讛 诪讻砖讬专 诪讗讬 砖谞讗 讙讘讬 住讜讻讛 讚转谞讬 驻住讜诇讛 讜讙讘讬 诪讘讜讬 转谞讬 转拽谞转讗 住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘谞谉 转谞讬 转拽谞转讗 讜讗讬讘注讬转 讗讬诪讗 讚讗讜专讬讬转讗 谞诪讬 转谞讬 转拽谞转讗 讗诇讗 住讜讻讛 讚谞驻讬砖讬谉 诪讬诇讬讛 驻住讬拽 讜转谞讬 驻住讜诇讛 诪讘讜讬 讚诇讗 谞驻讬砖讬 诪讬诇讬讛 转谞讬 转拽谞转讗 讗诪专 专讘 讬讛讜讚讛 讗诪专 专讘 讞讻诪讬诐 诇讗 诇诪讚讜讛 讗诇讗 诪驻转讞讜 砖诇 讛讬讻诇 讜专讘讬 讬讛讜讚讛 诇讗 诇诪讚讛 讗诇讗 诪驻转讞讜 砖诇 讗讜诇诐 讚转谞谉 驻转讞讜 砖诇 讛讬讻诇 讙讘讛讜 注砖专讬诐 讗诪讛 讜专讞讘讜 注砖专 讗诪讜转 讜砖诇 讗讜诇诐 讙讘讛讜 讗专讘注讬诐 讗诪讛 讜专讞讘讜 注砖专讬诐 讗诪讜转 讜砖谞讬讛谉 诪拽专讗 讗讞讚 讚专砖讜 {讜讬拽专讗 讙-讘} 讜砖讞讟讜 驻转讞 讗讛诇 诪讜注讚 讚专讘谞谉 住讘专讬 拽讚讜砖转 讛讬讻诇 诇讞讜讚 讜拽讚讜砖转 讗讜诇诐 诇讞讜讚 讜讻讬 讻转讬讘 驻转讞 讗讛诇 诪讜注讚 讗讛讬讻诇 讻转讬讘 讜专讘讬 讬讛讜讚讛 住讘专 讛讬讻诇 讜讗讜诇诐 拽讚讜砖讛 讗讞转 讛讬讗 讜讻讬 讻转讬讘 驻转讞 讗讛诇 诪讜注讚 讗转专讜讬讬讛讜 讛讜讗 讚讻转讬讘 讜讗讬讘注讬转 讗讬诪讗 诇专' 讬讛讜讚讛 谞诪讬 拽讚讜砖转 讗讜诇诐 诇讞讜讚 讜拽讚讜砖转 讛讬讻诇 诇讞讜讚 讜讛讻讗 讛讬讬谞讜 讟注诪讗 讚专讘讬 讬讛讜讚讛 讚讻转讬讘 讗诇 驻转讞 讗讜诇诐 讛讘讬转 讜专讘谞谉 讗讬 讛讜讛 讻转讘 讗诇 驻转讞 讗讜诇诐 讻讚拽讗诪专转 讛砖转讗 讚讻转讬讘 讗诇 驻转讞 讗讜诇诐 讛讘讬转 讛讘讬转 讛驻转讜讞 诇讗讜诇诐 讜讛讗 讻讬 讻转讬讘 讛讗讬 讘诪砖讻谉 讻转讬讘 讗砖讻讞谉 诪砖讻谉 讚讗讬拽专讬 诪拽讚砖 讜诪拽讚砖 讚讗讬拽专讬 诪砖讻谉 讚讗讬 诇讗 转讬诪讗 讛讻讬 讛讗 讚讗诪专 专讘 讬讛讜讚讛 讗诪专 砖诪讜讗诇 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉 砖谞讗诪专 {讜讬拽专讗 讙-讘} 讜砖讞讟讜 驻转讞 讗讛诇 诪讜注讚 讘讝诪谉 砖驻转讜讞讬谉 讜诇讗 讘讝诪谉 砖讛谉 谞注讜诇讬诐 讜讛讗 讻讬 讻转讬讘 讛讛讬讗 讘诪砖讻谉 讻转讬讘 讗诇讗 讗砖讻讞谉 诪拽讚砖 讚讗讬拽专讬 诪砖讻谉 讜诪砖讻谉 讚讗讬拽专讬 诪拽讚砖 讘砖诇诪讗 诪拽讚砖 讚讗讬拽专讬 诪砖讻谉 讚讻转讬讘 {讜讬拽专讗 讻讜-讚/讜/讬讗/讬讝/讬讟/诇/诇讗 ??} 讜谞转转讬 (讗转) 诪砖讻谞讬 讘转讜讻讻诐 讗诇讗 诪砖讻谉 讚讗讬拽专讬 诪拽讚砖 诪谞诇谉 讗讬诇讬诪讗 诪讚讻转讬讘 {讘诪讚讘专 讬-讻讗} (讜谞砖讗讜) 讛拽讛转讬诐 谞讜砖讗讬 讛诪拽讚砖 讜讛拽讬诪讜 讗转 讛诪砖讻谉 注讚 讘讜讗诐





专砖"讬





	诪转谞讬' 诪讘讜讬 砖讛讜讗 讙讘讜讛. 砖讛谞讬讞讜 讗转 讛拽讜专讛 诇诪注诇讛 诪注砖专讬诐 讗诪讛 讜拽讜专讛 讝讜 诇讛转讬专 诇讟诇讟诇 诇转讜讻讛 讘讗讛 讚诪讚讗讜专讬讬转讗 讗讬转住专 讛讜爪讗转 专讛''专 讘砖讘转 讜诪讛 讛讬讗 专讛''专 住专讟讬讗 讜驻诇讟讬讗 讙讚讜诇讛 讻讚讗诪专谉 讘驻专拽 讬爪讬讗讜转 讛砖讘转 (砖讘转 讚祝 讜:) 砖讚讜诪讬谉 诇讚讙诇讬 诪讚讘专 讚讻诇 诪讬诇讬 讚砖讘转 诪诪砖讻谉 讙诪专讬谞谉 讜注讙诇讜转 砖诇 诇讜讬诐 讘专讜讞讘 讬''讜 讗诪讛 讗讝诇讬 讻讚讗诪专谉 讘讛讝讜专拽 (砖诐 讚' 爪讟.) 讛诇讻讱 诇讗 讛讜讬 专讛''专 讘爪讬专 诪讬''讜 讗诪讛 专讜讞讘 讜诪驻讜诇砖 诪砖谞讬 专讗砖讬谉 讗讘诇 诪讘讜讬 拽爪专 讛讜讗 讜讗讬谞讜 专讞讘 讬''讜 讗诪讛 讜讗讬 谞诪讬 专讞讘 讛讜讗 讗讬谞讜 诪驻讜诇砖 讗诇讗 专讗砖讜 讗讞讚 驻转讜讞 诇专讛''专 讜专讗砖讜 讗讞讚 住转讜诐 讚讗讬 讛讜讛 诪驻讜诇砖 诇讗 讛讜讬 诪砖转专讬 讘拽讜专讛 讻讚讗诪专讬谞谉 讘讙诪专讗 讜讻讬讜谉 讚诇讗讜 专讛''专 讛讜讗 砖专讬 诇讟诇讟讜诇讬 讘讬讛 诪谉 讛转讜专讛 讘诇讬 砖讜诐 转讬拽讜谉 讜专讘谞谉 讙讝讜专 注诇讬讛 诪砖讜诐 讚讗转讬 诇讗讬讞诇讜驻讬 讘专讛''专 讜砖专讬讜讛 讘转拽谞转讗 讚诇讞讬 讗讜 拽讜专讛 讚诇讬讛讜讬 讛讬讻讬专讗 讚诇讗 诇讬转讬 诇诪讬砖专讬 专讛''专 讙诪讜专讛: 讬诪注讟. 讬砖驻讬诇 讜讟注诪讗 诪驻专砖 讘讙诪专讗: 讜讛专讞讘 诪注砖专 讗诪讜转 讬诪注讟. 讚讝讛讜 砖讬注讜专 专讜讞讘 住转诐 驻转讞讬诐 讜讟驻讬 诪讛讻讬 诇讗 诪讬拽专讜 驻转讞 讗诇讗 驻专爪讛 讜讗谞谉 讘注讬谞谉 驻转讞 讜爪专讬讱 诇谞注讜抓 拽谞讬诐 诇诪注讟 专讜讞讘 讻谞讬住转讛 讜诇讛注诪讬讚讛 注诇 注砖专 讗讜 注诇 驻讞讜转: 爪讜专转 讛驻转讞. 诇讞讬 诪讬讻谉 讜诇讞讬 诪讬讻谉 拽讜专讛 (住''讗 讜拽谞讛) 注诇 讙讘讬讛谉: 讙诪' 讚转谞讬 转拽谞转讗. 讚转谞讬 讬诪注讟 讜诇讗 转谞讗 驻住讜诇: 住讜讻讛. 讚讟注诪讗 讚讬讚讛 讚讗讜专讬讬转讗 讻讚讗诪专讬' 讛转诐 诪诇诪注谉 讬讚注讜 讚讜专讜转讬讻诐: 转谞讬 驻住讜诇讛. 讛讜讗讬诇 讜讻讘专 诪讬诪讜转 诪砖讛 谞讬转谞讛 诪讚讛 讝讜 讜讘讗讜 讞讻诪讬诐 诇驻专砖 诇讱 砖讗诐 诇讗 注砖讛 讻谉 驻住讜诇讛 砖讬讬讱 诇诪讬转谞讬 讘讛 诇砖讜谉 驻住诇讜转 讜讗注''讙 讚诪讛谞讬讗 讘讛 转拽谞转讗 讻诇 讻诪讛 讚诇讗 诪转拽谉 诇讛 讗讬拽专讬讗 驻住讜诇讛: 诪讘讜讬. 讚讻诇 注讬拽专讬讛 讚专讘谞谉 讛讜讗 诇讗 砖讬讬讱 诇诪讬诪专 讘讬讛 诇砖讜谉 驻住诇讜转 砖讛专讬 讻讗谉 讛转讞讬诇讜 诇讛专讗讜转讱 注住拽讬 诪讘讜讬 讜转讜专讜转讬讜 讜诪讗讬 驻住讜诇 砖讬讬讱 诇诪讬诪专 讗讻转讬 诇讗 讛讜讚讬注讜讱 专讘谞谉 砖讬注讜专讬讛 讘讛讻讬 讚诇讬转谞讬 讗诐 诇讗 注砖讛 讻谉 驻住讜诇: 讚讗讜专讬讬转讗 谞诪讬 转谞讬 转拽谞转讗. 讘注诇诪讗 讘诪讬诇讬 讗讞专讬谞讬: 讚谞驻讬砖讬 诪讬诇讬讛. 讚拽转谞讬 讛转诐 讜砖讗讬谉 诇讛 砖诇砖 讚驻谞讜转 讜砖讗讬谞讛 讙讘讜讛讛 注砖专讛 讜砖讞诪转讛 诪专讜讘讛 诪爪讬诇转讛: 驻住讬拽 讜转谞讬 驻住讜诇讛. 讚讛砖转讗 诪爪讬 讻讬讬诇 讜转谞讬 诇讛讜 讻讜诇讛讜 讻讞讚讗 讚讗讬 讛讜讛 转谞讬 转拽谞转讗 诇讗 讛讜讛 诪爪讬 诇注专讜讘讬谞讛讜 讜诇诪转谞讬谞讛讜 讚讘砖讗讬谉 诇讛 砖诇砖 讚驻谞讜转 讘注讬 诇诪讬转谞讬 讬注砖讛 诇讛 讚讜驻谉 讜讘砖讗讬谞讛 讙讘讜讛讛 讘注讬 诇诪讬转谞讬 讬讙讘讬讛 讜讘砖讞诪转讛 诪专讜讘讛 诪爪讬诇转讛 讬讜住讬祝 注诇 住讻讻讛 讜讗诪专 诪专 诇注讜诇诐 讬砖谞讛 讗讚诐 诇转诇诪讬讚讜 讚专讱 拽爪专讛 (驻住讞讬诐 讚' 讙:): 讗讛诇 诪讜注讚. 讛讜讗 讛讛讬讻诇 砖砖诐 讛讬讛 谞转讜谉 诪讝讘讞 讛讝讛讘 讜讛砖诇讞谉 讜讛诪谞讜专讛 讜讘讻讜诇讛讜 讻转讬讘 讗讛诇 诪讜注讚: 专讘谞谉 住讘专讬. 拽讚讜砖转 讗讜诇诐 诇讗讜 讻拽讚讜砖转 讛讬讻诇 讜讻诇 注讘讜讚讜转 讛讗诪讜专讜转 讘讛讬讻诇 讗讬 讛讜讛 注讘讬讚 诇讛讜 讘讗讜诇诐 砖诇驻谞讬讜 诇讗 诪讬转讻砖专讬 讛诇讻讱: 诇讗 诪讬拽专讬 讗讛诇 诪讜注讚 讜诇讗 讗砖讻讞谉 拽专讗 讚诇讬拽专讬 诇驻转讞 讚讬诇讬讛 驻转讞: 讗诇 驻转讞 讗讜诇诐. 讗诇诪讗 驻讬转讞讗 讗拽专讬: 讛讘讬转 讛驻转讜讞 诇讗讜诇诐. 讜讛讜讗 讛讬讻诇: 讜讛讗 讻讬 讻转讬讘. 驻转讞 讗讛诇 诪讜注讚 讘诪砖讻谉 砖讛讬讛 讘诪讚讘专 讻转讬讘 讜砖诐 诇讗 讛讬讛 讗讜诇诐 讜驻转讞 讛讬讻诇 讬' 讗诪讜转 讛讜讗 讚讙讘讜讛 砖讛拽专砖讬诐 诇讗 讛讬讜 讗诇讗 注砖专讛 讗诪讜转 讙讜讘讛谉: 砖诇诪讬诐 砖砖讞讟谉. 砖讞专讬转 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉: 讛讗 讘诪砖讻谉 讻转讬讘. 讜讘讘讬转 注讜诇诪讬诐 诪谞讗 诇谉: 讜谞转转讬 诪砖讻谞讬 讘转讜讻讻诐. 讜讻砖谞讗诪专 诪拽专讗 讝讛 讻讘专 讛讜拽诐 讛诪砖讻谉 砖讛专讬 讘转讜专转 讻讛谞讬诐 谞讻转讘 讜讻诇 讗讜转讜 讛住驻专 讘讗讛诇 诪讜注讚 谞讗诪专 讻讚讻转讬讘 (讜讬拽专讗 讗) 讜讬讚讘专 讛' 讗诇讬讜 诪讗讛诇 诪讜注讚 讜注诇 讗讬讝讛 诪砖讻谉 讛讬讛 诪讘讟讬讞谉 注讜讚 讗诐 诇讗 注诇 讛诪拽讚砖:





转讜住驻讜转





	诪转谞讬' 诪讘讜讬 砖讛讜讗 讙讘讜讛 诪注砖专讬诐 讗诪讛 讬诪注讟. 讛拽砖讛 诪讛专''讬 诪讗讜专诇讬谞''砖 讚讛讜讛 诇讬讛 诇讗砖诪讜注讬谞谉 讛讻砖专 诪讘讜讬 讘专讬砖讗 砖讛讜讗 讘诇讞讬 讜拽讜专讛 讜讗诐 讛谞讬讞 诇诪注诇讛 诪注砖专讬诐 讬诪注讟 讜转讬专抓 讚转谞讗 谞讬讞讗 诇讬讛 诇讛转讞讬诇 讘讛讗讬 诇讬砖谞讗 讻诪讜 砖诪转讞诇转 诪转谞讬转讬谉 讚住讜讻讛 讜诇讛讻讬 驻专讬讱 砖驻讬专 讟驻讬 讘讙诪专讗 诪讗讬 砖谞讗 讙讘讬 住讜讻讛 讚转谞讬 驻住讜诇讛: 住讜讻讛 讚讗讜专讬讬转讗 转谞讬 驻住讜诇讛. 驻专砖''讬 讚砖讬讬讱 诇诪讬转谞讬 讘讛 诇砖讜谉 驻住讜诇 讛讜讗讬诇 讜诪讬诪讜转 诪砖讛 谞讬转谞讛 诪讚讛 讝讜 [讗祝 注诇 讙讘 讚讘讚讗讜专讬讬转讗 砖讬讬讱 谞诪讬 转拽谞转讗] 讜诇讬砖谞讗 讚讗讬讘注讬转 讗讬诪讗 讘讚讗讜专讬讬转讗 谞诪讬 转谞讬 转拽谞转讗 诇讗 讗转讬 砖驻讬专 诇驻讬专讜砖讜 讻讬 讙诐 诇诇砖讜谉 专讗砖讜谉 转谞讬 讘讚讗讜专讬讬转讗 转拽谞转讗 讜诇讗 拽讗诪专 讗诇讗 讚砖讬讬讱 诇诪转谞讬 讘讛 诇砖讜谉 驻住讜诇讛 诇讻讱 谞专讗讛 诇驻专砖 住讜讻讛 讚讗讜专讬讬转讗 转谞讬 驻住讜诇讛 讚诇砖讜谉 讬诪注讟 诪砖诪注 讞讜诪专讗 讘注诇诪讗 讜讗转讬 诇诪讬讟注讬 讜诇讜诪专 讚讚讜讜拽讗 诇讻转讞诇讛 讗讘诇 讘讚讬注讘讚 砖驻讬专 讚诪讬 讗讘诇 讘诪讘讜讬 讚专讘谞谉 讗讬谉 诇讞讜砖 讜讛讗 讚讗诪专讬谞谉 讘驻' 讘诪讛 诪讚诇讬拽讬谉 (砖讘转 讚' 讻讘.) 谞专 讞谞讜讻讛 砖讛谞讬讞讛 诇诪注诇讛 诪注砖专讬诐 讗诪讛 驻住讜诇讛 讻住讜讻讛 讜讻诪讘讜讬 讜讗注''讙 讚谞专 讞谞讜讻讛 讛讜讬 讚专讘谞谉 谞拽讟 驻住讜诇讛 讗讙讘 住讜讻讛 讚讘转专讬讛 讗''谞 讛转诐 诇讗 诪爪讬 诇诪讬转谞讬 讬诪注讟 讚讛讜讛 诪砖诪注 讻诪讜 砖讛讬讗 讚讜诇拽转 讬诪注讟 讜讝讛 讗讬谞讜 讚讗驻讬诇讜 诇诪''讚 讛谞讞讛 注讜砖讛 诪爪讜讛 爪专讬讱 诇讻讘讜转讛 讜诇讛讚诇讬拽讛 砖诇讗 讬讗诪专 讛专讜讗讛 诇爪专讻讜 讛讜讗 讚讗讚诇拽讛 讻讚讗诪专讬谞谉 讛转诐 讙讘讬 讛讚诇讬拽讛 诪讘驻谞讬诐 讜讛谞讬讞讛 诪讘讞讜抓: 讚讻转讬讘 讗诇 驻转讞 讗讜诇诐 讛讘讬转. 讝讛 讛驻住讜拽 讗讬谞讜 讘砖讜诐 诪拽讜诐 讜讗讜专''讬 讚诪爪讬谞讜 讚讻转讬讘 (讬讞讝拽讗诇 诪) 讗讜诇诐 讛讘讬转 讜讘拽专讗 讗讞专讬谞讗 (砖诐 诪讝) 讻转讬讘 驻转讞 讛讘讬转 讜讛讜讬 讻讗诇讜 谞讻转讘 讘讛讚讬讗 讘讞讚 拽专讗 驻转讞 讗讜诇诐 讛讘讬转 讜拽讗诪专讬 专讘谞谉 讗讬 讻转讘 驻转讞 讗讜诇诐 讻讚拽讗诪专转 驻讬' 砖诇讗 讛讬讛 讻转讜讘 讘砖讜诐 诪拽讜诐 讗讜诇诐 讛讘讬转: 讗砖讻讞谉 诪砖讻谉 讚讗讬拽专讬 诪拽讚砖. 讜谞驻拽讗 诪讬谞讛 砖讗讬谞讜 讚讜讞讛 讗转 讛砖讘转 讜砖诇讗 讬讻谞住 讗讚诐 砖诐 讘讗讘拽 砖注诇 专讙诇讬讜 诪砖诪注 讚诪砖讻谉 讜诪拽讚砖 讙诪专讬谞谉 诪讛讚讚讬 讜讻谉 讘驻''拽 讚讞讜诇讬谉 (讚' 讻讚.) 讙讘讬 诪讜诪讬谉 砖驻住讜诇讬谉 讘讻讛谞讬诐 讜诇讜讬诐 讘砖谞讬诐 讚拽讗诪专 讬讻讜诇 讗祝 讘砖讬诇讛 讜讘讬转 注讜诇诪讬诐 讻谉 讜拽砖讛 讚讘驻''讘 讚砖讘讜注讜转 (讚' 讟讝:) 诪爪专讬讱 转专讬 拽专讗讬 讚拽讗诪专 讚诇讻转讜讘 讗讬讚讬 讜讗讬讚讬 诪拽讚砖 讜讻讜' 讜讻谉 讘住讜讟讛 (讚' 讟讝.) 讜讘讬讜诪讗 (讚' 诪讚.) 讜讘讻诪讛 讚讜讻转讬 讜转讬专抓 讛专''专 谞转谞讗诇 讚讛讻讗 诇讗 爪专讬讱 拽专讗 讚注讬拽专 讚专砖讛 讗讬谞讛 讗诇讗 注诇 讛诪拽讚砖 讚讘诪砖讻谉 诇讗 讛讬讜 讚诇转讜转 讜讛讛讬讗 讚讞讜诇讬谉 住讘专讗 讛讜讗 讗诐 诇讗 讛讬讛 讛驻住讜拽 砖讬驻住诇讜 讗祝 讘砖讬诇讛 讛讜讗讬诇 讜讗讬谞讜 转诇讜讬 讘拽讚讜砖转 讛诪砖讻谉: 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉. 讜讗诐 转讗诪专 转讬驻讜拽 诇讬讛 讚谞砖讞讟讜 拽讜讚诐 转诪讬讚 砖诇 砖讞专 讜讗诪专讬谞谉 讛注讜诇讛 注讜诇讛 专讗砖讜谞讛 讚转诪讬讚 砖诇 砖讞专 谞诪讬 讘注讬 驻转讬讞转 讚诇转讜转 讛讛讬讻诇 讻讚转谞谉 讘转诪讬讚 谞砖讞讟 (驻住讞讬诐 讚' 谞讞:) 诇讗 讛讬讛 转诪讬讚 谞砖讞讟 注讚 砖讛讬讛 砖讜诪注 拽讜诇 砖注专 砖谞驻转讞 讜讬''诇 讚拽专讗 讚讛注讜诇讛 讚讜讜拽讗 讘讛拽讟专讛 讗讬讬专讬 讜诇讗 讘砖讞讬讟讛 讗讬 谞诪讬 诇诪爪讜讛 讜诇讗 诇注讻讘 讻讚讗诪专 讘讛讚讬讗 讘讛转讻诇转 (诪谞讞讜转 讚' 诪讟.) 讜讛讗 讚转谞讬讗 讘转讜住驻转讗 讻诇 讛讝讘讞讬诐 砖讛拽讚讬诪谉 诇转诪讬讚 砖诇 砖讞专 讗讜 注讬讻讘谉 讗讞专 转诪讬讚 砖诇 讘讬谉 讛注专讘讬诐 驻住讜诇讬谉 讛讬讬谞讜 诪讚专讘谞谉 讗讬 谞诪讬 讛讻讗 讗讬爪讟专讬讱 讻砖谞驻转讞讜 讜讞讝专讜 讜谞谞注诇讜:





专讘 谞住讬诐 讙讗讜谉

驻专拽 诪讘讜讬. 诪讘讜讬 讚专讘谞谉 转讗谞讬 转拽谞转讗 讘驻专' 注讜砖讬谉 驻住讬谉 (注讬专讜讘讬谉 讻讗) 讗诪' 专讘 讬讛讜讚讛 讗诪' 砖诪讜讗诇 讘砖注讛 砖转讬拽谉 砖诇诪讛 注讬专讜讘讬谉 讜讬讚讬诐 讬爪转讛 讘转 拽讜诇 讜讗诪专讛 诇讜 讘谞讬 讗诐 讞讻诐 诇讘讱 讜讚注 讻讬 讻诇 讚讘专 砖讗讬谞讜 讻转讜讘 讘拽专讗讬 讜讗注"驻 砖讛讜讗 诪转拽谞转 谞讘讬讗讬诐 讚专讘谞谉 诪讬转拽专讬 讻讬 诪驻讬 讛砖诪讜注讛 砖诇讛谉 拽讬讘诇谞讜讛讜 讜注讬专讜讘讬谉 讚专讘谞谉 诇驻讬 砖讗讬谞诐 讻转讜讘讬诐:





专讘讬谞讜 讞谞谞讗诇

诪讘讜讬 砖讛讜讗 讙讘讜讛 诪注砖专讬诐 讗诪讛 讬诪注讟. 转谞讗 讻讬爪讚 诪诪注讟讜 谞讜转谉 注诇讬讜 拽讜专讛 诪讻' 讗诪讛 讜诇诪讟讛. 



转谞谉 讛转诐 住讜讻讛 砖讛讬讗 讙讘讜讛讛 诪讻' 讗诪讛 驻住讜诇讛. 诪"砖 讙讘讬 住讜讻讛 转谞讬 驻住讜诇讛 讜诪"砖 讙讘讬 诪讘讜讬 转谞讬 转拽谞转讗 讜讻讜' 讜驻砖讜讟讛 讛讬讗. 



讗诪专 专讘 讬讛讜讚讛 讗诪专 专讘 讞讻诪讬诐 诇讗 诇诪讚讜讛 砖注讚 讻' 讗诪讛 讻驻转讞 讛讜讗 讞砖讬讘 讗诇讗 诪驻转讞讜 砖诇 讛讬讻诇 砖讛讬讛 讙讜讘讛讜 讻' 讗诪讛 讻讚转谞谉 讘诪住讻转 诪讚讜转 驻转讞讜 砖诇 讛讬讻诇 讙讜讘讛讜 讻' 讜专讞讘讜 讬' 讗诪讜转 讜专' 讬讛讜讚讛 诇诪讚 诪谉 讛讗讜诇诐 讚转谞谉 讜砖诇 讗讜诇诐 讙讜讘讛讜 诪' 讗诪讛 讜专讜讞讘讜 讻' 讗诪讛 讜砖谞讬讛诐 诪讛讚讬谉 讗讞讚 讚专砖讜 讜砖讞讟讜 驻转讞 讗讛诇 诪讜注讚. 专讘谞谉 住讘专讬 驻转讞 讗讛诇 诪讜注讚 讛讛讬讻诇 讛讜讗 讚讗拽专讬 讗讛诇 诪讜注讚 讜讛讛讬讗 驻转讞 驻转讞 讛讛讬讻诇 讛讜讗. 



讜专' 讬讛讜讚讛 住讘专 拽讚讜砖转 讗讜诇诐 讜讛讬讻诇 讞讚讗 诪诇转讗 讛讜讗. 讜讻讜诇讛讜 讗讛诇 诪讜注讚 讗拽专讬 讜讗注"讙 讚讛讛讬讗 拽专讗 讜砖讞讟讜 驻转讞 讗讛诇 诪讜注讚 讘诪砖讻谉 讻转讬讘 讜诇讬讻讗 讛转诐 讗讜诇诐 讗砖讻讞谉 讚诪砖讻谉 讗拽专讜 诪拽讚砖 砖谞讗诪专 讜注砖讜 诇讬 诪拽讚砖 讜砖讻谞转讬 讘转讜讻诐 讻讻诇 讗砖专 讗谞讬 诪专讗讛 讗讜转讱 讗转 转讘谞讬转 讛诪砖讻谉 讜诪拽讚砖 谞诪讬 讗拽专讬 诪砖讻谉 讚讻转讬讘 讜谞转转讬 诪砖讻谞讬 讘转讜讻讻诐 讜转专讜讜讬讬讛讜 讞讚讗 诪讬诇转讗 讛讬讗 讗专讜谉 谞诪讬 讗拽专讬 诪拽讚砖 砖谞讗诪专 讜谞住注讜 讛拽讛转讬诐 谞讜砖讗讬 讛诪拽讚砖 讗诪专讬谞谉 (诪讚讬诇驻讬) [讗讚讬诇驻讬] 诪驻转讞 讗讛诇 诪讜注讚 诇讬诇驻讬 诪驻转讞 砖注专 讛讞爪专 砖讛讬讛 讙讜讘讛讜 讛' 讗诪讜转 讜专讜讞讘讜 讻' 讗诪讛 砖谞讗诪专 讗讜专讱 讛讞爪专 诪讗讛 讘讗诪讛 讜讙讜' 讟讜诇 讻' 讗诪讛 讗讞讜专讬 讛诪砖讻谉 讜诇' 讗诪讛 讛诪砖讻谉 讛专讬 谞' 谞砖讗专讜 诪谉 讛讗讜专讱 砖诇 讞爪专 讛诪砖讻谉 讜专讜讞讘 讻讜诇谉 专讜讞讘谉 谞' 驻专谞住转讜 讛讞爪专 诇讗讜专讻讛 讜讝讜 注讜讚 诪讚转 专讞讘转 讛诪砖讻谉.





专砖讘"讗

诪转谞讬': 诪讘讜讬 砖讛讬讗 讙讘讜讛 诪注砖专讬诐 讗诪讛 讬诪注讟. 驻讬专讜砖: 讬诪注讟 讬转拽谉, 讘讬谉 砖讬砖驻讬诇 讛拽讜专讛 讘讬谉 砖讬讙讘讬讛 讛拽专拽注, 讜讻诪讜 砖讗诪专讜 讘讙诪专讗 (诇讛诇谉 注讬专讜讘讬谉 讚, 讘) 讻诪讛 诪诪注讟 专讘 讬讜住祝 讗诪专 讟驻讞 讗讘讬讬 讗诪专 讗专讘注讛 讚讛讬讬谞讜 诪诇诪讟讛. 讜讘讛讚讬讗 讙专住讬谞谉 讘讬专讜砖诇诪讬 (讛"讗) 讻讬爪讚 讛讜讗 诪诪注讟 注讜砖讛 诪住讟讻讗 注诇 讛驻转讞 讜诪转讬专 讗转 讛诪讘讜讬, 讻诪讛 讬讛讗 讘讛 专讘 讗讞讗 讘砖诐 专' 讗讜砖注讬讗 讗诪专 讚' 讟驻讞讬诐 讻讚讬 诪拽讜诐, 专' 讬讜住讬 讗讜诪专 讟驻讞 讻讚讬 拽讜专讛. 讜专砖"讬 讝"诇 驻讬专砖 讬诪注讟 讬砖驻讬诇 讗转 讛拽讜专讛, 诇讗讜 讚讜拽讗 讚诇诪注诇讛 谞拽讟. 讜讚讜拽讗 讘砖讛讻砖专讜 讘拽讜专讛, 讘讬谉 诇诪讗谉 讚讗诪专 (诇讛诇谉 注讬专讜讘讬谉 讛, 讗) 拽讜专讛 诪砖讜诐 讛讬讻专 讘讬谉 诇诪讗谉 讚讗诪专 拽讜专讛 诪砖讜诐 驻转讞, 讚诇诪注诇讛 诪注砖专讬诐 诇讬讻讗 讛讬讻专, 讜讻谉 诇讗 诪爪讬谞讜 驻转讞 讬讜转专 诪讻砖讬注讜专 讛讝讛, 讗讘诇 讘诇讞讬 诇讗 讗讬讻驻转 诇谉 讘讬谉 砖讗专讜讱 讬讜转专 诪注砖专讬诐 讘讬谉 砖讗讬谞讜, 讚诇讗 砖讬讬讱 讘讬讛 讞讚 诪讛谞讬 讟注诪讬 讜讗驻讬诇讜 诇诪讗谉 讚讗诪专 诇讞讬 诪砖讜诐 诪讞讬爪讛.



讜专讘讬 讬讛讜讚讛 讗讜诪专 讗讬谞讜 爪专讬讱. 讻讚驻专讬砖 讘讘专讬讬转讗 (诇讛诇谉 注讬专讜讘讬谉 讬讘, 讘) 讗驻讬诇讜 注讚 讗专讘注讬诐 讜讞诪砖讬诐. 讗讬讻讗 诇诪讬讚拽 讗诪讗讬 诇讗 转谞讗 讛讻讗 谞诪讬 讜砖讗讬谞讜 讙讘讜讛 注砖专讛 讻讚转谞讬 诇讛 讙讘讬 住讜讻讛 (讘, 讗) 讜讻讚讗诪专讬谞谉 诇拽诪谉 讘讙诪专讗 (注讬专讜讘讬谉 讛, 讗) 讛讬讛 驻讞讜转 诪注砖专讛 讟驻讞讬诐 讞讜拽拽 讘讜 诇讛砖诇讬诪讜 诇注砖专讛. 讜诪住转讘专 诇讬 诪砖讜诐 讚讘砖讬注讜专  讚诇诪讟讛 诇讬讻讗 驻诇讜讙转讗 讜转谞讗 讘住讜讻讛 讜讛讜讗 讛讚讬谉 诇诪讘讜讬, 讚讗驻讬诇讜 (讚)讘砖讬注讜专 讚诇诪注诇讛 讗拽砖讬谞谉 讘讙诪专讗 (诇讛诇谉 注讬专讜讘讬谉 讙, 讗) 诇诪讛 诇讬 诇讗驻诇讜讙讬 讘转专转讬 讜讗诪专讬谞谉 讚爪专讬讻讬, 讛讗 诇讗讜 讛讻讬 诇讗 讛讜讬 转谞讬 讛讻讗 讻讬讜谉 讚转谞讗 讘住讜讻讛.



讜讛专讞讘 诪注砖专 讗诪讜转 讬诪注讟. 讻诇讜诪专: 讘讬谉 砖讛讻砖讬专讜 讘诇讞讬 讘讬谉 砖讛讻砖讬专讜 讘拽讜专讛, 诪砖讜诐 讚讬转专 诪注砖专 谞讬讚讜谉 讻驻专爪讛 (诇讛诇谉 注讬专讜讘讬谉 讟讜, 讘 讘诪砖谞讛), 讜讗讬谉 诇讞讬 讜拽讜专讛 诪转讬专讬谉 讗转 讛驻专爪讛 诇讚注转 专讘谞谉. 讗讘诇 诇专' 讬讛讜讚讛 讗讬谞讜 爪专讬讱 诇诪注讟 注讚 砖诇砖 注砖专讛 讗诪讛 讜砖诇讬砖 讗讜 注讚 注砖专讬诐 讻讚讗讬转讗 讘讙诪专讗 (诇讛诇谉 注讬专讜讘讬谉 讬, 讗) 诇诪专 讻讚讗讬转 诇讬讛 讜诇诪专 讻讚讗讬转 诇讬讛. 讜讛讗 讚诇讗 驻诇讬讙 专' 讬讛讜讚讛 讘诪转谞讬' 讘专讞讘, 诪砖讜诐 讚住诪讬讱 讗诪讗讬 讚驻诇讬讙 讘讘专讬讬转讗 讜讻讚讗诪专 讘讙诪专讗 (诇讛诇谉 注讬专讜讘讬谉 讘, 讘).



讜讗诐 讬砖 诇讜 爪讜专转 驻转讞 讗驻讬诇讜 专讞讘 诪注砖专 讗讬谞讜 爪专讬讱 诇诪注讟. 拽砖讬讗 诪讗讬 砖谞讗 专讞讘 诪注砖专 讚谞拽讟, 讛讗 讛讜讬 诪爪讬 诇诪讬诪专 讜讛专讞讘 诪注砖专 讗讜 讙讘讜讛 诪注砖专讬诐 讗诐 讬砖 诇讜 爪讜专转 驻转讞 讗讬谞讜 爪专讬讱 诇诪注讟, 讜讛讜讛 诪砖诪注 讚讗讻讜诇讛讜 拽讗讬 讘讬谉 诇讙讘讜讛 讘讬谉 诇专讞讘, 讜爪讜专转 驻转讞 讜讚讗讬 讗驻讬诇讜 讗讙讘讜讛讛 谞诪讬 诪讛谞讬讗 讻讚讗讬转讗 讘讘专讬讬转讗 诇拽诪谉 (注讬专讜讘讬谉 讬讗, 讗) 讙讘讬 讛专讞讘 诪注砖专, 讜爪"注.



           讙诪专讗: 诪讗讬 砖谞讗 讙讘讬 住讜讻讛 转谞讬 驻住讜诇讛 讜诪讗讬 砖谞讗 讙讘讬 诪讘讜讬 转谞讬 转拽谞转讗. 驻讬专讜砖: 讜诇讬转谞讬 讗讜 讻讗谉 讜讻讗谉 驻住讜诇讛 讗讜 讻讗谉 讜讻讗谉 转拽谞转讗, 讚讗驻讬诇讜 讙讘讬 诪讘讜讬 谞诪讬 砖讬讬讱 诇诪转谞讬 讘讬讛 驻住讜诇, 讚驻住讜诇 讛讬讬谞讜 讗住讜专, 讻诇讜诪专: 讗住讜专 诇讛砖转诪砖 讘讜, 讜讻讚讗诪专讬谞谉 讘驻专拽 拽诪讗 讚讞讜诇讬谉 (讬讞, 讗) 讙诪专讗 讛砖讜讞讟 讘诪讙诇 讬讚 讗讜住专讬诐 讜诪转讬专讬谉 驻讜住诇讬谉 讜诪讻砖讬专讬谉 讞讚讗 诪诇转讗 讛讬讗. 讜讗诪专讬谞谉 讘讙诪专讗 (诇讛诇谉 注讬专讜讘讬谉 讙, 讗) 诪拽爪转 住讻讱 诇诪讟讛 诪注砖专讬诐 讜诪拽爪转 住讻讱 诇诪注诇讛 诪注砖专讬诐 讘住讜讻讛 讻砖专讛 讜讘诪讘讜讬 驻住讜诇. 讜讙专住讬谞谉 讘讬专讜砖诇诪讬 (讛"讗) 专讞讘 诪注砖专 讘住讜讻讛 讻砖专讛 讜讘诪讘讜讬 驻住讜诇, 讜转谞谉 谞诪讬 讘诪转谞讬转讬谉 (诇讛诇谉 注讬专讜讘讬谉 讬讗, 讘) 讚讛讻砖专 诪讘讜讬 讘"砖 讗讜诪专讬诐 讘诇讞讬 讜拽讜专讛, 讜讛驻讱 讛讻砖专 讛讬讬谞讜 驻住讜诇. 讻讱 谞专讗讛 诇讬.



住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘谞谉 转谞讬 转拽谞转讗. 驻讬专砖 专砖"讬 讝"诇: 住讜讻讛 讚讗讜专讬讬转讗 讜讻讘专 谞讜讚注讜 讚讬谞讬讛 砖讬讬讱 诇诪转谞讬 讘讬讛 驻住讜诇讛, 诪讘讜讬 讚专讘谞谉 转谞讬 转拽谞转讗 讚注讻砖讬讜 讘讗讜 诇讛讜讚讬注 讚讬谞讬讜 讗讬 讗驻砖专 诇诪转谞讬 讘讬讛 驻住讜诇讛 注讚 讚诇讬砖诪注讬谞谉 讚讬谞讬讜. 讜讗讬谞讜 诪讞讜讜专, 讚讗"讻 转讬谞讞 讘诪讘讜讬 讚诇讗 讗驻砖专 诇诪转谞讬 驻住讜诇讛, 诪讻诇 诪拽讜诐 诇转谞讬 讻讗谉 讜讻讗谉 转拽谞转讗, 讚讛讗 注诇 讻专讞讱 讗驻讬诇讜 讘住讜讻讛 讗讬讘注讬讗 诇讛讜 讗诪讗讬 诇讗 转谞讬 讘讬讛 转拽谞转讗, 讜讻讚诪讜讻讞 讘诪讗讬 讚讗诪专讬谞谉 讘诇讬砖谞讗 讘转专讗 讜讗讬 讘注讬转 讗讬诪讗 讚讗讜专讬讬转讗 [谞诪讬] 转谞讬 转拽谞转讗. 讜诇驻讬讻讱 驻讬专砖讜 讘转讜住驻讜转 (讚"讛 住讜讻讛) 住讜讻讛 讚讗讜专讬讬转讗 转谞讬 驻住讜诇讛 讚讗讬 讛讜讛 讗诪专 讬诪注讟 讛讜讛 讞讗讬砖 砖诪讗 讬讟注讛 讗讚诐 诇讜诪专 诇讻转讞讬诇讛 讬诪注讟 讜讘讚讬注讘讚 讻砖专讛 讜讗转讬 诇讬讚讬 讗讬住讜专 讚讗讜专讬讬转讗, 讗讘诇 [诪讘讜讬] 讚专讘谞谉 诇讗 讞讗讬砖, 讜讻诇 讛讬讻讗 讚讗驻砖专 诇诪讬转谞讬 转拽谞转讗 诇讗 转谞讬 驻住讜诇讛. 讜讘谞专 讞谞讜讻讛 讚专讘谞谉 讚讗诪专讬谞谉 讘讬讛 驻住讜诇讛, 讻讚讗诪专讬谞谉 讘驻专拽 讘诪讛 诪讚诇讬拽讬谉 (砖讘转 讻讘, 讗) 谞专 讞谞讜讻讛 砖讛谞讬讞讛 诇诪注诇讛 诪讻' 讗诪讛 驻住讜诇讛 讻住讜讻讛 讜讻诪讘讜讬. 讗讬讻讗 诇诪讬诪专 讚讛转诐 讗讬 讗驻砖专 讘诇讗讜 讛讻讬, 讚讗讬 讛讜讛 转谞讬 讬诪注讟 讛讜讛 诪砖诪注 砖讗诐 讛讬讗 诪讜讚诇拽转 讜诪讜谞讞转 诇诪注诇讛 诪讻' 讗诪讛 讬砖驻讬诇谞讛, 讜讗讬诇讜 讘讬谉 诇诪讗谉 讚讗诪专 讛讚诇拽讛 注讜砖讛 诪爪讜讛 讗讬 讗驻砖专, 讜讗驻讬诇讜 诇诪讗谉 讚讗诪专 讛谞讞讛 注讜砖讛 诪爪讜讛 讞讬讬砖讬谞谉 讚讬诇诪讗 讛专讜讗讛 讗讜诪专 诇爪讜专讻讬讛 讛讜讗 讚讗讚诇拽讬讛, 讜讻讚讗诪专讬谞谉 讛转诐 (讻讘, 讘) 讙讘讬 讛讚诇讬拽讛 诪讘驻谞讬诐 讜讛谞讬讞讛 诪讘讞讜抓.



拽讚讜砖转 讗讜诇诐 诇讞讜讚 讜拽讚讜砖转 讛讬讻诇 诇讞讜讚. 讜谞驻拽讗 诪讬谞讛 诇砖诇讞谉 讜诪谞讜专讛 讜诪讝讘讞 讛讝讛讘 讗诐 讛谞讬讞诐 讘讗讜诇诐. 讜注讜讚 谞驻拽讗 诪讬谞讛 诇讻讚讗诪专讬谞谉 讘诪谞讞讜转 驻专拽 讛拽讜诪抓 专讘讛 (诪谞讞讜转 讻讝, 讘) 讛谞讻谞住 诇讛讬讻诇 砖诇讗 诇爪讜专讱 注讘讜讚讛 住讜驻讙 讗转 讛讗专讘注讬诐. 讜注讜讚 诇讚讘专讬诐 讗讞专讬诐 讻讚讗讬转讗 讘讝讘讞讬诐 (讬讚, 讗).



讚讻转讬讘 讗诇 驻转讞 讗讜诇诐 讛讘讬转. 诪拽专讗 讝讛 讗讬谞谞讜. 讗诇讗 砖专讘谞讜 砖诪讜讗诇 讝"诇 讚讜讞拽 诇讜诪专 讚讚讬讬拽 诪讚讻转讬讘 讘讬讞讝拽讗诇  (讞, 讟讝) 讜讛谞讛 驻转讞 讛讬讻诇 讛' 讘讬谉 讛讗讜诇诐 讜讘讬谉 讛诪讝讘讞 讻注砖专讬诐 讜讞诪砖讛 讗讬砖, 讚讗诇诪讗 讛讬讬谞讜 讗讜诇诐 讛讬讬谞讜 讛讬讻诇, 讚讗讬 诇讗 (讗讬) 驻转讞 讛讬讻诇 讗讬谞讜 讘讬谉 讛讗讜诇诐 讜诇诪讝讘讞 讗诇讗 讘讬谉 讛讛讬讻诇 讜讗讜诇诐, 讜讗讬 讘讬谉 讛讗讜诇诐 讜诇诪讝讘讞 讗讬谞谉 驻转讞 讛讬讻诇 讛'. 讜讛砖转讗 讛讜讬 讛讗讬 拽专讗 讻诪讜 讜谞转谉 讛讻住祝 讜拽诐 诇讜. 讜讗讬谞讜 诪讞讜讜专 讘注讬谞讬 讚讻讬讜谉 讚讗住讬拽谞讗 讚讗驻讬诇讜 诇专' 讬讛讜讚讛 拽讚讜砖转 讛讬讻诇 诇讞讜讚 讜拽讚讜砖转 讗讜诇诐 诇讞讜讚, 诪讗讬 讟注诪讗 拽专讬 诇讬讛 诇讗讜诇诐 讛讻讗 讛讬讻诇. 讜注讜讚 讚讗讬 诪讛讛讬讗 讚讜拽讗 拽讗 讬诇讬祝 诇讬讛, 诪讗讬 拽讗诪专讬谞谉 讜专讘谞谉 讗讬 讻转讬讘 驻转讞 讗讜诇诐 讛讻讬 谞诪讬. 讜讘转讜住' (讚"讛 讚讻转讬讘) 讚讜讞拽讬谉 讚讚讬讬拽 诇讛 诪讚讻转讬讘 讘讛专讘讛 诪拽讜诪讜转 讗讜诇诐 讛讘讬转 讜讻转讬讘 谞诪讬 驻转讞 讛讘讬转, 讜诇驻讬讻讱 诪砖诪注 诇讬讛 讛讬讬谞讜 驻转讞 讛讘讬转 讜诇讗讜诇诐 拽专讬 驻转讞 讛讘讬转.



讚讗讬 诇讗 转讬诪讗 讛讻讬 讛讗 讚讗诪专 专讘 讬讛讜讚讛 讗诪专 砖诪讜讗诇 砖诇诪讬诐 砖砖讞讟谉 拽讜讚诐 驻转讬讞转 讛讛讬讻诇 驻住讜诇讬谉 砖谞讗诪专 讜砖讞讟讜 驻转讞 讗讜讛诇 诪讜注讚. 讗讬讻讗 诇诪讬讚拽 讛讗讬 拽专讗 诇砖诇诪讬诐 诇诪讗讬 讗爪讟专讬讱, 转讬驻讜拽 诇讬讛 讚讗讬谉 讚讘专 拽讜讚诐 诇转诪讬讚 砖诇 砖讞专 (驻住讞讬诐 谞讞, 讘), 讜讗讬诇讜 讘转诪讬讚 爪专讬讱 驻转讬讞转 讚诇转, 讻诪讜 砖砖谞讬谞讜 讘转诪讬讚 (驻"讙, 诪"讝) 诇讗 讛讬讛 砖讜讞讟 讛转诪讬讚 注讚 砖讛讬讛 砖讜诪注 拽讜诇 砖注专 讙讚讜诇 砖谞驻转讞. 讜讬砖 诇讜诪专 讚谞驻拽讗 诪讬谞讛 讻讙讜谉 砖谞住讙专讜 讚诇转讜转 讗讞专 砖谞砖讞讟 讛转诪讬讚. 讗讬 谞诪讬 讬砖 诇讜诪专 讚讗讬 诪砖讜诐 拽讚讬诪转 讛转诪讬讚 诇讗 转驻住诇讬 讜诇讗 谞讗诪专 讗诇讗 诇诪爪讜讛 诪谉 讛诪讜讘讞专, 讜讗转讗 拽专讗 讚讜砖讞讟讜 驻转讞 讗讜讛诇 诪讜注讚 诇讛讟注讬谞谉 驻转讬讞转 讚诇转讜转 讜讗诐 砖讞讟讜 拽讜讚诐 砖谞驻转讞讜 讚诇转讜转 驻住讜诇讬谉. 讜讛讗 讚转谞讬讗 讘转讜住驻转讗 讚驻住讞 砖谞讬 (驻"讚, 讛"讘) 讻诇 讛拽讚砖讬诐 砖讛拽专讬讘谉 拽讜讚诐 诇转诪讬讚 砖诇 砖讞专 讗讜 诇讗讞专 转诪讬讚 砖诇 讘讬谉 讛注专讘讬诐 驻住讜诇讬谉 砖讗讬谉 诇讱 讚讘专 拽讜讚诐 诇转诪讬讚 砖诇 砖讞专 讗诇讗 拽讟讜专转 讜驻住讞 讘诇讘讚, 讬砖 诇讜诪专 讚驻住讜诇讬谉 诪讚专讘谞谉 拽讗诪专 讚驻住诇讜诐 讻讚讬 砖诇讗 讬讘讗 诇讛拽专讬讘诐 诇讻转讞讬诇讛. 讜讛讗 谞诪讬 讚诪砖诪注 讘驻住讞 砖谞讬 讘驻专拽 讗诇讜 讚讘专讬诐 (驻住讞讬诐 注讙, 讘) 讙讘讬 砖讞讟讜 讜谞讜讚注 砖诪砖讻讜 讛讘注诇讬诐 讗转 讬讚谉 讚拽讚砖讬诐 砖砖讞讟谉 拽讜讚诐 砖讞讬讟转 讛转诪讬讚 驻住讜诇讬谉, 讛转诐 谞诪讬 诪讚专讘谞谉 拽讗诪专.



讘砖诇诪讗 诪拽讚砖 讚讗拽专讬 诪砖讻谉 讚讻转讬讘 讜谞转转讬 诪砖讻谞讬 讘转讜讻讻诐. 讜讛讗 讚讗爪讟专讬讱 诇讗转讜讬讬 讛讗讬 拽专讗 讗祝 注"讙 讚讻讘专 讚讬讬拽讬谞谉 讛讻讬 诪讚专讘谞谉, 讗讻转讬 诇讗 讬讚注讬谞谉 讚诪拽讚砖 讗拽专讬 诪砖讻谉. 讜讛讗 讚诇讗 讗讬讬转讬 诇讬讛 讛讗讬 拽专讗 诪注讬拽专讗, 诪砖讜诐 讚谞讬讞讗 诇讬讛 诇讗转讜讬讬 诇讛讗 讚专讘 讬讛讜讚讛 讚诪讬谞讛 砖诪注讬谞谉 讚注诇 讻专讞讬谉 讛讛讬讗 拽专讗 讙讜驻讬讛 讚讜砖讞讟讜 驻转讞 讗讜讛诇 诪讜注讚 讘诪拽讚砖 谞诪讬 讻转讬讘.





专讬讟讘"讗

驻专拽 专讗砖讜谉 诪讘讜讬 
诪讘讜讬 砖讛讬讗 讙讘讜讛 诪注砖专讬壮 讗诪讛 讻讜壮. 驻讬专砖状讬 讝状诇 砖讛谞讬讞讜 讗转 讛拽讜专壮 诇诪注诇壮 诪注砖专讬壮 讗诪讛 讜注诇 讻专讞讬谉 讬砖 诇驻专砖 讚讘诪讘讜讬 砖讛讻砖讬专讜 讘拽讜专讛 诪讬讬专讬: 讜诇驻讬讻讱 讬诪注讟 讚诇诪讗谉 讚讗诪专 讚拽讜专讛 诪砖讜诐 讛讻讬专讗 讜诇讬讻讗 讛讬讻讬专讗: 讜诇诪讗谉 讚讗诪专 拽讜专讛 诪砖讜诐 驻转讞 诇讗 诪爪讬谞讜 驻转讞 讙讘讜讛 诪砖讬注讜专 讝讛 讚诪讘讜讬 砖讛讻砖讬专讜 讘诇讞讬 讗讬谉 爪专讬讱 诇诪注讟 讚讘讬谉 诇诪讗谉 讚讗诪专 诇讞讬 诪砖讜诐 讛讬讻讬专讗 讘讬谉 诇诪讗谉 讚讗诪专 诪砖讜诐 诪讞讬爪讛 转讜 诇讬转 诇谉 诇诪讬讞砖 诇讙讜讘讛. 讜讛讗 讚拽转谞讬 讬诪注讟 驻讬专砖状讬 讝状诇 讬砖驻讬诇 讜谞专讗讬谉 讚讘专讬诐 讚诇讗讜 讚讜讜拽壮 谞拽讟讛 讚讛讗 讜讚讗讬 讛状讛 讚住讙讬 诇讬讛 砖讬讙讘讬壮 讗转 讛拽专拽注 讜讻讚诪讜讻讞 讘转诇诪讜讚讗 讘讛讚讬讗 讻讚讗诪专讬谞谉 讻诪讛 诪诪注讟讜. 讜诇讬砖谞讗 讚讬诪注讟 谞诪讬 讛讻讬 诪砖诪注 砖讬诪注讟 讗转 讛讞诇诇 讘讬谉 砖讬砖驻讬诇 讗转 讛拽讜专讛 讘讬谉 砖讬讙讘讬讛 拽专拽注 讛诪讘讜讬. 讜讘讬专讜砖诇诪讬 诪驻讜专砖 讻谉: 讜专讘讬谞讜 讝状诇 谞拽讟 讞讚讗 诪讬谞讬讬讛讜 讜讘转诇诪讜讚讗 讗诪专讬谞谉 讘讛讚讬讗 砖讗诐 讛讬转讛 拽讜专讛 诇诪讟讛 诪注砖专壮 讗讬谞讜 讻诇讜诐 注讚 砖讬讙讘讬讛谞讛 讗讜 砖讬讛讗 讞讜拽拽 讘诪讘讜讬 诇讛砖诇讬诪讜 诇注砖专讛. 讜讗状转 讜诪讗讬 砖谞讗 讚讙讘讬 住讜讻讛 拽转谞讬 讜砖讗讬谞讜 讙讘讜讛 注砖专讛 讟驻讞讬诐 驻住讜诇讛 讜讛讻讗 诇讗 转谞讬 诇讛 讻讚拽转谞讬 讚讬谞讗 讚讙讜讘讛讛. 讜讬砖 诇讜诪专 讚讙讜讘讛 讗讬爪讟专讬讱 诇诪讬转谞讬 讛讻讗 诪砖讜诐 讚诇讗 讛讜讛 讬诇讬祝 诪讛转诐 讻讚讗讬转讗 讘转诇诪讜讚讗 讚诇讗 讚诪讬 诇讛讚讚讬 讗讘诇 诇讙讘讬 砖讬注讜专讗 讚诇诪讟讛 砖讜讬诐 讛诐 讘讟注诐 讛诇讻讱 诇讗 爪专讬讱 诇诪讬讛讚专 讜诇诪转谞讬讬讛 讛讻讗:



讜讛专讞讘 诪注砖专讬诐 讗诪讛 讬诪注讟. 驻讬专讜砖 讛讗 讜讚讗讬 讗转讬讗 讗驻讬壮 诇诪讗谉 讚讗诪专 诇讞讬 诪砖讜诐 讛讬讻讬专讗 讚讛讗 诇讗 讗砖讻讞 诇讬壮 转谞讗 转拽谞转壮 讗诇讗 讘爪状驻 讜讗诇讜 讛讜讛 住讙讬 讘诇讞讬 讻诇 砖讛讜讗 讻诇 砖讻谉 讘爪状驻 讚讗讬谞讜谉 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉. 讗诇讗 讜讚讗讬 讻讚讗诪专谉. 讜讟注诪讗 讚诪讬诇转讗 诪砖讜诐 讚讻诇 砖讛讜讗 专讞讘 诪注砖专 讗讬谞讜 谞讬讚讜谉 讗诇讗 诪砖讜诐 驻专爪讛 讜讗讬谉 诇讞讬 讜诇讗 拽讜专讛 诪转讬专讬谉 讗转 讛驻专爪讛: 讜讘讘专讬讬转讗 拽转谞讬 讚驻诇讬讙 专讘讬 讬讛讜讚讗 砖讗讬谞讜 爪专讬讱 诇诪注讟 注讚 注砖专讬壮 讗诪讛 讗讜 注讚 砖诇砖 注砖专讛 讗诪讛 讜砖诇讬砖 讻讚讗讬转壮 讘转诇诪讜讚讗 讜诇讗 讗讚讻专讛 转谞讗 讚诪转谞讬转讬谉 诇讛讗讬 驻诇讜讙转讗 诪砖讜诐 讚住诪讬讱 讗诪讗讬 讚转谞讬 诇讛 转谞讗讬 讚讬讚讬壮 讘讘专讬讬转讗. 讜拽状诇 讛讬讻讬 拽讗讬 转谞讗 诪讘讜讬 砖讛讬讗 讙讘讜讛 讬诪注讟 讚讛讗 讛讜讛 诇讬讛 诇讗拽讚讜诪讬 诪讗讬 讚拽转谞讬 诇拽诪谉 讻讬爪讚 讛讻砖专 诪讘讜讬. 讜讬状诇 讚诪砖讜诐 讚驻转讞 讘讛讗讬 讚讛讗讬 驻诇讜讙转讗 讚专壮 讬讛讜讚讗 讜专讘谞谉 讘诪住壮 住讜讻讛 驻转讞 讘讬讛 谞诪讬 讛讻讗: 讙诪专讗:



诪状砖 讙讘讬 住讜讻讛 讚转谞讬 驻住讜诇讛 讜诪状砖 讙讘讬 诪讘讜讬 讚转谞讬 转拽谞转讗. 驻讬壮 讚讗转专讜讜讬讬讛讜 驻专讬讱 讻讞讚讗 讚诇讬转谞讬 讘转专讜讬讬讛讜 驻住讜诇讛 讗讜 诇讬转谞讬 讘转专讜讬讬讛讜 转拽谞转讗 讜讛讻讬 诪砖诪注 驻砖讟讬讛 讚讛讗讬 诇讬砖谞讗. 讜驻讬 转讬诪讗 讛讬讻讬 砖讬讬讱 驻住讜诇讛 讘讻讬讜爪讗 讘讝讛 砖讗讬谞讜 讚讘专 砖讻转讜讘讛. 讬状诇 讚讛讻讬 拽讗诪专 驻住讜诇讛 讜讗住讜专 诪诇讛砖转诪砖 讘讜 讜讻讚讗诪专讬谞谉 讘驻专拽 讛砖讜讞讟 驻讜住诇讬谉 讜诪讻砖讬专讬谉 讗讜住专讬谉 讜诪转讬专讬谉 讞讚讗 讛讬讗: 讜讗砖讻讞 讘转诇诪讜讚讗 讚拽讗诪专 诪拽爪转 拽讜专讛 诇诪注诇讛 诪注砖专讬诐 讜诪拽爪转 住讻讱 诇诪注诇讛 诪注砖专讬诐 讘诪讘讜讬 驻住讜诇. 讜讘讻诪讛 诪拽讜诪讜转 讛讝讻讬专讜 讘讛 诇砖讜谉 讻砖专讜转 讜讻讬讜谉 讚讻谉 讛讻讬 谞诪讬 砖讬讬讱 诇诪讬诪专 讘讬讛 诇砖讜谉 驻住诇讜转:



住讜讻讛 讚讗讜专讬讬转讗 转谞讬 驻住讜诇讛. 驻讬专砖状讬 讝状诇 住讜讻壮 砖讻讘专 谞讜讚注讜 讚讬谞讬诐 砖讬讬讱 诇诪讬转谞讬 讘讬讛 驻住讜诇 诪讘讜讬 讚专讘谞谉 砖注讚讬讬谉 诇讗 砖诪注谞讜 讚讬谞讬壮 讜注讻砖讬讜 讘讗 讛转谞讗 诇讛砖诪讬注诐 转谞讬 转拽谞转讗. 讜讛拽砖讜 讘转讜住驻转 讚讗讻转讬 转讬拽砖讬 诇谉 讚诪讻诇 诪拽讜诐 诇讬转谞讬 讻讗谉 讜讻讗谉 转拽谞转讗 讚讛讗 讜讚讗讬 讙诐 讝讛 砖讛讬讛 讘讻诇诇 砖讗诇转讜 讜讻讚驻讬壮 讜讻讚诪讜讻讞 诪诪讗讬 讚讗诪专讬谞谉 讜讗讬 讘注讬转 讗讬诪讗 讚讗讜专讬讬转讗 谞诪讬 转谞讬 转拽谞转壮 诇讻讱 驻讬壮 专状讬 讝状诇 住讜讻壮 讚讗讜专讬讬转壮 讜讛讜讗 讚讘专 讞诪讜专 拽转谞讬 驻住讜诇讛 讻讬 砖诪讗 讗诇讜 转谞讬 转拽谞转讗 讛讜讛 讟注讜转 讚讘讚讬注讘讚 讻砖专讛. 讜讗转讬 诇讬讚讬 讗住讜专讗 讚讗讜专讬讬转讗. 讗讘诇 诪讘讜讬 讻讬讜谉 砖讛讜讗 诪讚专讘谞谉 诇讗 讞砖 诇讛讻讬 讜转谞讬 转拽谞转讗 讚讻诇 讛讬讻讗 讚讗驻砖专 诇讬壮 诇讬砖谞讗 讚转拽谞转讗 注讚讬祝 诇诪讬转谞讬 诇讬讛. 讜讗诐 转讗诪专 讜讛讗 讗诪专讬谞谉 讛转诐 谞专 讞谞讜讻讛 砖讛谞讬讞讛 诇诪注诇讛 诪注砖专讬诐 讗诪讛 驻住讜诇讛 讻住讜讻讛 讜讻诪讘讜讬 讜讗诪讗讬 诇讗 谞拽讟 转拽谞转讗. 讬砖 诇讜诪专 讚讛转诐 讻讬讜谉 砖讛讚诇讬拽讛 砖诇讗 讘诪拽讜诪讛 诇讗 住讙讬 诇讬讛 讘转拽谞转讗 砖讬砖驻讬诇谞讛 讻讬 爪专讬讱 讛讜讗 诇讻讘转讛 讜诇讞讝讜专 讜诇讛讚诇讬拽讛 讻讚驻专砖状讬 讘讚讜讻转讛.



讗讬讘注讬转 讗讬诪讗 讚讗讜专讬讬转讗 谞诪讬 转拽谞转讗. 驻讬专讜砖 讚讛讗 讜讚讗讬 注讚讬祝 诇讬讛 讻讚讗诪专谉 讜诇讗 讛讜讛 讞讬讬住 讚讟注讬 诇讗讻砖讜专讬 讘讚讬注讘讚: 诪讬讛讜 住讜讻讛 讚谞驻讬砖讗 诪讬诇转讗: 驻讬专砖 讚讛转诐 讗讬讬专讬 讘诪讬诇讬 讟讜讘讗 讚讘注讬 转拽谞转讗 讜讗讬谉 讛转拽谞讛 砖讜讛 讘讛诐 讚讛讗 讗讬讬专讬 讘讙讜讘讛讛 讚讘注讬 诇诪讬诪专 讬砖驻讬诇 讜讻砖讗讬谞讛 讙讘讜讛 讚讘注讜 诇诪讬讞砖 讬讙讘讬讛 讜讘砖讞诪转壮 诪专讜讘讛 诪爪讬诇转讛 讚讘注讬 诇诪讬转谞壮 讬专讘讛 讘住讻讱 讛讬诇讻讱 讗讬 讗转讬 诇诪转谞讬 转拽谞转讗 爪专讬讱 诇讗讜专讜讻讗 讟讜讘讗 讗讘诇 讛讻讗 诇讗 谞驻讬砖讗 诪讬诇转讗 讚讛讗 诇讗 拽转谞讬 讗诇讗 讙讜讘讛讛 讜驻讜转讬讗 讘诇讞讜讚 讜转专讜讜讬讬讛讜 讗讬转 诇讛讜 讞讚讗 转拽谞转讗 讘诪讬注讜讟 讜诪状讛 驻住拽 讜转谞讬 转拽谞转讗:



讗诪专 专讘 讬讛讜讚讗 讗诪专 专讘 讞讻诪讬壮 诇讗 诇诪讚讜讛 讗诇讗 诪驻转讞讜 砖诇 讛讬讻诇 讻讜壮. 驻讬壮 讚拽住讘专 专讘 讚讟注诪讗 讚拽讜专讛 讘诪讘讜讬 讻讚讬 诇注砖讜转讜 驻转讞 讜诪状讛 谞拽讟 讻诇 讞讚 诪讬谞讬讬讛讜 讛讛讜讗 砖讬注讜专讗 讚讗砖讻讞谉 讘驻转讞 讚注诇诪讗 讜砖谞讬讛诐 诪拽专讗 讗壮 讚专砖讜 讚讻转讬讘 讜砖讞讟讜 驻转讞 讗讛诇 诪讜注讚. 驻讬壮 讙讘讬 诪砖讻谉 讻转讘 讜讛讻转讜讘 诪讚讘专 讘讬谉 注诇 讗讛诇 诪讜注讚 砖讘诪砖讻谉 讘讬谉 注诇 讛讘讬转 砖讬讛讗 讘诪拽讜诪讜 讘讘讬转 注讜诇诪讬壮 讻讬 讙诐 讘讗讛诇 诪讜注讚 砖讘诪砖讻谉 讛讬讛 讛砖讜诇讞谉 讜讛诪谞讜专壮 讜诪讝讘讞 讛讝讛讘. 讜讚讻状注 讛讬讻诇 砖讘讘讬转 注讜诇诪讬诐 讘诪拽讜诐 讗讛诇 诪讜注讚 讝讛 讜讙讘讬 讗讜诇诐 讛讜讗 讚驻诇讬讙讬 讗诐 讛讜讗 讙诐 讘讻诇诇 讛讛讬讻诇 专讘谞谉 住讘专讬 拽讚讜砖转 讛讬讻诇 诇讞讜讚 讜拽讚讜砖转 讗讜诇诐 诇讞讜讚 驻讬壮 诇注谞讬谉 诪谞讜专讛 讜砖诇讞谉 讜诪讝讘讞 砖讛讬讛 诇谞讜 诇讛注诪讬讚 讘讛讬讻诇 讜讻谉 诇注谞讬谉 砖讗住讜专 诇讛讬讜转 砖讜诐 讗讚诐 讘讛讬讻诇 讘砖注讛 砖诪谞讬讞讬诐 讛拽讟讜专转 讘诪讝讘讞 讛讝讛讘 讜讻谉 诇注谞讬谉 讻讛谉 砖谞讻谞住 诇讛讬讻诇 砖诇讗 诇爪讜专讱 注讘讜讚讛 砖讛讜讗 住讜驻讙 讗转 讛讗专讘注讬诐 讜诇讻诪讛 讚讘专讬诐 讗讞专讬诐 讻讚讗讬转讗 讘驻状拽 讚讝讘讞讬诐. 讛诇讻讱 讻讬 讻转讬讘 讜砖讞讟讜 驻转讞 讗讛诇 诪讜注讚 注诇 讛讬讻诇 讘诇讞讜讚 讛讜讗 讚讻转讬讘 讜讗状转 讜讘专 诪讛讗讬 拽专讗 谞诪讬 讗讬讻讗 讻诪讛 拽专讗讬 讚讻转讬讘 讘讛讚讬讗 驻转讞 讛讬讻诇 讜诇诪讛 诇讛讜 诇专讘谞谉 诇诪讬诇祝 诪讛讗讬 讜讬砖 诇讜诪专 砖诇讗 讘讗讜 讞讻诪讬诐 诇诇诪讜讚 诪讻讗谉 讚讜讜拽讗 讗诇讗 诇诇诪讚谞讜 砖诇讗 谞讻诇诇 讻讗谉 讗诇讗 讛讬讻诇 诇讞讜讚 讜诇讗驻讜拽讬 诪住讘专转讜 砖诇 专壮 讬讛讜讚讗 讜诪砖讜诐 讚专讘谞谉 讗讬讬专讬 讘诪转谞讬壮 诪注讬拽专讗 讜讞讝讜 诇讗拽讚讜诪讬谞讛讜 谞诪讬 讗拽讚讬壮 讜谞拽讟 讟注诪讗 讚讬讚讛讜 专壮 讬讛讜讚壮 住讘专 拽讚讜砖转 讗讜诇诐 讜讛讬讻诇 讞讚讗 拽讚讜砖讛 讛讬讗. 驻讬专讜砖 诇讻诇 讛讚讘专讬诐 砖讛诐 讘注谞讬谉 讛讛讬讻诇 讜讻讬讜谉 讚讻谉 讗祝 诇驻转讞 讗讜诇诐 拽专讗 讛讻转讜讘 驻转讞 讗讛诇 诪讜注讚. 讜诇驻讬壮 讬诇讬祝 诪驻转讞讜 砖诇 讗讜诇诐 讚谞驻讬砖 讟驻讬 讚讘讛讗讬 讚讬谞讗 讚诪讘讜讬 砖讬注讜专讗 讚讗砖讻讞谉 讚谞驻讬砖 讟驻讬 讗讬壮 诇谉 诇诪砖拽诇 讜诇讗 谞转驻讬砖 讘讻讗谉 讗转 讛诪讜注讟 讚讻讬讜谉 讚诪讘讜讬 讚专讘谞谉 讛讜讗 讻诇 诪讗讬 讚讗驻砖专 诇讗讻砖讜专讬 讟驻讬 讘注讬 诇讗讻砖讜专讬:



讛讬讬谞讜 讟注诪讗 讚专壮 讬讛讜讚讗 讚讻转讬讘 讗诇 驻转讞 讗讜诇诐 讛讘讬转 讻讜壮 诇拽诪谉 讛讜讗 诪驻讜专砖 讜讛讗 讻讬 讻转讘 讻讗谉 讘诪砖讻谉 讻转讘 驻讬壮 讻讬 注讬拽专讜 砖诇 诪拽专讗 讝讛 诇讗 谞讗诪专 讗诇讗 注诇 讗讛诇 诪讜注讚 砖讘诪砖讻谉 砖讛讬讛 讘诪讚讘专 讜砖诐 诇讗 讛讬讛 讗讜诇诐 讜诇讗 驻转讞 讛讛讬讻诇 砖砖谞讬谞讜 讻讬 讛讬讛 讙讘讜讛 诇壮 讻讬 驻转讞 讗讛诇 诪讜注讚 诇讗 讛讬讛 讙讘讜讛 讗诇讗 注砖专 讗诪讜转 讻砖讬注讜专 讙讜讘讛 讛拽专砖讬诐: 讜讗诐 诪砖诐 讗谞讜 讘讗讬谉 诇诇诪讜讚 诇诪讘讜讬 讗讬谉 诇谞讜 诇讛讻砖讬专 讗诇讗 诪讘讜讬 砖讛讜讗 讙讘讜讛 注砖专 讗诪讜转 讘诇讘讚 讜拽讜砖讬讬谉 诪砖讜诐 专讘讬 讬讛讜讚讗 讜讗诇讜 专讘谞谉 讛讗 讗讬讻讗 讻诪讛 讚讜讻转讬 讚讻转讘 讘讛讚讬讗 驻转讞 讛讛讬讻诇 讻讚讻转讬讘 诇注讬诇 讜讗注状讙 讚讚讘专讬 拽讘诇讛 讛诐 诪讛 讘讻讱 讛讗 诇注讬诇 讛讜讛 讘注讬 专讘讬 讬讛讜讚讗 诇诪讬诇祝 诪讚讻转讬讘 驻转讞 讗讜诇诐 讛讘讬转:



诪讗讚讜谞讬 讗讘讬 讝拽谞讬 讛讙讗讜谉 诪讛讜状专专 砖注驻讟诇 讝爪状诇 转讜住驻壮 讚状讛 讚讻转讬讘 讗诇 驻转讞 讗讜诇诐 讛讘讬转 讜讻讜壮 讜拽讗诪专讬 专讘谞谉 讜讻讜壮: 谞状诇 讚讛讜爪专讻壮 诇讝讛 砖诇讗 讬讟注讛 讛讟讜注讛 砖专讘谞谉 驻诇讬讙讬 注诇 爪讬专讜祝 驻住讜拽 诇注砖讜转 驻住讜拽 讗壮 讜讻注谞讬谉 讝讛 诪爪讬谞讜 讙诐 讙讘讬 讜谞转谉 讛讻住祝 讜拽诐 诇讜 诇讻谉 讻转讘讜 讚讛状驻 讗讬 讻转讘 驻转讞 讗讜诇壮 驻讬壮 讗讬 讛讜讬 讘壮 驻住讜拽讬壮 讚讛讬讬谞讜 讗讬 讻转讘 驻转讞 讗讜诇诐 讜驻转讞 讘讬转 讛讜讬 诪爪专驻讬谞讬谉 讻讚拽讗诪专转 讜讝讛讜 砖讻转讘讜 砖诇讗 讛讬讛 讻转讘 讘砖讜诐 诪拽讜诐 讗讜诇诐 讘讬转 专拽 驻转讞 讘讬转 讜拽状诇 讜讗驻讬状讛 讛讜讬 诪爪专驻讬谞讬谉 讬讞讚讬讜 讜诇讗 讗诪专转讬 讛讘讬转 驻转讜讞 诇讗讜诇诐 诪讻讞 砖讻转讘 讘驻壮 驻转讞 住诪讜讱 诇讗讜诇诐 讗讘诇 注讻砖讬讜 讻砖讻转讘 讗讜诇诐 讘讬转 讜驻转讞 讘讬转 讜注状讬 讝讛 诇讗 谞讜讻诇 诇讜诪专 诇讗讜诇诐.



讗砖讻讞谉 诪砖讻谉 讚讗讬拽专讬 诪拽讚砖 讜诪拽讚砖 讚讗讬拽专讬 诪砖讻谉. 驻壮 讜讻讬讜谉 讚讻谉 讻讬 讛讚讚讬 谞讬谞讛讜. 讜诪讗讬 讚讻转讬讘 讜砖讞讟讜 驻转讞 讗讜讛诇 诪讜注讚 讘诪砖讻谉 讛专讬 讛讜讗 讻讗诇讜 谞讻转讘 诪拽讚砖 注诇 驻转讞 讛讛讬讻诇 砖讛讬壮 讘讜 讜讻讬讜谉 讚讗讜诇诐 诇专壮 讬讛讜讚讗 诪讻诇诇 讛讛讬讻诇 砖讛讜讗 砖驻讬专 讬诇讬祝 诪讛讗讬 拽专讗:



诪讗讘讬 讝拽讬谞讬 讛讙讗讜谉 讛谞状诇 讗砖讻讞谉 诪砖讻谉 讚讗拽专讬 诪拽讚砖 讜讻讜壮 讚注讬拽专 讚专砖讗 讗讬谞讛 讗诇讗 注诇 诪拽讚砖 讜讻讜壮 讻转讘 专砖状诇 讗状讻 诪谞讬讬谉 诇诇诪讜讚 讗讘拽 砖注诇 专讙诇讬讜. 讜拽爪转 诪驻专砖讬诐 驻讬专砖讜 注诇讬讜: 讜诇讬 谞专讗讛 讚讗讬谉 诪拽讜诐 诇转诪讬讛转讜 诪讗讞专 砖注状讻 讙诐 讜诪拽讚砖讬 转讬专讗讜 诇讗讜 讻驻砖讜讟讛 讛讜讗 讬讻讜诇 诪诪拽讚砖 讗转讛 讬专讗 讜讻讜壮 转状诇 砖讘转讜转 诪诪讬 砖爪讜讛 注诇 讛砖讘转 讜讻讜壮: 讜讛谞讛 诪讜讘谉 驻住讜拽 砖诇 诪拽讚砖讬 转讬专讗讜 诪诪讬 砖讛讝讛讬壮 注诇 讛诪拽讚砖 讛讜讗 讛拽状讘讛 讜讻砖拽讗讬 注诇 讛拽状讘讛 讗讬谉 住讘专讗 诇讞诇拽 讘讬谉 诪拽讚砖 诇诪砖讻谉 诪讻讞 讛砖专讗转 砖讻讬谞讛 讛讬讛 讘诪拽讚砖 讜拽状诇:



讚讗讬 诇讗 转讬诪讗 讛讻讬 讛讗 讚讗诪专 砖诪讜讗诇 讻讜壮. 讜讗诐 转讗诪专 诪讛 讛讬讛 爪专讬讱 诇讚讘专讬 砖诪讜讗诇 讘讻讗谉 讚讛讗 讘住诪讜讱 诪讘讬讗 专讗讬壮 讚诪砖讻谉 讗讬拽专讬 诪拽讚砖 讜诪拽讚砖 讗讬拽专讬 诪砖讻谉. 讜讬砖 诇讜诪专 诪驻谞讬 砖诪爪讬谞讜 诪拽讜诪讜转 讚诇讗 讬诇驻讬 诪讛讚讚讬 讚讛讗 讘驻状讘 讚砖讘讜注讜转 讘注讬谞谉 专讘讜讬讬讗 讚拽专讗 诇诪拽讚砖 讜讻谉 讘驻状拽 讚讞讜诇讬谉 讜讻谉 讘诪住壮 住讜讟讛 讘驻壮 讛诪讘讬讗 诪专讘讬谞谉 讘讬转 讛注讜诇诪讬壮 诪讬讬转讜专讗 讚讻转讬讘 讗砖专 讬讛讬讛 讘拽专拽注 讛诪砖讻谉 讛诇讻讱 讗讬爪讟专讬讱 诇讜诪专 讻讗谉 讚讛讗 讚专讘 讚讛讻讗 诇讚砖诪讜讗诇 讚诪讬讗 讚诪讬讬专讬 讘讛讗讬 拽专讗 讙讜驻讬讛 诪讟注诪讗 讚讬诇驻讬谞谉 诪讛讚讚讬 诪拽讚砖 诪诪砖讻谉. 诇诪讬诪专讗 讚讻诇 讚讘专 砖讗讬谞讜 转诇讜讬 讘拽讚讜砖转 讛讘讬转 讻讙讜谉 讛讗 讚讛讻讗 讜讛讛讬讗 讚砖诪讜讗诇 砖驻讬专 讬诇驻讬 诪讛讚讚讬. 讜讛讗 讚讟专讞讬谞谉 诇讗转讜讬讬 讛讻讗 讗诇讗 诪砖讻谉 讚讗讬拽专讬 诪拽讚砖 诪谞讗 诇谉 诇讗 讛讜讛 爪专讬讱 诇谉 讚诪住转讬讬谉 讻讬讜谉 讚诪拽讚砖 讗讬拽专讬 诪砖讻谉 讗诇讗 讻讬讜谉 讚拽讜砖讟讗 讛讜讗 讘注讬谞谉 诇讘专讜专讛:



砖诇诪讬诐 砖砖讞讟谉 拽讜讚诐 驻转讬讞转 讚诇转讜转 讛讛讬讻诇 驻住讜诇讬谉 砖谞壮 讜砖讞讟讜 驻转讞 讗讛诇 诪讜注讚 讘讝诪谉 砖讛讜讗 驻转讜讞 讜诇讗 讘讝诪谉 砖讛讜讗 谞注讜诇. 驻讬壮 诇讗讜 讚讚专砖讬壮 驻转讞 讻诪讜 驻转讜讞 讚讗状讻 讬讛讗 讝讛 讛驻讱 诪讬诪专壮 讚专讘 讚讬诇讬祝 诇注讬诇 诪驻转讞 诪诪砖 讗诇讗 讻讱 专状诇 砖讗讬谞讜 谞拽专讗 驻转讞 讘讚讜讜拽讗 讗诇讗 讘讝诪谉 砖讛讜讗 驻转讜讞. 讜讛拽砖讜 讘转讜住驻壮 讜诇诪讛 诇讬 诇驻讜住诇讛 诪讛讗讬 拽专讗 转讬驻讜拽 诇讬 砖讗诐 砖讞讟谉 拽讜讚诐 驻转讬讞壮 讚诇转讜转 讛讛讬讻诇 讛专讬 砖讞讟谉 拽讜讚诐 砖讞讬讟转 转诪讬讚 砖诇讗 讛讬讛 转诪讬讚 谞砖讞讟 讗诇讗 诇讗讞专 驻转讬讞转 讚诇转讜转 讻讚转谞谉 讘诪住壮 转诪讬讚 讘讛讚讬讗 诇讗 讛讬讛 砖讜讞讟 讗转 讛转诪讬讚 讗诇讗 注讚 砖讛讬讛 砖讜诪注 拽讜诇 砖注专 讙讚讜诇 砖谞驻转讞 讜拽讬讬诪壮 诇谉 砖诇讗 讬讛讗 讚讘专 拽讜讚诐 诇转诪讬讚 砖诇 砖讞专 砖谞壮 讛注讜诇壮 注讜诇讛 专讗砖讜谞讛: 讜讬状诇 讚讛讛讬讗 诇诪爪讜讛 诇讻转讞讬诇讛 讗讘诇 讘讚讬注讘讚 讗讬谉 讛拽专讘谉 谞驻住诇 诪谉 讛转讜专讛 讜讛讗 讚转谞讬讗 讘转讜住驻转 讚驻住讞 砖谞讬 讻诇 讛拽讚砖讬诐 砖讛拽专讬讘谉 拽讜讚诐 诇转诪讬讚 砖诇 砖讞专 讗讜 诇讗讞专 转诪讬讚 砖诇 讘讬谉 讛注专讘讬诐 驻住讜诇讬谉 讬状诇 讚讛转诐 讻砖讛拽讟讬专讜 讛拽专讬讘 拽讜讚诐 诇转诪讬讚 砖诇 砖讞专 讚讛讻讬 诪讜讻讞 讘专讬砖 转诪讬讚 谞砖讞讟 讚讻讜诇讬 拽专讗 讚讜注专讱 注诇讬讛 讛注讜诇讛 讘讛拽讟专讛 讛讜讗 讚讻转讬讘. 讜讛讗 讚诪砖诪注 讘驻住讞 砖谞讬 讘住讜祝 讗诇讜 讚讘专讬诐 讙讘讬 砖讞讟讜 讜谞讜讚注 砖诪砖讻讜 讘注诇讬诐 讗转 讬讚诐 诪诪谞讜 讚讗驻讬诇讜 诪砖讜诐 砖砖讞讟 讛驻住讞 诇讗讞专 砖讞讬讟转 讘讬谉 讛注专讘讬诐 谞驻住诇 讚谞驻拽讗 诇谉 谞诪讬 诪讚讻转讬讘 讛注讜诇讛 注诇讬讛 讛砖诇诐 讻诇 讛拽专讘谞讜转 讻讜诇谉: 讛讛讜讗 诪讚专讘谞谉 讛讜讗 讚谞驻住诇. 讗讬 谞诪讬 讚讛转诐 讗诐 讛拽专讬讘讜 讻砖专 讗诇讗 讚讛转诐 注讚讬讬谉 诇讗 讛拽专讬讘讜 讜讻讬讜谉 讚讗住讜专 诇讻转讞讬诇讛 诇讛拽专讬讘讜 拽讜讚诐 转诪讬讚 砖诇 讘讬谉 讛注专讘讬诐 讗祝 讘专讗砖讜 砖诇 诪讝讘讞 讗讬谉 诪注诇讬谉 讗讜转讜 讜谞驻住诇 讘诇讬谞讛 讗状谞 讻诪状讚 讚诇讬谞讛 驻讜住诇转 讗驻讬诇讜 讘专讗砖讜 砖诇 诪讝讘讞 讚驻诇讜讙转壮 讛讬讗 讘驻壮 讛诪讝讘讞 诪拽讚砖 讜注讬状诇 讚讗讬爪讟专讬讱 讛讗讬 拽专讗 诇砖诪讜讗诇 讻讙讜谉 砖讛拽专讬讘讜 讛转诪讬讚 转讞讬诇讛 讘讚诇转讜转 住讙讜专讜转 讚讛讗 诇讗 讗砖讻讞谉 讚诪讬驻住讬诇 讘讛讻讬 讚诇讗 转谞谉 讗诇讗 诇讗 讛讬讛 砖讜讞讟 讗转 讛转诪讬讚 讻讜壮. 讗讬 谞诪讬 砖驻转讞 讚诇转讜壮 讜砖讞讟 讗转 讛转诪讬讚 讜讗讞状讻 住讙专 讛讚诇转讜转 讜讛拽专讬讘 砖诇诪讬诐 讗诇讜 讻诇 讝讛 砖讟转 讛转讜住驻转:





讛诪讗讬专讬

讛拽讚诪讛



诪住壮 注讬专讜讘讬谉 讘注讝专 讛爪讜专 讜讘讬砖讜注转讜



讗诪专 诪谞讞诐 讘谉 砖诇诪讛 诇讘讬转 诪讗讬专 讝讗转 讛诪住讻转讗 专状诇 诪住讻转 注讬专讜讘讬谉 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 砖讘转 诇住讘讛 讗砖专 讝讻专谞讜 讘驻转讬讞转 讝讛 讛讞讘讜专 讜讛讬讗 讻讜诇诇转 注砖专讛 驻专拽讬诐 讜住讚专诐 诇驻讬 砖讟转谞讜. 讗壮 诪讘讜讬. 讘壮 注讜砖讬谉 驻住讬诐. 讙壮 讘讻诇 诪注专讘讬谉. 讚壮 诪讬 砖讛讜爪讬讗讜讛讜. 讛壮 讻讬爪讚 诪注讘专讬谉. 讜壮 讛讚专 注诐 讛谞讻专讬. 讝壮 讞诇讜谉. 讞壮 讻讬爪讚 诪砖转转驻讬谉. 讟壮 讻诇 讙讙讜转. 讬壮 讛诪讜爪讬讗 转驻诇讬谉. 讜注谞讬谉 讛诪住讻转讗 讻诇讜 讗诪谞诐 讛讜讗 讘讗 诇讛砖诇讬诐 注谞讬谞讬 讛诇讻讜转 砖讘转 讜讛讜讗 砖讘诪住讻转 砖讘转 讛转讘讗专讜 注谞讬谞讬 讛诪诇讗讻讜转 讛讗住讜专讜转 讛谉 诪讚讘专讬 转讜专讛 讛谉 诪讚讘专讬 住讜驻专讬诐 讜讛讗专讬讻讜 讘讛 讘驻专讟 讘注谞讬谞讬 讛讛讜爪讗讛 诪驻谞讬 砖专讜讘 注谞讬谞讬 砖讘转 转诇讜讬讬诐 讘讛. 讛谉 讛讜爪讗讛 诪专砖讜转 诇专砖讜转. 讛谉 讛讜砖讟讛. 讛谉 讛注讘专讛 讗专讘注 讗诪讜转 讘专砖讜转 讛专讘讬诐. 讛谉 讝专讬拽讛. 讛谉 讟诇讟讜诇 砖讗祝 讛讜讗 诪注讬谉 讛讜爪讗讛. 讜讻诪讜 砖讗诪专讜 讘讗讞专讜谉 砖诇 讘讬爪讛 讜讘驻专拽 讻诇 讛讻诇讬诐 讗讟讜 讟诇讟讜诇 诇讗讜 诪砖讜诐 讛讜爪讗讛 讛讜讗 讻诇讜诪专 砖讗讬谉 注讬拽专 讗讬住讜专讜 讗诇讗 砖诪转讜讱 砖讛讚讘专 砖讛讜讗 诪讟诇讟诇 讗讬谞讜 专讗讜讬 诇讜 诇转讜讱 讘讬转讜 砖诪讗 讬讜爪讬讗谞讜 讜讻谉 讘讚讘专讬诐 砖讗讚诐 诪讜爪讬讗诐 讗讬讝讜 谞拽专讗 讛讜爪讗讛 讜讗讬讝讜 谞拽专讗 讚专讱 诪诇讘讜砖 讗讜 转讻砖讬讟. 讜讻谉 讛转讞讬诇 诇讘讗专 砖诐 注谞讬谉 讛专砖讜讬讜转 专状诇 诪讛讜 专砖讜转 讛专讘讬诐 讜专砖讜转 讛讬讞讬讚 讜讻专诪诇讬转 讜诪拽讜诐 驻讟讜专 讗诇讗 砖诇讗 谞砖诇诐 砖诐 讘讬讗讜专 讝讛 讗诇讗 砖讘讬讗专谞讜 砖诐 注谞讬谞诐 讚专讱 讻诇诇 注诇 讛讚专讱 砖讻转讘谞讜 讘专讗砖讜谉 砖诇 砖讘转. 讜讻谉 讘讬讗专谞讜 砖诐 讚讬谞讬讛谉. 讗讬讝讛 讬砖 讘讛讜爪讗转谉 讜讟诇讟讜诇谉 讞讬讜讘. 讜讗讬讝讛 驻讟讜专 讗讘诇 讗住讜专. 讜讗讬讝讛 诪讜转专 诇讛砖转诪砖 讘讜 诇讻转讞诇讛. 讜诇讗 谞转讘讗专 砖诐 讚讬谉 拽专驻祝 砖诇讗 讛讜拽祝 诇讚讬专讛 讜讞讘讬专讬讜 砖谞砖转谞讛 讚讬谞诐 诪砖讗专 讛专砖讜讬讜转 注讚 砖诪转讜讱 讻讱 砖讗诇讜 讞讻诪讬 讛转讜住驻讜转 诇诪讛 诇讗 诪谞讗讜讛讜 讘专砖讜转 讞诪砖讬 讻诪讜 砖讘讬讗专谞讜 砖诐. 讜讻谉 诇讗 讛转讘讗专 砖诐 讚讬谉 讙讙讜转 讜讞爪专讜转 讜讗讻住讚专讗 讜诪专驻住转 讜诪讘讜讬 讜讚讬专 讜住讛专 讜讙讬谞讛 讜讻诇 讻讬讜爪讗 讘讗诇讜:



讜讝讗转 讛诪住讻转讗 讻诇讛 讗诪谞诐 讘讗讛 诇讛砖诇讬诐 讘讬讗讜专 讛诪拽讜诪讜转 砖讛讜爪讗转谉 讗住讜专讛 讜转拽讜谞谉 注讚 砖讬讜讻砖专讜 诇讛讜爪讬讗 讜诇讟诇讟诇 讘讛诐 讜讻谉 讗讬住讜专 讬爪讬讗讛 讞讜抓 诇转讞讜诐 讜转拽讜谉 讛讻砖专讜. 讜注诇 讝讛 讛爪讚 讬讞诇拽讜 注谞讬谞讬 讛诪住讻转讗 诇讗专讘注讛 讞诇拽讬诐:



讛专讗砖讜谉 诇讘讗专 转拽讜谞讬 讛诪讘讜讗讜转 讛谉 住转讜诐 讛谉 诪驻讜诇砖 讘转拽讜谉 注爪诪诐 讜讻谉 讛讞爪专讜转 讘转拽讜谉 注爪诪诐 专状诇 讛讻砖专 诇讞讬讬诐 讜拽讜专讜转 讜驻住讬诐 讜爪讜专转 驻转讞 讛谉 转拽讜谞诐 诪转讞诇转谉 讛谉 转拽讜谞谉 诇讗讞专 砖谞驻专爪讜 讜讚讬谉 驻专讜抓 诪专讜讘讛 讜注讜诪讚 诪专讜讘讛 讜诪讛讜 谞拽专讗 诪讘讜讬 讜诪讛讜 谞拽专讗 讞爪专 讜讻谉 转拽讜谉 专砖讜转 讛专讘讬诐 讜讛专讘讛 讚讬谞讬谉 砖讘注谞讬谞讬诐 讗诇讜:



讛砖谞讬 讘转拽讜谉 讛爪专讬讱 诇讛诐 诪爪讚 讗讞专 讻注谞讬谉 (讚讬谞讬) 注讬专讜讘讬 讞爪专讜转 讜砖转讜驻讬 诪讘讜讗讜转 诇讛讻砖专 讛讜爪讗讛 讜讟诇讟讜诇. 讜注诇 讗讬讝讛 爪讚 讬注专讘讜 讞爪专讜转 讛专讘讛 讘讬讞讚. 讜注诇 讗讬讝讛 爪讚 讗讬谉 讬讻讜诇讜转 诇注专讘 讗诇讗 讗讞转 讗讞转. 讜讘诪讛 诪注专讘讬谉 注讬专讜讘 讝讛. 讜讛讬讻谉 诪谞讬讞讬谉 讗讜转讜. 讜诪讬 讗讜住专 注诇讬讛诐 讘诪讘讜讬 讗讜 讘讞爪专 讗注驻状讬 砖注讬专讘讜 讗讜 谞砖转转驻讜. 讜注诇 讗讬讝讛 爪讚 讜讘讗讬讝讛 [爪讚] 讬讻砖讬专讜 讗转 讗讬住讜专讜 讛谉 讘砖讻讬专讜转 诪拽讜诪讜 讛谉 讘讘讟讜诇 专砖讜转讜 诇讛诐 讜砖讗专 讚讬谞讬谉 砖讘注谞讬谞讬诐 讗诇讜:



讛砖诇讬砖讬 讘注谞讬谉 注讬专讜讘讬 转讞讜诪讬谉 诇讛讻砖专 讬爪讬讗讛 讞讜抓 诇转讞讜诐. 讜讘诪讛 诪注专讘讬谉 注讬专讜讘 讝讛. 讜讘注谞讬谉 讛转讞讜诪讬壮 注爪诪谉. 讜讚专讱 拽谞讬讬转 砖讘讬转转诐. 讜讛讬讗讱 讗诇驻讬诐 谞诪讚讚讜转 讜诪讛讬讻谉. 讜讚讬谉 拽讬讚讜专讬 讛讛专讬诐 讜专讘讜注讬讛谉 讜诪讚讬讚转谉 讜注讘讜专讬 讛注专讬诐 讜讛爪讚讚讬诐 讛诪驻拽讬注讬诐 诪诪谞讜 讗转 转讞讜诪讜 诪爪讚 砖讘讬转转讜 讜砖讗专 讚讬谞讬诐 讗专讜讻讬诐 砖讘注谞讬谞讬诐 讗诇讜:



讛专讘讬注讬 讛专砖讜讬讜转 注诇 讗讬讝讛 爪讚 谞讗住专讜 讜诪讛讜 专砖讜转 讛专讘讬诐 讜诪讛讜 专砖讜转 讛讬讞讬讚 讗讜 讻专诪诇讬转 讜诪拽讜诐 驻讟讜专 讜讙谞讛 讜讚讬专 讜住讛专 讜拽专驻祝 讜讚讬谉 讙讙讜转 讜讞爪专讜转 讜讗讻住讚专讛 讜诪专驻住转 讜诪讘讜讬. 讜讗讬讝讛 诪讛诐 诪讜转专 诇讟诇讟诇 讘讻诇谉 讜讗讬讝讛 讘讘讬转 住讗转讬诐 讜讗讬讝讛 讘讗专讘注 讗诪讜转 诇讘讚 讜注诇 讗讬讝讛 爪讚 诪讟诇讟诇讬谉 诪讝讛 诇讝讛. 讜讚讬谞讬 讞爪专讜转 讜讘转讬诐 讛谞驻专爪讬诐 诇诪拽讜诐 讛讗住讜专 诇讛诐 注诇 讗讬讝讛 爪讚 谞讗住专讜 讜砖讗专 讚讬谞讬谉 砖讘注谞讬谞讬诐 讗诇讜. 讜讻讘专 讛讜转讞诇 讘讬讗讜专 讝讛 讛讞诇拽 讘诪住讻转 砖讘转 讻诪讜 砖讛拽讚诪谞讜:



讝讛讜 讬住讜讚 讛诪住讻转讗 讚专讱 讻诇诇. 讜注谞讬谞讬讛 讘讗讜 讘注专讘讜讘 讜砖诇讗 讘住讚专 注讚 砖讗讬谉 诇讘专专 讘讞诇拽讬壮 砖讛讝讻专谞讜 讗讬讝讛 诪转讘专专 讘驻专拽 讝讛. 讜讗讬讝讛 讘驻专拽 讗讞专 讗诇讗 砖讛住讚讜专 讬讞讬讬讘 诇讛讙讘讬诇 诪拽讜诪诐 诪注讟 讻驻讬 讛讬讻讜诇转. 讜讛讜讗 砖讛讞诇拽 讛专讗砖讜谉 讗诪谞诐 专讜讘讜 讬转讘讗专 讘驻专拽 专讗砖讜谉. 讜拽爪转 诪诪谞讜 讘驻专拽 驻住讬诐 讘注谞讬谉 注讬专讜讘 专砖讜转 讛专讘讬诐 讜讘驻专拽 (注讘讜专) [诪注讘专讬谉] 讘注谞讬谉 注讬专 砖诇 讬讞讬讚 讜谞注砖讬转 砖诇 专讘讬诐. 讜讘驻专拽 讛讚专 讘注谞讬谉 讞爪专讜转 讛驻转讜讞讜转 讝讜 诇讝讜 讗诐 谞注砖讬转 讻讗讞转 诇讛驻拽讬注 讛讻砖专 诪讘讜讬 讘诇讞讬 讜拽讜专讛 讗诐 诇讗讜. 讜讘驻专拽 讙讙讜转 讘注谞讬谉 讞爪专 砖谞驻专爪讛 诇专砖讜转 讛专讘讬诐 讜讻谉 讞爪专 砖谞驻专爪讛 诪砖转讬 专讜讞讜转讬讛 讜讘讬转 砖谞驻讞转 讜诪讘讜讬 砖谞讟诇讛 拽讜专转讜. 讜讘驻专拽 砖转讜祝 讘注谞讬谉 讗诪转 讛诪讬诐 注讜讘专转 讘讞爪专. 讜讚讘专讬诐 诪驻讜讝专讬诐 诪诪谞讜 讘拽爪转 砖讗专 讛驻专拽讬诐. 讜讛讞诇拽 讛砖谞讬 讬转讘讗专 诪拽爪转讜 讘驻壮 驻住讬诐 讜讘驻专拽 讛讚专 讜讘驻专拽 讞诇讜谉 讜讘驻专拽 砖转讜祝 讜讚讘专讬诐 诪驻讜讝专讬诐 诪诪谞讜 讘拽爪转 砖讗专 讛驻专拽讬诐. 讜讛讞诇拽 讛砖诇讬砖讬 讬转讘讗专 讘驻壮 驻住讬诐 讜讘驻壮 砖转讜祝 讜讘驻专拽 讙讙讜转 讜讘驻壮 转驻诇讬谉 讜讚讘专讬诐 诪驻讜讝专讬诐 诪诪谞讜 讘拽爪转 砖讗专 讛驻专拽讬诐 讗诇讗 砖讬转注专讘讜 讘讛专讘讛 诪拽讜诪讜转 讛讞诇拽讬诐 讗讞讚 讘讙讘讜诇 讞讘专讜:



讝讛讜 砖专砖 讛诪住讻转讗 讚专讱 讻诇诇. 讗诇讗 砖讬讘讗讜 讘讛 讚讘专讬诐 砖诇讗 诪谉 讛讻讜谞讛 注诇 讬讚讬 讙诇讙讜诇 讻诪讜 砖讬转讘讗专. 讜讛驻专拽 讛专讗砖讜谉 讗诪谞诐 讬住讜讚 注谞讬谞讜 诇讛转讞讬诇 讘讘讬讗讜专 注谞讬谉 讛讞诇拽 讛专讗砖讜谉 讜讘驻专讟 讘转拽讜谞讬 讛诪讘讜讬 讜专讜讘讜 讬住讜讘 注诇 砖谞讬 注谞讬谞讬诐. 讛专讗砖讜谉 诇讘讗专 砖讬注讜专 讞诇诇 讛诪讘讜讬 讜讗诐 讬砖 讘讞诇诇讜 讬转专 诪讻砖讬注讜专 讻讬爪讚 诪转拽谞讬谉 讗讜转讜 讜讗讬讝讛 诪讘讜讬 谞讬转专 讘诇讞讬 讗讜 拽讜专讛 讜讗讬讝讛 爪专讬讱 诇讛讻砖专 讬转专 诪诪谞讜 讜讘讬讗讜专 注谞讬谞讬 讛拽讜专讛 讜讛诇讞讬 讜讛爪讜专转 驻转讞 讜砖讗专 讚讘专讬诐 砖讘转拽讜谉 讛诪讘讬讗讜转. 讜讛砖谞讬 讛讜讗 诪诪讬谉 讝讛 讛讞诇拽 讙诐 讻谉 讜讘驻专讟 讘注谞讬谞讬 讞讘诇讬诐 砖讛讜拽驻讜 诇诪讞讬爪讜转 注诇 讗讬讝讛 爪讚 诪讟诇讟诇讬谉 讘讬谞讬讛诐:



讝讛讜 砖专砖 讛驻专拽 讚专讱 讻诇诇. 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讘讗专 砖讬注讜专 讞诇诇 讛诪讘讜讬. 讜拽讜讚诐 砖转讻谞住 讘讘讬讗讜专讛 爪专讬讱 砖转讚注 讚专讱 讛拽讚诪讛 砖讬砖 诇谞讜 讘讚讬谉 讛讜爪讗讛 讚讬谞讬谉 诪谉 讛转讜专讛 讜诪讻讞 讛诇讻讜转 住讬谞讬 讜诪讘讬转 讚讬谞讜 砖诇 砖诇诪讛. 讜诇驻讬 诪讛 砖谞驻专砖 讘诪砖谞讛 讛砖谞讬讛 讬砖 诇谞讜 讘讛 讚讬谉 专讘讬注讬 诇讗讬住讜专 讞讻诪讬诐 讘砖转讬 诪讞讬爪讜转 讚注专讬讘谉 讻诪讜 砖讬转讘讗专 砖诐 讜讛注谞讬谉 讛讜讗 砖诪谉 讛转讜专讛 讗讬谉 讗讬住讜专 讛讜爪讗讛 诪专砖讜转 诇专砖讜转 讗诇讗 诪专砖讜转 讛讬讞讬讚 讙诪讜专讛 诇专砖讜转 讛专讘讬诐 讙诪讜专讛 讜讻谉 讗讬谉 讗讬住讜专 讟诇讟讜诇 讜讛注讘专转 讗专讘注 讗诪讜转 讗讜 讬转专 诪讗专讘注 讗诪讜转 讘转讜讻讜 讗诇讗 讘专砖讜转 讛专讘讬诐 讙诪讜专讛 讜专砖讜转 讛专讘讬诐 讛讜讗 讚专讱 砖讬砖 讘专讞讘讛 砖砖 注砖专讛 讗诪讛 讜诪驻讜诇砖 诪砖谞讬 专讗砖讬讜 注讚 砖讬讜讻诇 讗讚诐 诇注讘讜专 讘讬讜砖专 讘诇讗 注讻讜讘 讜砖讗讬谞讜 诪拽讜专讛. 讜讻谉 讛爪专讬讻讜 讘讜 讙讚讜诇讬 讛专讘谞讬诐 砖讬讛讗 讘讜 讚专讬住转 专讙诇 诇砖砖讬诐 专讘讜讗 讜诇讗 砖讬讛讜 砖砖讬诐 专讘讜讗 讬讻讜诇讬谉 诇注讘讜专 砖诐 讘讬讞讚 讗诇讗 砖讬讛讗 讚专讱 诪爪讜讬 诇砖砖讬诐 专讘讜讗 讜专讙讬诇讬诐 诇注讘讜专 砖诐. 讜专砖讜转 讛讬讞讬讚 讛讜讗 讻诇 专砖讜转 讙讘讜讛 注砖专讛 讗讜 注诪讜拽 注砖专讛 讜专讞讘 讗专讘注讛. 讜讬砖 讚注讜转 讗讞专讜转 讘注谞讬谉 专砖讜转 讛专讘讬诐 讜诇拽爪转 专讘讜转讬壮 讛爪专驻转讬诐 讬转讘讗专讜 讘诪住讻转讗 讝讜 讜讻谉 专诪讝谞讜 注诇讬讛诐 讘专讗砖讜谉 砖诇 砖讘转. 讜诇讗 讘讗谞讜 注讻砖讬讜 诇讘讗专 讗诇讗 砖诇讗 谞讗住专 诪谉 讛转讜专讛 讗诇讗 讛讜爪讗讛 诪专砖讜转 讛讬讞讬讚 诇专砖讜转 讛专讘讬诐 讗讜 讛讻谞住讛 诪专砖讜转 讛专讘讬诐 诇专砖讜转 讛讬讞讬讚 讗讜 讟诇讟讜诇 讜讛注讘专转 讗专讘注 讗诪讜转 讘专砖讜转 [讛专讘讬诐] 讜讗讬谉 爪专讬讱 诇讜诪专 砖诪谉 讛转讜专讛 讻诇 讞爪专 砖诪转讞诇拽转 讘讚讬讜专讬谉 讗注驻状讬 砖讬讚 讻讜诇诐 砖讜讛 讘讞爪专 诪讜转专 诇讟诇讟诇 诪讞爪专 诇讘转讬诐 讜诪讘转讬壮 诇讞爪专. 讗讬谉 爪专讬讱 诇讜诪专 讟诇讟讜诇 讜讛注讘专讛 (诇讞爪专) [讘讞爪专] 注爪诪讛. 讜讻谉 诪讚讬谞讛 讛诪讜拽驻转 讞讜诪讛 注砖专讛 讜讬砖 诇讛 讚诇转讜转 谞注讜诇讜转 讘诇讬诇讛. 讜讻谉 讛讚讬谉 讘诪讘讜讬 讛住转讜诐 讜讛讜讗 砖讬砖 讘讜 讻讜转诇讬诐 诪砖诇砖 专讜讞讜转讬讜 讜驻转讜讞 诪爪讚 专讘讬注讬 诇专砖讜转 讛专讘讬诐 讜讻诇 砖讻谉 诇讻专诪诇讬转 讗注驻状讬 砖讗讬谉 讘讜 讻诇讜诐 诪爪讚 专讘讬注讬 专砖讜转 讛讬讞讬讚 讙诪讜专讛 讛讜讗 讘讬谉 诇讝专讜拽 讘讬谉 诇讟诇讟诇 讜讛诇讻讜转 住讬谞讬 讛讞诪讬专讛 诇讛爪专讬讱 诪专讜讞 专讘讬注讬 诇讞讬 讗讜 拽讜专讛 诇讛讬转专 讟诇讟讜诇. 讜讝讜 讛讬讗 砖讬讟转 讘讬转 讛诇诇 砖讛诇讻讛 讻诪讜转讜 讜讗讬谉 爪专讬讱 讘讛 诇诇讞讬 讗讜 拽讜专讛 讻讚讘专讬 讙讚讜诇讬 讛诪讞讘专讬诐. 砖诇讚注转 讘讬转 讛诇诇 诪谉 讛转讜专讛 砖诇砖 诪讞讬爪讜转 讛讜讗 讚讘注讬谞谉 讘讬谉 诇讝专讜拽 讘讬谉 诇讟诇讟诇 讻诪讜 砖讻转讘谞讜 讜讗转讗讬 讛诇讻转讗 诇讗讜住讜驻讬 讗讟诇讟讜诇 讘专讘讬注讬转 诇讞讬 讗讜 拽讜专讛 讻诇 讝讛 讛讬讛 讘讚讬谉 转讜专讛 注诐 爪讬专讜祝 讛诇讻讛. 讜讛讜讗 砖讗诪专讜 [讚壮.] 诪讞讬爪讬谉 讛诇讻讛 诇诪砖讛 诪住讬谞讬. 讜讗注驻状讬 砖诇讚注转 讘讬转 砖诪讗讬 诪谉 讛转讜专讛 讗讬谉 专砖讜转 讛讬讞讬讚 讗诇讗 讗专讘注 诪讞讬爪讜转 讜讛诇讻讜转 住讬谞讬 讘讗讛 诇讛拽诇 诇讗讜拽讜诪讛 诇专讘讬注讬转 讗诇讞讬 讜拽讜专讛 讜转专讜讬讬讛讜 讘注讬谞谉. 讜讻谉 砖讬砖 诪讬 砖住讜讘专 砖转讬 诪讞讬爪讜转 讙诪讜专讜转 专砖讜转 讛讬讞讬讚 诪讚讗讜专讬讬转讗 讜讗祝 讘诪讞讬爪讜转 讚诇讗 注专讬讘谉 讻诪讜 砖讬转讘讗专 诇讚注转 专壮 讬讛讜讚讛 讘驻专拽 讙讙讜转 诪讻诇 诪拽讜诐 讛诇讻讛 讻讘讬转 讛诇诇. 讜砖诇诪讛 讜讘讬转 讚讬谞讜 转拽谞讜 注讜讚 砖诇讗 诇讟诇讟诇 诪讘转讬诐 诇讞爪专 讗诇讗 讘注讬专讜讘 诇专诪讜讝 砖讻诇诐 砖讜讬诐 讘讗讜转讜 讗讜讻诇 讜讻谉 讬讛讜 讻诇诐 砖讜讬诐 讘讗讜转讜 讛专砖讜转 讻讘专砖讜转 讗讞转 讜讛讜讗 讛谞拽专讗 注讬专讜讘讬 讞爪专讜转 讜讻谉 诇讗 诪讞爪专 诇诪讘讜讬 讗诇讗 讗诐 讻谉 讘注讬专讜讘 讙诐 讻谉 讜讛讜讗 讛谞拽专讗 砖转讜驻讬 诪讘讜讗讜转. 讜注讻砖讬讜 讗谞讜 注住讜拽讬诐 讘转拽讜谉 讛诪讘讜讬 讛住转讜诐 砖诪谉 讛转讜专讛 讛讜讗 专砖讜转 讛讬讞讬讚 讙诪讜专讛 诇讟诇讟诇 讘转讜讻讜 讜诇讞讬讬讘 讘讝专讬拽讛 诪转讜讻讜 诇专砖讜转 讛专讘讬诐 讜诪讻讞 讛诇讻讛 诇讚注转 讘讬转 讛诇诇 砖讛诇讻讛 讻诪讜转讜 谞讗住专 砖诇讗 诇讟诇讟诇 讘转讜讻讜 注讚 砖讬注砖讜 讘讜 讚讜驻谉 专讘讬注讬转 讗诇讗 砖讚讬讛 讘诇讞讬 讗讜 拽讜专讛 诪驻谞讬 砖讗讬谉 讛注谞讬谉 讗诇讗 诪砖讜诐 讛讬讻专 砖讗诐 诇讗 讬专讗讜 住转讬诪讛 诪爪讚 专讘讬注讬 讬讞砖讘讜 砖讗祝 [讚专讱 讛诪讘讜讬 诪专砖讜转 讛专讘讬诐 讜讬讘讗讜 诇讟诇讟诇 (诪转讜讻讜 诇专砖讜转 讛专讘讬诐] 讜讗注驻状讬 砖讛讬讗 诪讻讞 讛诇讻讛 拽专讗讜讛讜 诇驻注诪讬诐 诪讚讘专讬 住讜驻专讬诐 讻诪讜 砖讗诪专讜 讘住讜讙讬讗 讝讜 诪讘讜讬 讚专讘谞谉 讗讞专 砖讗讬谞讜 诪谉 讛转讜专讛 讜诇驻注诪讬诐 拽讜专讗 讛诇讻讜转 住讬谞讬 讚讘专 转讜专讛 讻诪讜 砖讬转讘讗专 诇诪讟讛 讘注谞讬谉 专讜讘讜 讛诪拽驻讬讚. 讜注诇 注谞讬谉 讝讛 讘讗讛 诪砖谞讛 讝讜 专状诇 诪讘讜讬 砖讛讜讗 讙讘讜讛 讜诪诇转 诪讘讜讬 讛讜讗 诪注谞讬谉 诪讘讜讗 讜讻诪讜 砖讗转讛 诪讜爪讬讗讛 讘诇砖讜谉 拽讘讜爪讛 讘诇砖讜谉 诪讘讜讗讜转 讜注诇 砖诐 砖讻诇 讘谞讬 讛诪讘讜讬 谞讻谞住讬诐 讚专讱 砖诐 讛讜讗 拽专讜讬 讻谉 讻诪讛 讚讗转 讗诪专 讗转 诪讘讜讗 讛注讬专 讜讻诇 讛砖讘讬诇 讛讜讗 拽专讜讬 诪讘讜讬 讜诇驻注诪讬诐 讛讜讗 拽讜专讗 讞诇拽讬 讛诪讘讜讬 讜转拽讜谞讬讜 讘诇砖讜谉 诪讘讜讬 讻诪讜 砖拽爪转 驻专讟讬诐 谞拽专讗讬诐 诇驻注诪讬诐 讘砖诐 讛讻诇诇 讜注诇 讚专讱 讝讛 讛讜讗 拽讜专讗 讘诪砖谞讛 讝讜 拽讜专转 讛诪讘讜讬 讘砖诐 诪讘讜讬. 讜讛讜讗 砖讗诪专 诪讘讜讬 砖讛讜讗 讙讘讜讛 诪注砖专讬诐 讗诪讛 讬诪注讟. 讻诇讜诪专 砖讗诐 注砖讛 讘讜 拽讜专讛 诇转拽谞讜 诇讟诇讟诇 讘转讜讻讜 讗诇讗 砖讛讬讗 讙讘讜讛讛 诪注砖专讬诐 讗诪讛. 专状诇 砖讞诇诇 砖诪驻讬 讛拽讜专讛 讛诪讘讬讟 诇讗专抓 注讚 讛拽专拽注 讛讜讗 讙讘讜讛 诪注砖专讬诐 讗诪讛 讜讛专讬 谞诪爪讗 砖讗讬谉 讛注讬谉 砖讜诇讟 讘讜 讜讗讬谉 讻讗谉 讛讬讻专 讜诇驻讬讻讱 讬诪注讟 专状诇 砖讬砖驻讬诇 讛拽讜专讛 注讚 砖诇讗 讬讛讗 讘讞诇诇讛 讬转专 诪注砖专讬诐 讗讜 讬注砖讛 讗讬爪讟讘讗 诇诪讟讛 讛谉 讘住转讜诐 讛谉 讘诪驻讜诇砖 砖讻讘专 讛讻砖讬专讜 诪谉 讛爪讚 讛砖谞讬 讘爪讜专转 驻转讞.



讜专壮 讬讛讜讚讛 讗讜诪专 讗讬谞讜 爪专讬讱. 砖讛讜讗 住讜讘专 砖讝讛 砖讛讝拽讬拽讛 讛诇讻讛 诇诪砖讛 诪住讬谞讬 讘拽讜专讛 讝讜 诇讗讜 诪砖讜诐 讛讬讻专 讛讜讗 讗诇讗 诪砖讜诐 诪讞讬爪讛. 讜诪注转讛 讛讜讗讬诇 讜讬砖 讻讗谉 诪讞讬爪讛 诪讻诇 诪拽讜诐 砖讛专讬 驻讬 讛拽讜专讛 讬讜专讚 讜住讜转诐 讗讬谞讜 爪专讬讱 讻诇讜诐 讜讗转讛 爪专讬讱 诇讜诪专 诇注谞讬谉 驻讬专讜砖 砖专壮 讬讛讜讚讛 住讜讘专 砖讻诇 砖讬砖 砖诐 砖转讬 诪讞讬爪讜转 讞砖讜讘讜转 讗讬谉 专讙诇 讛谞讻谞住讬诐 讜讛讬讜爪讗讬诐 诪讘讟诇转 诪讞讬爪讛 注诇 讛讚专讱 砖讗诪专讛 讘砖谞讬 讘转讬诐 讘砖谞讬 爪讚讬 专砖讜转 讛专讘讬诐 讜讗祝 诇诪注诇讛 诪讞诪砖讬诐 讗讜 讻诪讛 讻砖专讛 诇讚注转讜 讗讘诇 诇讚注转 讞讻诪讬诐 讗讬诇讜 讛讬转讛 拽讜专讛 讘讗讛 诪砖讜诐 诪讞讬爪讛 诇讗 讛讬转讛 诪讜注诇转 讻诇讜诐 砖讛专讬 讛诐 住讜讘专讬壮 专讙诇 讛谞讻谞住转 讜讛讬讜爪讗讛 诪讘讟诇转 诪讞讬爪讛 讘讻诇 砖讗讬谉 砖诐 砖诇砖 诪讞讬爪讜转 砖诇 转讜专讛 讜专讘讬注讬转 砖诇 讛诇讻讛. 讜诪转讜讱 讻讱 谞讞诇拽讜 讘驻专拽 讙讙讜转 砖诇专壮 讬讛讜讚讛 诪注专讘讬谉 讘诪讘讜讬 诪驻讜诇砖 讜诪讟诇讟诇讬谉 讘转讜讻讜 专状诇 讘讛讻砖专 诇讞讬 讗讜 拽讜专讛 诪砖谞讬 爪讚讚讬讜 砖诪讗讞专 砖讬砖 拽讜专讛 讘砖谞讬 专讗砖讬讜 讜驻讬 转拽专讛 讬讜专讚 讜住讜转诐 讛专讬 讬砖 讻讗谉 讚壮 诪讞讬爪讜转 讗讘诇 诇讚注转 讞讻诪讬诐 砖诇砖 诪讞讬爪讜转 讘注讬谞谉 讜讛专讘讬注讬转 讗讬谞讛 讗诇讗 诇讛讬讻专 讘注诇诪讗 讜讗讬谉 讛诇讻讛 讻专壮 讬讛讜讚讛 诇讗 讘住转讜诐 讜诇讗 讘诪驻讜诇砖 讗诇讗 讻讞讻诪讬诐:



讜讛专讞讘 诪注砖专 讗诪讜转. 讜讻讜壮 讜诪讻讬讜谉 砖讛讜讗 专讞讘 讬讜转专 诪注砖专 讗诪讜转 讗讬谉 讝讛 拽专讜讬 驻转讞 讗诇讗 驻专爪讛 讜讗讬谞讛 谞讬转专转 讘拽讜专讛 砖讗讬谉 讻讗谉 讛讬讻专 讜诪转讜讱 讻讱 讬诪注讟. 讜讛讜讗 砖讬住转讜诐 讘专讗砖 讛诪讘讜讬 拽爪转 讛专讞讘 讘讻讜转诇 讗讜 讘驻住 讗专讘注讛 注讚 砖讬注诪讬讚谞讜 注诇 驻讞讜转 诪注砖专 讗讜 讘注砖专 讜讬注砖讛 砖诐 拽讜专讛 讗讜 诇讞讬 讜专壮 讬讛讜讚讛 讞讜诇拽 讗祝 讘讝讜 讻诪讜 砖讗诪专讜 讘讘专讬转讗 诇讜诪专 砖讗讬谞讜 爪专讬讱 讜讗讬谉 讛诇讻讛 讻讚讘专讬讜.



讜讗诐 讬砖 砖诐 爪讜专转 驻转讞. 专状诇 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉. 讗驻讬壮 专讞讘 诪注砖专 讗诪讜转 讗讬谞讜 爪专讬讱 诇诪注讟. 砖讗讬谉 诇讱 讛讬讻专 讙讚讜诇 诪讝讛. 讗诇讗 砖诪讻诇 诪拽讜诐 爪专讬讱 砖讬讛讗 专讗讜讬 诇讛讞讝讬拽 讚诇转 砖诇 讝诪讜专讜转 讗讜 砖诇 讛讜爪讬谉 诪讙注转 诪谉 讛拽专拽注 注讚 讛拽讜专讛 讻诪讜 砖讬转讘讗专. 讜爪讜专转 驻转讞 讬转讘讗专 讘讙诪专讗 砖讻砖诐 砖诪讜注讬诇 诇专讞讘 讬转专 诪注砖专 讻讱 诪讜注讬诇 讘讙讘讜讛 讬转专 诪注砖专讬诐 砖讛专讬 讬砖 讻讗谉 讛讬讻专. 讜专讘讜转讬 谞住转驻拽讜 讗诐 爪讜专转 驻转讞 诪讜注讬诇 诇驻讞讜转 诪注砖专讛 讙讜讘讛 砖讗祝 讘讜 讛诪讘讜讬 驻住讜诇 讻诪讜 砖讬转讘讗专. 讜讙讚讜诇讬 讛诪讞讘专讬诐 讻转讘讜讛 讻谉 讗祝 讘驻讞讜转 诪注砖专讛 讗诇讗 砖讗谞讜 诪转诪讬讛讬诐 讘讛 诪爪讚 砖讗讬谉 爪讜专转 驻转讞 诪讜注讬诇 讘诪拽讜诐 砖讗讬谉 诪讞讬爪讜转 砖讻诇 诪讞讬爪讛 讛驻讞讜转讛 诪注砖专讛 讗讬谞讛 诪讞讬爪讛. 讜讙讚讜诇讬 讛讚讜专 专讗讬转讬 砖诪转诪讬讛讬诐 讘讛 诪爪讚 砖讗讬谉 爪讜专转 驻转讞 诪讜注讬诇 讬转专 诪诪讞讬爪讛 讜诪讞讬爪讛 砖讗讬谞讛 讙讘讜讛讛 注砖专讛 讗讬谞讛 讻诇讜诐. 讜讗讬谞讬 诪讘讬谉 砖讗祝 讙讚讜诇讬 讛诪讞讘专讬诐 诇讗 讗诪专讜讛 讗诇讗 讘砖讛驻转讞 讙讘讜讛 注砖专讛 讻诪讜 砖讬转讘讗专 诇诪讟讛 讗诇讗 砖讻讜转诇讬 讛诪讘讜讬 谞诪讜讻讜转 诪注砖专讛. 讗诇讗 砖讗祝 讘讝讛 讛讚讘专讬诐 诪转诪讬讛讬壮 讻诪讜 砖讻转讘谞讜. 讜讗诐 讛讬讛 诪讘讜讬 讝讛 专讞讘 注讚 注砖专讬诐 讗诪讛 讗讜 讬讜转专 注讜砖讛 驻住 讗专讘注讛 讘诪砖讱 讗专讘注 讗诪讜转 砖讛讜讗 砖讬注讜专 讗专讱 诪讘讜讬 讜诪注诪讬讚讜 诇讗专讻讜 砖诇 诪讘讜讬 讘讗诪爪注 讜谞注砖讛 讻砖谞讬 诪讘讜讗讜转 讜讗讬谉 讻讞 讘讗讜讬专 砖诪砖谞讬 爪讚讚讬讜 诇讘讟诇讜 讗讘诇 讘驻讞讜转 诪讻讗谉 讗讜讬专 砖诪讻讗谉 讜诪讻讗谉 诪讘讟诇讜. 讜讻谉 讬转讘讗专 讘讙诪专讗. 讜住转诐 诪讘讜讬 诇诪讚转 诪诪讛 砖讻转讘谞讜 砖讛讜讗 讙讘讜讛 注砖专讛 讜讗专讱 讗专讘注 讗诪讜转 讜诪讛诐 讜诇诪注诇讛 讜专讞讘讜 讙讚讜诇讬 讛诪讞讘专讬诐 谞专讗讛 砖讻转讘讜讛讜 诪砖诇砖讛 讜诇诪注诇讛 砖讛专讬 讛诐 讻转讘讜 诪讘讜讬 砖讗讬谉 讘专讞讘讜 砖诇砖讛 讟驻讞讬诐 讗讬谞讜 爪专讬讱 诇讗 诇讞讬 讜诇讗 拽讜专讛 讜诪讜转专 诇讟诇讟诇 讘讻诇讜 砖讻诇 驻讞讜转 诪砖诇砖讛 讻诇讘讜讚 讚诪讬 诇诪讚转 砖讘砖诇砖讛 诪讬讛讗 爪专讬讱 讛讻砖专 讜诪讻诇 诪拽讜诐 讬砖 驻讜住拽讬诐 讚讜拽讗 讘讗专讘注讛 讟驻讞讬诐 讻诪讜 (砖讛转讘讗专) [砖讬转讘讗专]. 讝讛讜 讘讬讗讜专 讛诪砖谞讛 讜驻住拽 砖诇讛. 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



住讜讻讛 砖讛讬讗 讙讘讜讛讛 诇诪注诇讛 诪注砖专讬诐 讗诪讛 驻住讜诇讛 讻诪讜 砖讛转讘讗专 讘诪拽讜诪讜. 讜砖讗诇讜 讘住讜讙讬讗 讝讜 诪讗讬 砖谞讗 讚讙讘讬 住讜讻讛 转谞讬 驻讬住讜诇讗 讜诪讗讬 砖谞讗 讚讙讘讬 诪讘讜讬 转谞讬 转拽谞转讗 专状诇 讬诪注讟 讚讛讗 住讻讛 谞诪讬 讗讬转 诇讛 转拽谞转讗. (讜转讬专抓) [讜转讬专爪讜] 住讜讻讛 讚驻讬住讜诇讗 讚讬讚讛 讚讗讜专讬转讗 转谞讬 驻讬住讜诇讗 诪讘讜讬 砖讻诇 注爪诪讜 讗讬谞讜 讗诇讗 诪讚讘专讬 住讜驻专讬诐 转谞讬 转拽谞转讗. 讗讬 谞诪讬 讚讗祝 讘讚讗讜专讬转讗 讻诇 讚讗讬转 诇讬讛 转拽谞转讗 讗讬转 诇讬讛 诇诪转谞讬讬讛 讗诇讗 讚住讜讻讛 谞驻讬砖谉 诪讬诇讛 讘讛讛讬讗 诪转谞讬壮 讙讘讜讛讛 诇诪注诇讛 诪讻壮 讜谞诪讜讻讛 诇诪讟讛 诪注砖专讛 讜砖讗讬谉 诇讛 砖诇砖 讚驻谞讜转. 讜砖讞诪转讛 诪专讜讘讛 讜讗诇讜 讛讬讛 砖讜谞讛 转拽讜谉 诇讻诇诐 讛讬讜 讛讚讘专讬诐 讬讙讬注讬诐 诪爪讚 砖讛讬讛 爪专讬讱 诇砖谞讜转 转拽讜谉 诪讬讜讞讚 诇讻诇 讗讞讚 诪讛诐 [驻住拽 讜转谞讬 驻住讜诇讛] 讗讘诇 讘诪砖谞转谞讜 诇讗 砖谞讛 讗诇讗 砖谞讬 驻讬住讜诇讬谉 讜讗祝 讛诐 砖谞讬讛诐 诪转讜拽谞讬诐 讘转拽讜谉 讗讞讚:



讻讘专 讘讬讗专谞讜 讘专讗砖讜谉 砖诇 讬讜诪讗 住讚专讬 讘谞讬谉 讘讬转 讛诪拽讚砖 讘讛专 讛讘讬转 讛讬讗讱 讛讜讗 注砖讜讬 讜讘讬讗专谞讜 讘讻诇诇 讗讜转诐 讛讚讘专讬诐 砖诪驻转讞 注讝专转 讬砖专讗诇 注讚 驻转讞 讛讗讜诇诐 砖讘注讬诐 讜砖砖 讗诪讛 讜诪驻转讞讜 砖诇 讗讜诇诐 注讚 住讜祝 讛注讝专讛 诪讗讛 讗诪讛 讜讘砖讘注讬诐 讜砖砖 讗诪讛 讛专讗砖讜谞讜转 讛诐 讬状讗 讗诪讛 诇讚专讬住转 专讙诇讬 讬砖专讗诇 讜讬状讗 诇讚专讬住转 专讙诇讬 讛讻讛谞讬诐 注诐 讛讚讜讻谉 讜砖诇砖讬壮 讜砖转讬诐 诇诪讝讘讞 讜注砖专讬诐 讜砖转讬诐 诪砖驻转 讛诪讝讘讞 讛讞讬爪讜谉 注讚 讛讗讜诇诐 讜诪驻转讞讜 砖诇 讗讜诇诐 讜诇驻谞讬诐 谞拽专讗 讛讬讻诇 砖砖诐 讛讬讛 讛诪讝讘讞 讜砖诇讞谉 讜诪谞讜专讛 讜砖讬注讜专讜 诪讗讛 讗诪讛 注诐 注讜讘讬 讛讻讜转诇讬诐 讻讬爪讚 讗讜诇诐 专讞讘讜 注砖专 讗诪讜转 讜讻转诇讜 砖砖 讗诪讜转 讜讻讜转诇 讛讛讬讻诇 讛诪讘讚讬诇 讘讬谉 讛讗讜诇诐 诇诪拽讜诐 砖谞拽专讗 讛讬讻诇 讘驻专讟 砖砖 讗诪讜转 讜讗专讱 讛讛讬讻诇 讗专讘注讬诐 讗诪讜转 讜诪讞讬爪讛 讛诪讘讚诇转 讘讬谉 讛讛讬讻诇 诇讚讘讬专 专状诇 拽讚砖 讛拽讚砖讬诐 讗诪讛 讜谞拽专讗转 讗诪讛 讟专拽住讬谉 讜讘讬转 拽讚砖讬 讛拽讚砖讬诐 注砖专讬诐 讗诪讛 讜讻讜转诇 讘讬转 拽讚砖讬 讛拽讚砖讬壮 砖砖 讗诪讜转 讜讞诇诇 讛转讗 砖讗讞专讬讜 讞诪砖 讗诪讜转 讜讻讜转诇 讛转讗 砖砖 讗诪讜转 讛专讬 诪讗讛 讗诪讛 讜诪讻讜转诇 讝讛 砖诇 转讗 注讚 讻讜转诇 诪注专讘讬 砖诇 注讝专讛 讬状讗 讗诪讜转 讗讜讬专 讜讛讜讗 讗讞讜专讬 讛讻驻专转 讜谞诪爪讗讜 诪讗讛 讜砖诪讜谞讬诐 讜砖讘注 讗诪讛 诪诪讝专讞 诇诪注专讘 讟状讜 诪注讝专转 讬砖专讗诇 注讚 讛讗讜诇诐 讜诪讗讛 诪讛讗讜诇诐 注讚 讻讜转诇 讛转讗 砖讛讜讗 住讜祝 讛注讝专讛 讜讛诐 诪讗讛 讜砖讘注讬诐 讜砖砖讛 讜注诐 讛讗讞转 注砖专讛 讗诪讛 讛诐 诪讗讛 讜砖诪谞讬诐 讜砖讘注讛 讜讻诇 讛拽驻状讝 讘讻诇诇 谞拽专讗讬诐 注讝专讛 讗讘诇 注讝专转 谞砖讬诐 砖诇驻谞讬 注讝专转 讬砖专讗诇 诇爪讚 讛诪讝专讞 讜讛讞讬诇 砖诇驻谞讬 注讝专转 谞砖讬诐 讗讬谞讜 讘讻诇诇 讛注讝专讛 讛讻诇 讻诪讜 砖讘讬讗专谞讜 砖诐:



驻转讞讜 砖诇 讗讜诇诐 讙讘讛讜 讗专讘注讬诐 讗诪讛 讜专讞讘讜 注砖专讬诐 讜诇讗 讛讬讜 讘讜 注砖专讬诐 讜讞诪砖 讗诪诇转专讗讜转 砖诇 诪讬诇讛 讜讛讜讗 注抓 讛谞拽专讗 讙讜讜谞状抓 讛讬讜 注诇 讙讘 讛驻转讞 讝讜 诇诪注诇讛 诪讝讜 讜讛转讞转讜谞讛 砖讘讛谉 注讜讚驻转 注诇 专讜讞讘 讛驻转讞 讗诪讛 诪讻讗谉 讜讗诪讛 诪讻讗谉 讜讻诇 讗讞转 诪谉 讛注诇讬讜谞讜转 注讜讚驻转 注诇 砖诇诪讟讛 讛讬诪谞讛 讗诪讛 诪讻讗谉 讜讗诪讛 诪讻讗谉 谞诪爪讗转 讛转讞转讜谞讛 讗专讻讛 讛谞转讜谉 诇专讞讘 讛驻转讞 讻状讘 讗诪讜转 讜讛住诪讜讻讛 诇讛 讻状讚 讗诪讜转 讜讛砖诇讬砖讬转 诇讛 讻状讜 讜讛专讘讬注讬转 诇讛 讻状讞 讜讛注诇讬讜谞讛 诇壮 讜谞讚讘讱 砖诇 讗讘谞讬诐 讛讬讛 讘讬谉 讻诇 讗讞转 讜讗讞转 讜驻转讞讜 砖诇 讛讬讻诇 诇驻谞讬诐 诪谉 讛讗讜诇诐 讙讘讛讜 注砖专讬诐 讗诪讛 讜专讞讘讜 注砖专 讗诪讜转. 讜诇驻讬 诪讛 砖讬转讘讗专 讘诪拽讜诪讜 诇讗 讛讬讜 砖诐 讗诪诇转专讗讜转 讜讗注驻状讬 砖讗诪专讜 讘讻讗谉 讚讬诇诪讗 转讘谞讬转 讛讬讻诇 讻转讘谞讬转 讗讜诇诐 讗讬谞讛 讗诇讗 诇诪讛 砖注砖讜讬 诇谞讜讬:



诪砖讻谉 砖注砖讛 诪砖讛 讗专讱 讛讞爪专 砖讛讬讛 讘谞讜讬 讘讛 讛讬讛 讗专讻讜 诪讗讛 讗诪讜转 讜专讞讘讜 讞诪砖讬壮 讜讛讬讛 讛诪砖讻谉 讘谞讜讬 讘砖驻转 讞爪讬 讛讞爪专 讜谞砖讗专 诇驻谞讬 讛诪砖讻谉 讞诪砖讬壮 讗诪讛 注诇 讞诪砖讬壮 讗诪讛 讗讜讬专 讜讗专讱 讛诪砖讻谉 砖诇砖讬壮 讜谞砖讗专讛 诇讗讞专讬讜 专讞讘讛 注砖专讬诐 讜专讞讘 讛诪砖讻谉 讛讬讛 注砖专 讗诪讜转 诇专讞讘 讛讞爪专 讜谞砖讗专讜 讘住讘讬讘讜转 讛讞爪专 专讞讘讛 注砖专讬诐 诇爪驻讜谉 (讜注砖讗诐) [讜注砖专讬诐] 诇讚专讜诐 谞诪爪讗 诇诪砖讻谉 诇驻谞讬讜 专讞讘讛 讞诪砖讬诐 注诇 讞诪砖讬诐 讜讘讻诇 砖讗专 住讘讬讘讜转讬讜 专讞讘讛 注砖专讬诐 讗诪讛 讜讙讘讛讜 讛讬讛 注砖专 讗诪讜转 讜讛讬讜 诇住讘讬讘讜转 讛讞爪专 讻诇讛 拽诇注讬诐 讘讗专讱 诪讗讛 讗诪讛 讜讘专讞讘 讞诪砖讬壮 讜讘爪讚 砖诇驻谞讬讛 讛讬讜 讛拽诇注讬诐 诪讝讛 讜诪讝讛 讜专讬讜讞 讘讗诪爪注 诇爪专讱 驻转讞 诇讬讻谞住 讘讞爪专 砖诇驻谞讬 讛诪砖讻谉 讜讛讬讛 专讜讞讘 拽诇注讬诐 砖诇驻谞讬 讛讞爪专 讟状讜 讗诪讛 专讞讘 诪讻讗谉 讜讟状讜 诪讻讗谉 讜谞诪爪讗 驻转讞 讘讗诪爪注 讘专讜讞讘 注砖专讬诐 讜讙讘讛谉 砖诇 拽诇注讬诐 讞诪砖 注砖专讛 讗诪讛 讜诪讛 砖谞壮 讗专讱 讛讞爪专 诪讗讛 讘讗诪讛 讜专讞讘 讞诪砖讬诐 讘讞诪砖讬诐 讜拽讜诪讛 讞诪砖 讗诪讜转 砖驻讬专讜砖讜 砖讙讜讘讛 讛拽诇注讬壮 讞诪砖 讗诪讜转 驻讬专讜砖讜 诪砖驻转 诪讝讘讞 讜诇诪注诇讛 砖讛诪讝讘讞 讙讘讛讜 注砖专 讻讙讜讘讛 讛诪砖讻谉 讜拽诇注讬诐 讞诪砖 注砖专讛 讜谞诪爪讗讜 注讜讚驻讜转 注诇 讙讜讘讛 讛诪讝讘讞 讞诪砖 讗诪讜转. 讜讗注驻状讬 砖谞壮 讘诪讝讘讞 讜砖诇砖 讗诪讜转 拽讜诪转讜 驻讬专讜砖讜 诪谉 讛住讜讘讘 讜诇诪注诇讛 讗讘诇 讙讘讛讜 诪谉 讛讬住讜讚 注砖专 讗诪讜转. 讜讛讜讗 砖砖谞讬谞讜 讘住讚专 诪砖谞转 讛诪砖讻谉 讜讬注砖 讗转 诪讝讘讞 讛注讜诇讛 讞诪砖 讗诪讜转 讗专讻讜 讜讞诪砖 讗诪讜转 专讞讘讜 专讘讜注 讜砖诇砖 讗诪讜转 拽讜诪转讜 诪诪砖诪注 砖谞壮 讞诪砖 讗诪讜转 讗专讻讜 讜讞诪砖 讗诪讜转 专讞讘讜 讗讬谞讬 讬讜讚注 砖讛讜讗 专讘讜注 讗诇讗 谞讗诪专 讻讗谉 专讘讜注 讜谞讗诪壮 讘诪讝讘讞 讛拽讟讜专转 专讘讜注 砖谞壮 讗诪讛 讗专讻讜 讜讗诪讛 专讞讘讜 专讘讜注 讜讗诪转讬诐 拽讜诪转讜 诪讛 专讘讜注 讛讗诪讜专 讘诪讝讘讞 讛拽讟讜专转 讙讘讛讜 驻讬 砖谞讬诐 讘专讞讘讜 讗祝 讘诪讝讘讞 讛注讜诇讛 讻谉 讜谞诪爪讗 讙讘讛讜 注砖专 讗诪讜转. 讜讻谉 砖谞讬谞讜 诪讝讘讞 砖注砖讛 诪砖讛 讙讘讛讜 注砖专 讜砖注砖讛 砖诇诪讛 讙讘讛讜 注砖专 讜砖注砖讜 讘谞讬 讙讜诇讛 讙讘讛讜 注砖专 讜讗祝 诇注转讬讚 诇讘讗 讙讘讛讜 注砖专 讗诐 讻谉 诇诪讛 谞讗诪专 砖诇砖 讗诪讜转 拽讜诪转讜 诪谉 讛住讜讘讘 讜诇诪注诇讛 注讚 诪拽讜诐 讛诪注专讻讛 讜讛讜讗 砖砖谞讬谞讜 讘诪住讻转 诪讚讜转 [驻状讙 诪状讗] 注诇 诪讝讘讞 砖诇 讘讬转 讛诪拽讚砖 诪讝讘讞 讛讬讛 砖诇砖讬诐 讜砖转讬诐 注诇 砖诇砖讬壮 讜砖转讬诐 注诇讛 讗诪讛 讜讻谞住 讗诪讛 讝讛讜 讬住讜讚 注诇讛 讞诪砖 讜讻谞住 讗诪讛 讝讛讜 住讜讘讘 注诇讛 砖诇砖 讜讻谞住 讗诪讛 讝讛讜 诪拽讜诐 诪注专讻讛 讜诪拽讜诐 拽专谞讜转 讗诪讛 谞诪爪讗 讙讘讛讜 注砖专 讗诪讜转 讜诇注谞讬谉 专讜讞讘 讛诪讝讘讞 谞诪爪讗 讛讬住讜讚 砖诇砖讬诐 讜砖转讬诐 注诇 砖诇砖讬诐 讜砖转讬诐 讜诪谉 讛讬住讜讚 讜注讚 讛住讜讘讘 注砖专讬诐 讜砖诪谞讛 注诇 注砖专讬诐 讜砖诪谞讛 讜诪拽讜诐 讞诇拽 砖讘讬谉 拽专谉 诇拽专谉 注砖专讬诐 讜砖砖讛 注诇 注砖专讬诐 讜砖砖讛 讜诪拽讜诐 诪注专讻讛 注砖专讬诐 讜讗专讘注讛 注诇 注砖专讬诐 讜讗专讘注讛 讻诪讜 砖讘讬讗专谞讜 讘诪住讻转 诪讚讜转. 讜讝讛 砖诇讗 讚讘专讜 讗诇讗 诪谉 讛住讜讘讘 讜诇诪注诇讛 诪驻谞讬 砖讻砖讛讬讛 讛讻讛谉 谞讜转谉 讚诪讬诐 注诇 讛住讜讘讘 讛讬讛 注讜诪讚 讜讻诪讜 砖讗诪专讜 注诇讛 讘讻讘砖 讜驻谞讛 诇住讜讘讘 讜讘讗 诇讜 诇拽专谉 讚专讜诪讬转 诪讝专讞讬转 讜爪专祝 讙讜讘讛 拽诇注讬 讛讞爪专 注诇 讙讜讘讛 讛诪砖讻谉 讛讜讗 砖讗诐 诇讗 讛讬讜 讙讘讜讛讜转 注诇 讙讘讬 [讙讜讘讛] 讛诪砖讻谉 讜讛诪讝讘讞 讛讬讛 诪转谉 讚诪讬诐 砖诇 讻讛谉 谞专讗讛 诪讘讞讜抓 讜诪转讜讱 讻讱 讛讬讜 讙讘讜讛讜转 讞诪砖 讗诪讜转 讬讜转专 讜讚注转 讝讛 诇讚注转 专壮 讬讜住讬 砖讛诇讻讛 讻诪讜转讜 砖谞讞诇拽讜 讛讜讗 讜专壮 讬讛讜讚讛 讘注谞讬谉 讝讛 讘诪住讻转 讝讘讞讬诐 [谞讟:] 砖诇专壮 讬讛讜讚讛 讚讘专讬诐 讻讻转讘谉 专状诇 砖讙讜讘讛 讛诪讝讘讞 砖诇砖 讗诪讜转 诇讘讚 讜讙讜讘讛 讛拽诇注讬诐 讞诪砖 讗诪讜转 诇讘讚 讜讗注驻状讬 砖讛讬讛 讛讻讛谉 谞专讗讛 讗诪讛 砖讛专讬 讙讘讛讜 砖诇 讗讚诐 讘讬谞讜谞讬 砖诇砖 讗诪讜转 诪讻诇 诪拽讜诐 注讘讜讚讛 砖讘讬讚讜 诇讗 讛讬转讛 谞专讗讬转 砖讛专讬 讛拽诇注讬诐 注讜讚驻讜转 注诇 讙讜讘讛 讛诪讝讘讞 砖转讬 讗诪讜转 讜诪讻诇 诪拽讜诐 讗讬谉 讛诇讻讛 讻谉 讗诇讗 讻专壮 讬讜住讬 讜注诇 讛讚专讱 砖讘讬讗专谞讜:



诪拽讜诐 砖讞讬讟转 讛讝讘讞讬诐 讗讬谞讛 砖讜讛 讘讻诇 讛拽专讘谞讜转 讜讛讜讗 砖拽讚砖讬 拽讚砖讬诐 砖讞讬讟转谉 讘讛讬讻诇 诇爪驻讜谉 讛诪讝讘讞 讘转讞讜诐 砖讘讬讗专谞讜 讘专讗砖讜谉 砖诇 讬讜诪讗. 讜拽讚砖讬诐 拽诇讬诐 专状诇 砖诇诪讬诐 讜讛讚讜诪讬诐 诇讛诐 砖讞讬讟转谉 讘讻诇 诪拽讜诐 讘注讝专讛 砖讛专讬 谞讗诪专 讘讛谉 讜砖讞讟讜 驻转讞 讗讛诇 诪讜注讚 讜诇讗 讬讬讞讚 诇讛诐 专讜讞 讜砖诪讗 转讗诪专 (讛诐) [讛讗] 诪讻诇 诪拽讜诐 爪专讬讱 诇砖讞讟诐 讘住诪讜讱 诇驻转讞 砖讛专讬 讻转讬壮 驻转讞 讗讛诇 诪讜注讚 诇讗 谞讗诪专 诪拽专讗 讝讛 讗诇讗 诇诇诪讚 砖讗注驻状讬 砖讗讬谉 诇砖讞讬讟转诐 诪拽讜诐 讬讚讜注 讗讬谞讜 砖讜讞讟诐 注讚 砖讬驻转讞讜 讚诇转讜转 讛讛讬讻诇 砖谞壮 讘讛诐 讜砖讞讟讜 驻转讞 讗讛诇 诪讜注讚 讘讝诪谉 砖讚诇转讜转 讛讛讬讻诇 驻转讜讞讜转 讜诇讗 讘讝诪谉 砖讛谉 谞注讜诇讜转 讜诇诪讚转 诇驻讬 讚专讻讱 砖驻转讞讜 砖诇 讛讬讻诇 讚诇转讜转 讛讬讜 砖诐 讗注驻状讬 砖驻转讞讜 砖诇 讗讜诇诐 诇讗 讛讬讜 讘讜 讚诇转讜转 讜讗诐 砖讞讟 讗转 讛砖诇诪讬诐 讘谞注讬诇转 讚诇转讜转 讛讛讬讻诇 驻住讜诇讬诐 讜讻诇 砖讚诇转讜转讬讜 (诪讜谞驻讜转) [诪讜讙驻讜转] 讛专讬 讛谉 讻谞注讜诇讜转 讗讘诇 讗诐 讛讬讜 讛驻专讻讜转 注诇讬讜 讗讬谞谉 驻讜住诇讜转 讜砖诪讗 转讗诪专 讜诪讛 讛讜爪专讻讛 诇讻讱 讜讛专讬 讻诇 砖讛讚诇转讜转 谞注讜诇讜转 注讚讬讬谉 诇讗 拽专讘 转诪讬讚 砖诇 砖讞专 讜拽讬讬诪讗 诇谉 讗讬谉 诇讱 讚讘专 拽讜讚诐 诇转诪讬讚 砖诇 砖讞专 讗诇讗 拽讟讜专转 讜谞专讜转 讜诇讗 诪转讗讞专 注诇 转诪讬讚 砖诇 注专讘 讗诇讗 驻住讞讬诐 讗驻砖专 砖讝讜 讗讬谞讛 讗诇讗 诪爪讜转 注砖讛 讜讻诪讜 砖讗诪专讜 [驻住讞讬诐 谞讞:] 讛注讜诇讛 注讜诇讛 专讗砖讜谞讛 讜讻谉 注诇讬讛 讛砖诇诐 讜诇讗 谞驻住诇讛 讘讚讬注讘讚 讗诇讗 诪爪讚 谞注讬诇转 讚诇转讜转 讘讛讬讻诇 诪砖讻谉 砖注砖讛 [诪砖讛] 讗专讻讜 砖诇砖讬诐 讜专讞讘讜 注砖专讬诐 讜驻专讻转 讛讬讛 诪讜谞讞 诇住讜祝 注砖专 讗诪讜转 诇诪注专讘 讜谞诪爪讗讜 注砖专讬诐 讗诪讜转 诪驻专讻转 讜讗讬诇讱 讻谞讙讚 讛驻转讞 讜砖诐 讛讬讛 讛诪讝讘讞 讜砖诇讞谉 讜诪谞讜专讛 讜讝讛讜 讘讚诪讬讜谉 讛讬讻诇 诇诪拽讚砖 讜驻转讞讜 讛讜讗 讛谞拽专讗 驻转讞 讗讛诇 诪讜注讚 讜讛讞爪专. 讜讻讘专 讘讬讗专谞讜 砖驻转讞 诪砖讻谉 讙讘讛讜 注砖专讛 讜专讞讘讜 注砖专讬诐:



驻转讞 讝讛 砖诇 诪讘讜讬 砖讘讬讗专谞讜 砖讻诇 砖讛讜讗 讙讘讜讛 诪注砖专讬诐 讗诪讛 讗讬谞讜 拽专讜讬 驻转讞 诇讚注转 讞讻诪讬诐 讜诇讚注转 专壮 讬讛讜讚讛 讗祝 诇诪注诇讛 诪注砖专讬诐 讛讜讗 拽专讜讬 驻转讞. 讘讙诪专讗 砖讗诇讜 诪讛讬讻谉 讬爪讗 诇谞讜 讻谉 讜讗诪专讜 注诇 讝讛 讘砖诐 专讘. 讞讻诪讬诐 诇讗 诇诪讚讜讛 讗诇讗 诪驻转讞讜 砖诇 讛讬讻诇 砖讛讬讛 讙讘讛讜 注砖专讬诐 讜专讞讘讜 注砖专 讜讛讜讗 讛谞拽专讗 驻转讞 诪诪讛 砖谞壮 驻转讞 讗讛诇 诪讜注讚 讜讗注驻状讬 砖讘诪砖讻谉 讛讜讗 讻转讬壮 诪讻诇 诪拽讜诐 讛专讬 讛讜讗 讘讚诪讬讜谉 驻转讞 讛讬讻诇 诇诪拽讚砖 讜讛专讬 诪爪讬谞讜 驻转讞 讙讘讜讛 注砖专讬诐 讜专讞讘 注砖专 砖谞拽专讗 驻转讞 讜讛讜讗 砖讗诪专讜 诪爪讬谞讜 诪砖讻谉 砖谞拽专讗 诪拽讚砖 讜诪拽讚砖 拽专讜讬 诪砖讻谉. 讜讗讬谉 诇讜诪专 砖谞诇诪讜讚 诪驻转讞 诪砖讻谉 砖讛专讬 诪讻诇 诪拽讜诐 诪爪讬谞讜 驻转讞 讛讬讻诇 砖谞拽专讗 驻转讞 讛讗 诪讻讗谉 讜讗讬诇讱 讗讬谞讜 拽专讜讬 驻转讞. 讜讗注驻状讬 砖驻住讜拽 讝讛 讘砖诇诪讬诐 讻转讬壮 讜砖诇诪讬壮 讗讬谞谉 爪专讬讻讬诐 驻转讞 砖讛专讬 砖讞讬讟转谉 讘讻诇 诪拽讜诐 讘注讝专讛. 诪讻诇 诪拽讜诐 讛专讬 驻专砖谞讜 注诇讬讛 讘讝诪谉 砖讛驻转讞 驻转讜讞 讜讻讜壮. 讜专壮 讬讛讜讚讛 砖诪讻砖讬专 讘讬转专 诪注砖专讬诐 诇诪讚讛 诪驻转讞讜 砖诇 讗讜诇诐 讜诪讗讞专 砖驻转讞讜 砖诇 讗讜诇诐 谞拽专讗 驻转讞 讗讬谉 注讜讚 砖讬注讜专 诇驻转讞 讗诇讗 讘讙讜讘讛 讻诪讛 讜专讞讘 讻诪讛 讜讗注驻状讬 砖驻住讜拽 砖诇 驻转讞 讗讛诇 诪讜注讚 讘讛讬讻诇 讻转讬壮. 讛讜讗 住讜讘专 拽讚讜砖转 讛讬讻诇 讜讗讜诇诐 讞讚讗 讛讜讗 讜诪讻诇 诪拽讜诐 诇讗 诇注谞讬谉 拽讚讜砖讛 讛讜讗 讗讜诪专 讻谉 砖讛专讬 诪砖谞讛 砖诇讬诪讛 讘诪住讻转 讻诇讬诐 [驻状讗 诪状讜] 注砖专 拽讚讜砖讜转 讘讬专讜砖诇诐 讝讜 诇诪注诇讛 诪讝讜 讜谞讻诇诇讜 讘讬谞讬讛诐 讘讬谉 讛讗讜诇诐 讜讛诪讝讘讞 诪拽讜讚砖 讛讬诪谞讜 砖讗讬谉 讘注诇讬 诪讜诐 讜驻专讜注讬 专讗砖 谞讻谞住讬壮 诇砖诐 讗诇讗 诇讜诪专 砖讻诇 注讘讜讚讜转 讛讻砖专讜转 讘讛讬讻诇 讻砖专讜转 讘讗讜诇诐 讜讗注驻状讬 讻谉 讞讝专 讘讜 诇讜诪专 砖拽讚讜砖转 讗讜诇诐 诇讞讜讚 讜拽讚讜砖转 讛讬讻诇 诇讞讜讚 讗诐 诪驻谞讬 砖拽讚讜砖转 讛讬讻诇 讞诪讜专讛 讗诐 诪驻谞讬 砖讛讚讘专讬诐 砖讘转讜讱 讛讛讬讻诇 讻讙讜谉 诪讝讘讞 讜砖诇讞谉 讜诪谞讜专讛 讘讻诇谉 谞讗诪专 驻转讞 讗讛诇 诪讜注讚. 讜讻谉 砖诪讗 注讘讜讚讜转 讛专讗讜讬讜转 诇讛讬讻诇 讗讬谉 讻砖专讜转 讘讗讜诇诐 注讚 砖讛讘讬讗讛 诪讗诪专讜 驻转讞 讗讜诇诐 讛讘讬转 (讜讛砖讬诐) [讜讛砖讬讘讜] 诇讜 砖专状诇 讛讘讬转 讛驻转讜讞 诇讗讜诇诐 讜讛讜讗 讛讛讬讻诇.





转讜住驻讜转 专讬"讚 (诪讛讚讜专讛 转谞讬谞讗)

诪讘讜讬 砖讛讜讗 讙讘讜讛 诪注砖专讬诐 讗诪讛 讬诪注讟. 住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘讘谞谉 转谞讬 转拽谞转讗. 驻讬' 住讜讻讛 砖诪爪讜转讛 诪谉 讛转讜专讛 砖讬讬讱 诇诪讬转谞讬 讘讛 讛转谞讗 砖讗诐 诇讗 注砖讗讛 讻讛诇讻转讛 驻砖讜诇讛 讗讘诇 诪讘讜讬 砖讻诇 诪爪讜转讜 讗讬谞讛 讗诇讗 诪讚专讘谞谉 诇讗 砖讬讬讱 诇诪讬转谞讬 讘讛 驻住讜诇讛 讜诪讗讬 讚讗诪专讬' 讘驻' 讘诪讛 诪讚诇讬拽讬谉 谞专 讞谞讜讻讛 讘砖讛谞讬讞讛 诇诪注诇讛 诪注砖专讬诐 讗诪讛 驻住讜诇转 讚讘专讬 讗诪讜专讗讬 讛诐 讜讻讱 砖讬讬讱 讛讗诪讜专讗 诇讜诪专 驻住讜诇转 注诇 诪爪讜转 讛转谞讗 讻诪讜 讛转谞讗 注诇 诪爪讜转 讛转讜专讛. 讗讘诇 诇讗 讛讜讛 转谞讬 讘谞专 讞谞讜讻讛 驻住讜诇讛:





拽讚讜砖转 讛讬讻诇 诇讞讜讚 讜拽讚讜砖转 讗讜诇诐 诇讞讜讚. 注讬讬谉 诪"砖 讘驻"拽 讚讻诇讬诐:





砖诇诪讬诐 砖砖讞讟谉 拽讜讚诐 驻转讬讞转 砖注专讬 讛讛讬讻诇 驻住讜诇讬谉. 砖谞讗诪专 讜砖讞讟讜 驻转讞 讗讜讛诇 诪讜注讚 讗讘诇 注讜诇转 讛转诪讬讚 诪谞诇谉 讚讘注讬讗 驻转讬讞转 讛讛讬讻诇 讚转谞谉 讘驻"讙 讚转诪讬讚 讜诇讗 讛讬' 讛砖讜讞讟 砖讜讞讟 注讚 砖讛讜讗 砖讜诪注 讗转 拽讜诇 砖注专 讛讙讚讜诇 砖谞驻转讞:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讛讗 讻讬 讻转讬讘 驻转讞 讗讜讛诇 讻讜' 讜砖诐 诇讗 讛讬讛 讗讜诇诐 讜驻转讞 讛讬讻诇 注砖专 讻讜' 注讻"诇 专"诇 讚诇讗 讛讬讛 讗讜诇诐 讜转拽砖讬 诇专' 讬讛讜讚讛 讚讬诇讬祝 诇讬讛 诪驻转讞 讗讜诇诐 讜诇专讘谞谉 转拽砖讛 讚驻转讞 讛讬讻诇 讘诪砖讻谉 诇讗 讛讬讛 专拽 注砖专 讗诪讜转 讙讘讜讛 讻讜' 诪驻讬专讜砖讜 谞专讗讛 讚驻转讞 讛讬讻诇 讚讗讜讛诇 诪讜注讚 谞拽专讗 砖驻讬专 驻转讞 讜诇讻讱 诇讗 拽砖讬讗 诇讛讜 讗专讜讞讘 讻讬讜谉 讚讛讬讛 驻转讞 讛讬讻诇 讘诪砖讻谉 专讞讘 讬' 讗诪讜转 讗讘诇 诪讛讗 讚驻专讬讱 诇拽诪谉 讜诇讘注讬 讚诇转讜转 诪讜讻讞 诇讞讚 转讬专讜爪讗 砖诇 讛转讜住' 砖诐 讚诪驻转讞 讗讜讛诇 诪讜注讚 诇讬讻讗 诇诪讬诇祝 专讜讞讘 讬' 讻讬讜谉 砖讛讬讛 驻专讜抓 讘诪诇讜讗讜 讚诇讗 讛"诇 讙讬驻讜驻讬 讜诇转讬专讜抓 拽诪讗 砖诇 讛转讜住' 砖讻转讘讜 讚诇讬讻讗 诇诪讬诇祝 诪讗讜讛诇 诪讜注讚 讗诇讗 讘讗讬谞讜 讙讘讜讛 讗诇讗 讬' 谞讬讞讗 拽爪转 讚诪专讜讞讘 谞诪讬 拽讗 拽砖讬讗 诇讬讛 讛讻讗 讚诇讗 拽讗诪专讬' 专讜讞讘 讬' 讘讗讜讛诇 诪讜注讚 讗诇讗 讘讗讬谞讜 讙讘讜讛 讗诇讗 讬' 讜讚讜"拽:


转讜住' 讘讚"讛 讚讻转讬讘 讗诇 驻转讞 讗讜诇诐 讻讜' 讗讬 讻转讬讘 驻转讞 讗讜诇诐 讻讚拽讗诪专转 驻讬' 砖诇讗 讛讬讛 讻转讜讘 讘砖讜诐 诪拽讜诐 讗讜诇诐 讛讘讬转 注讻"诇 谞专讗讛 砖讛讜爪专讻讜 诇讻讱 讚讻讬讜谉 讚讛谞讬 拽专讗讬 讞砖讘讬谞谉 诇讛讜 讻讞讚 拽专讗 讗"谞 讚讛讜讛 讻转讬讘 讘讛讚讬讗 驻转讞 讗讜诇诐 讗讬 讛讜讛 讻转讬讘 谞诪讬 讘砖讜诐 诪拽讜诐 讗讜诇诐 讛讘讬转 讛讜讛 诪驻专砖讬谞谉 诇讬讛 驻转讞 讗讜诇诐 讛讘讬转 讛驻转讜讞 诇讗讜诇诐 讗诇讗 讚讛"拽 讗讬诇讜 讛讜讛 讻转讬讘 驻转讞 讗讜诇诐 诇讞讜讚 讜诇讗 讛讜讛 讻转讬讘 讘砖讜诐 诪拽讜诐 讗讜诇诐 讛讘讬转 讗讝 讜讚讗讬 讚讛讜讛 诪驻专砖讬谞谉 诇讬讛 驻转讞 讗讜诇诐 诪诪砖 讚驻转讞讜 诇注讝专讛 拽专讜讬 驻转讞 讜拽"诇:


讘讚"讛 讗砖讻讞谉 诪砖讻谉 讻讜' 讜谞"诪 讚讗讬谞讜 讚讜讞讛 讗转 讛砖讘转 讻讜' 注讻"诇 讜讗注"讙 讚讘诪砖讻谉 讙讜驻讬讛 谞诪讬 讚专砖讬谞谉 讗讱 讗转 砖讘转讜转讬 诪住诪讬讻讜转 砖诪讬专转 砖讘转 诇诪诇讗讻转 讛诪砖讻谉 讚讗讬谉 诪诇讗讻转 讛诪砖讻谉 讚讜讞讛 砖讘转 讗讬谞讜 讗诇讗 诇讗住诪讻转讗 讘注诇诪讗 讜诇讗 诪讬讬转讬 诇讛 转诇诪讜讚讗 讛讱 讚专砖讛 讗讘诇 注讬拽专 讚专砖讛 讘诪拽讚砖 讻讚讗诪专讬谞谉 讘驻"拽 讚讬讘诪讜转 讬讻讜诇 讬讛讗 讘谞讬谉 讘讛诪"拽 讚讜讞讛 砖讘转 转"诇 讗转 砖讘转讜转讬 转砖诪讜专讜 讜诪拽讚砖讬 转讬专讗讜 讜诇诪讗讬 砖讻转讘讜 讛转讜住' 讘住讜祝 讚讘专讬讛诐 讚诇讗 讬诇驻讬谞谉 诪讛讚讚讬 讗诇讗 讘讚讘专 砖讗讬谞讜 转诇讜讬 讘拽讚讜砖转 诪砖讻谉 谞讬讞讗 讚讛谞讬 诪讬诇讬 砖讗讬谞讜 讚讜讞讛 砖讘转 讜砖诇讗 讬讻谞住 讻讜' 讜讚讗讬 转诇讜讬谉 讘拽讚讜砖讛 讜诇讗 讬诇驻讬谞谉 诇讛讜 诪讛讚讚讬 讜诇讗 谞拽讟讜 讘讚讘专讬讛诐 讛"诪 诪注讬拽专讗 讗诇讗 诇驻讜诐 专讛讬讟讗 讜诪讬讛讜 驻住讬拽讗 诇讛讜 讚讗讬讻讗 谞"诪 谞诪讬 讘诪讬诇讬 讗讞专讬谞讬 讚讗讬谞谉 转诇讜讬谉 讘拽讚讜砖转 诪砖讻谉 讜讬诇驻讬谞谉 诇讛讜 砖驻讬专 诪砖讻谉 诪诪拽讚砖 讜转讜 诇讗 诪讬讚讬 讜讚讜"拽:





诪讛专"诐

讘转讜住' 讚"讛 诪讘讜讬 讜讻讜' 讜诇讛讻讬 驻专讬讱 砖驻讬专 讟驻讬 讜讻讜'. 驻讬' 讚讘诇讗 讝讛 拽砖讬讗 诪讗讬 驻专讬讱 讘讙诪' 诪"砖 讙讘讬 住讜讻讛 讚转谞讗 讜讻讜' 讚讚讬诇诪讗 讗讬转 讚讜讻转讗 讚转谞讬 驻住讜诇讛 讜讗讬转 讚讜讻转讗 讚转谞讬 讬诪注讟 讻讚讗砖讻讞谉 讻讛"讙 讘讻诪讛 讚讜讻转讬 讻讚讗讬转讗 讘转讜住' 专驻"拽 讚讘"拽 讗讬转 讚讜讻转讬 讚转谞讬 讛谉 讜讗讬转 讚讜讻转讬 讚诇讗 转谞讬 讛谉 讗讘诇 讛砖转讗 驻专讬讱 砖驻讬专 讚诪讗讞专 讚诇讗 讗砖诪注讬谞谉 讛讻砖专 诪讘讜讬 讘拽讜专讛 讘专讬砖讗 砖"诪 讚专爪讛 讛转谞讗 诇讛砖讜讜转 诇砖讜谞讜 诇讛转讞讬诇 讻诪讜 砖诪转讞诇转 诪转谞讬' 讚住讜讻讛 讜讗诐 讻谉 诇诪讛 砖讬谞讛 讘讝讛 讚诪"砖 讚讙讘讬 住讜讻讛 转谞讬 驻住讜诇讛 讜讙讘讬 诪讘讜讬 转谞讬 转拽谞转讗:


讚"讛 住讜讻讛 讚讗讜专讬讬转讗 讜诇讬砖谞讗 讚讗讬 讘注讬转 讗讬诪讗 讜讻讜' 诇讗 讗转讬 砖驻讬专 诇驻讬专讜砖讜. 讛爪注转 讛驻砖讟 讻讱 讛讜讗 讚诇驻专砖"讬 诇讬砖谞讗 讚讬诪注讟 砖讬讬讱 诇诪讬转谞讬 讘讻诇 诪讬诇讬 讘讬谉 讘讚讗讜专讬讬转讗 讘讬谉 讘讚专讘谞谉 讗诇讗 讚诇砖讜谉 驻住讜诇 谞讬讞讗 诇讬讛 诇诪讬转谞讬 讟驻讬 专拽 砖讻讗谉 诇讗 砖讬讬讱 诇诪讬转谞讬 诇砖讜谉 驻住讜诇 诇讻讱 转谞讬 诇砖讜谉 讬诪注讟 讜诇讻讱 讗诪专讜 讚诇讬砖谞讗 讚讗讬讘注讬转 讗讬诪讗 诇讗 讗"砖 讚讗诪专 讘讙诪' 讜讗讘"讗 讘讚讗讜专讬讬转讗 谞诪讬 转谞讬 转拽谞转讗 讚诪砖诪注 讚诇转讬专讜抓 讛专讗砖讜谉 诇讗 砖讬讬讱 诇诪讬转谞讬 诇砖讜谉 转拽谞转讗 讜讝讛 讗讬谞讜 诇驻讬' 专砖"讬 讚讛讗 诇诇讬砖谞讗 拽诪讗 谞诪讬 砖讬讬讱 诇诪讬转谞讬 诇砖讜谉 讬诪注讟 讘讻诇 诪讬诇讬 讗讘诇 诇驻讬' 讛转讜住' 讛讜讬 讛住讘专讗 讗讬驻讻讗 讚诇砖讜谉 讬诪注讟 谞讬讞讗 诇讬讛 诇诪讬转谞讬 讟驻讬 讚讛讜讬 诇讬砖谞讗 诪注诇讬讗 讟驻讬 诪诇砖讜谉 驻住讜诇 讻讚讗砖讻讞谉 讘驻住讞讬诐 砖注拽诐 讛讻转讜讘 讻诪讛 讗讜转讬讜转 砖诇讗 诇讛讜爪讬讗 讚讘专 诪讙讜谞讛 诪驻讬讜 讗诇讗 讚讙讘讬 住讜讻讛 讗"讗 诇讬讛 诇诪讬转谞讬 讬诪注讟 讚讛讜讬 诪砖诪注 讞讜诪专讗 讘注诇诪讗 讜讗转讬 诇诪讟注讬 讜讻讜' 讜诇讻讱 拽讗诪专 讜讗讘"讗 讘讚讗讜专讬讬转讗 谞诪讬 转谞讬 转拽谞转讗 讜诇讗 讞讬讬砖讬谞谉 讚诇诪讗 讗转讬 诇诪讟注讬 讗诇讗 住讜讻讛 讚谞驻讬砖讬谉 诪讬诇讬讛 讜讻讜' 注讬' 讘转讜住' 专讬砖 住讜讻讛:


讚"讛 讚讻转讬讘 讜讻讜' 讜拽讗诪专讬 专讘谞谉 讗讬 讻转讬讘 讜讻讜' 驻讬' 砖诇讗 讛讬讛 讻转讜讘 讜讻讜'. 讛讜讻专讞讜 讛转讜住' 诇讻转讜讘 驻讬专讜砖 讝讛 诪砖讜诐 讚拽砖讛 讚诇诪讛 诇讛讜 诇专讘谞谉 诇讛砖讬讘 讗讬 讛讜讛 讻转讬讘 讜讻讜' 讛讬讛 诇讛诐 诇讛砖讬讘 讚诇讗 讻转讬讘 砖讜诐 驻住讜拽 讘讝讛 讛诇砖讜谉 诇讻讱 驻讬专砖讜 讗讛"谞 讚讛讻讬 拽讗诪专讬 专讘谞谉 讗讬 讛讜讛 讻转讬讘 驻转讞 讛讗讜诇诐 讘讛讚讬讗 诇讘讚 讜诇讗 讛讬讛 讻转讬讘 讗讜诇诐 讛讘讬转 讻讚拽讗诪专转 讜讻讜' 讜讻谉 诪爪讗转讬 讘转"讬 讻转讜讘讬诐 注诇 拽诇祝:


讚"讛 讗砖讻讞谉 讜讻讜' 讜谞"诪 讜讻讜'. 驻讬' 诪砖讜诐 讚讻转讬讘 讙讘讬 诪拽讚砖 讗转 砖讘转讜转讬 转砖诪讜专讜 讜诪拽讚砖讬 转讬专讗讜 讜讬诇驻讬谞谉 讚讗讬谉 讘谞讬谉 诪拽讚砖 讚讜讞讛 砖讘转 讜诪诪拽讚砖讬 转讬专讗讜 讬诇驻讬谞谉 诪讜专讗 诪拽讚砖 砖诇讗 讬讻谞住 讘讗讘拽 砖讘专讙诇讬讜 讜讬转专 讛讚讘专讬诐 讜讬诇驻讬谞谉 诇注谞讬谉 讝讛 诪砖讻谉 诪诪拽讚砖 讜讗注"讙 讚讙讘讬 诪砖讻谉 注爪诪讜 讗诪专讬谞谉 讛拽讚讬诐 砖讘转 诇诪诇讗讻转 讛诪砖讻谉 诇讜诪专 砖讗讬谞讜 讚讜讞讛 砖讘转 讜讻谉 驻讬专砖"讬 讘驻讬专讜砖 讛讞讜诪砖 讬"诇 砖讚专讱 讚专砖 讛讜讗 讗讬 谞诪讬 注讬拽专 讛谞驻拽讗 诪讬谞讛 拽讗讬 讗砖诇讗 讬讻谞住 讘讗讘拽 砖讘专讙诇讬讜 讜谞拽讟 砖讗讬谞讜 讚讜讞讛 砖讘转 讗讙讘 讝讛 诪砖讜诐 讚诪讞讚 拽专讗 讬诇驻讬谞谉 诇讛讜:


讘讗"讚 讙讘讬 诪讜诪讬谉 砖驻讜住诇讬谉 讘讻讛谞讬诐 讜诇讜讬诐 讘砖谞讬诐 讚拽讗诪专 讜讻讜' 讻爪"诇:


讘讗"讚 讜拽砖讛 讚讘驻"讘 讚砖讘讜注讜转 诪爪专讬讱 转专讬 拽专讗讬 讚拽讗诪专 讚诇讻转讜讘 讗讬讚讬 讜讗讬讚讬 诪拽讚砖 讻讜'. 讻讚讬 砖谞讚注 转讜讻谉 讛注谞讬谉 讗爪讬注 住讜讙讬转 讛讙诪专讗 讜讛讻讬 讗讬转讗 讛转诐 讟讜诪讗讛 讘注讝专讛 诪谞讬讬谉 驻讬专砖"讬 诪谞讬讬谉 讚讞讬讬讘 诪讬 砖谞讟诪讗 讘注讝专讛 讚讛讗 诇讗 拽专讬谞谉 讜诇讗 讬讟诪讗讜 讗转 诪讞谞讬讛诐 砖讻讘专 讟讬诪讗 讜诪砖谞讬 讗专"讗 讻转讜讘 讗讞讚 讗讜诪专 讻讬 讗转 诪拽讚砖 讛' 讟诪讗 讜讻转讜讘 讗讞讚 讗讜诪专 讗转 诪砖讻谉 讛' 讟诪讗 讗诐 讗讬谞讜 注谞讬谉 诇讟讜诪讗讛 砖讘讞讜抓 转谞讬讛讜 注谞讬谉 诇讟讜诪讗讛 砖讘驻谞讬诐 讜驻专讬讱 讛讗 诪爪专讬讱 爪专讬讻讬 讚讗讬 讛讜讛 讻转讘 诪砖讻谉 讛讜讛 讗诪讬谞讗 诪砖讜诐 讚诪砖讜讞 讘砖诪谉 讛诪砖讞讛 讗讘诇 诪拽讚砖 诇讗 讜讗讬 讛讜讛 讻转讘 诪拽讚砖 讛讜讛 讗诪讬谞讗 诪砖讜诐 讚拽讚讜砖转讜 拽讚讜砖转 注讜诇诐 讗讘诇 诪砖讻谉 诇讗 讜诪砖谞讬 专"讗 讛讻讬 拽讗 拽砖讬讗 诇讬讛 诪讻讚讬 诪砖讻谉 讗拽专讬 诪拽讚砖 讜诪拽讚砖 诪砖讻谉 转专讬 拽专讗讬 诇"诇 谞讻转讜讘 讗讜 讗讬讚讬 讜讗讬讚讬 诪拽讚砖 讗讜 讗讬讚讬 讜讗讬讚讬 诪砖讻谉 诪砖讻谉 讜诪拽讚砖 诇诪讛 诇讬 砖"诪 转专转讬 讜讻讜' 讗诐 讻谉 诪砖诪注 诪砖讜诐 讚注讻"驻 爪专讬讱 转专讬 拽专讗讬 诇讙讜驻讗 讚讚讬谞讗 讜诇讗 讬诇驻讬谞谉 讝讛 诪讝讛 讗诇讗 诪砖讜诐 讚诪拽讚砖 讗拽专讬 诪砖讻谉 讻讜' 讛讜讛 诇讬讛 诇诪讻转讘 讗讬讚讬 讜讗讬讚讬 诪砖讻谉 讗讜 诪拽讚砖 讜诪讚砖谞讬 讘诇讬砖谞讗 讬诇驻讬谞谉 注讜讚 诪讬谞讬讛 讟讜诪讗转 驻谞讬诐 讜讛讻讗 诪砖诪注 讚诪砖讜诐 讚诪拽讚砖 讗拽专讬 诪砖讻谉 讜诪砖讻谉 诪拽讚砖 讬诇驻讬谞谉 诪讛讚讚讬:


讘讗"讚 讜转讬' 讛"专 谞转谞讗诇 讚讛讻讗 讜讻讜'. 专"诇 诇注谞讬谉 砖诇诪讬诐 砖砖讞讟谉 拽讜讚诐 驻转讬讞转 讚诇转讜转 诇讗 爪专讬讱 拽专讗 讜讻讜' 诪讛专砖"诇 讝"诇 讘住驻专 讞"砖 讻转讘 讜诇驻"讝 讗讬谞讜 诪讬讜砖讘 诪谞讗 诇谉 讚讬诇驻讬谞谉 诪砖讻谉 诪诪拽讚砖 诇注谞讬谉 砖讗讬谞讜 讚讜讞讛 砖讘转 讜砖诇讗 讬讻谞住 讘讗讘拽 砖讘专讙诇讬讜 讜转讬专抓 诪讛 砖转讬专抓 讘讚讜讞拽 讜诇讬 谞专讗讛 讚讙诐 讝讛 讚讬诇驻讬谞谉 诪砖讻谉 诪诪拽讚砖 诪讚讜讬讬拽 诪拽专讗 讝讛 诪砖讜诐 讚诪讗讞专 讚注讬拽专 讚专砖讛 讝讜 讗讬谞讛 讗诇讗 注诇 讛诪拽讚砖 讚讘诪砖讻谉 诇讗 讛讬讜 讚诇转讜转 诇诪讛 诇讬 讚讻转讘讜 诇谉 专讞诪谞讗 讙讘讬 诪砖讻谉 讗诇讗 诇讜诪专 诇讱 讙"讻 砖诪砖讻谉 讗拽专讬 诪拽讚砖 讻讚讬 砖谞讬诇祝 讙"讻 注谞讬谉 诪讛 诇诪砖讻谉 诪诪拽讚砖 讜诇讛讻讬 讬诇驻讬谞谉 讛诪住转讘专 讟驻讬 讚讛讬讬谞讜 砖讗讬谞讜 讚讜讞讛 砖讘转 讜砖诇讗 讬讻谞住 讘讗讘拽 砖讘专讙诇讬讜 讜讘讝讛 讬转讜专抓 讙"讻 讘砖诪注转讬谉 诇"诇 诇讛转专爪谉 诇讛砖讬讘 讜诪砖讻谉 讗拽专讬 诪拽讚砖 讜讛讗 诇讗 讛拽砖讛 讗诇讗 讜讛讗 讻讬 讻转讬讘 讛讗讬 拽专讗 驻转讞 讗讛诇 诪讜注讚 讘诪砖讻谉 讻转讬讘 讜诪谞讗 诇讬讛 诇诪讬诇祝 诪讬谞讛 讛讬讻诇 讜诇讗 讛讬讛 诇讜 诇讛砖讬讘 专拽 诪拽讚砖 讗拽专讬 诪砖讻谉 讗讘诇 讛砖转讗 讗转讬 砖驻讬专 讚讛讗讬 讚专砖 讚诪拽讚砖 讗拽专讬 诪砖讻谉 讗讬谞讜 诪讬讜砖讘 讗诇讗 讻讬 讗诪专讬谞谉 谞诪讬 讚诪砖讻谉 讗拽专讬 诪拽讚砖 诇注谞讬谉 谞"诪 砖讻转讻讜 讛转讜住' 讚讗诇"讻 讬拽砖讛 诪讗讞专 讚注讬拽专 讚专砖讛 讚驻转讞 讗讛诇 诪讜注讚 讚讬诇驻讬谞谉 诪讬谞讛 驻转讬讞转 讚诇转讜转 讗讬谞讛 讗诇讗 注诇 诪拽讚砖 诇诪讛 诇讬讛 讚讻转讘讬讛 专讞诪谞讗 讙讘讬 诪砖讻谉:


讚"讛 砖诇诪讬诐 讜讻讜' 讚转诪讬讚 砖诇 砖讞专 谞诪讬 讘注讬 驻转讬讞转 讚诇转讜转 讜讻讜'. 讜讗"转 讚诇诪讗 诪讬讬专讬 讚注讘专 讜讛拽专讬讘 讛转诪讬讚 拽讜讚诐 驻转讬讞转 讚诇转讜转 讜讗讞"讻 砖讞讟 讛砖诇诪讬诐 讜讛"讗 讚讛砖诇诪讬诐 讻砖专讬诐 诇讻讱 爪专讬讱 拽专讗 讜讬"诇 讚讗"讻 讛讬讛 讛转诪讬讚 驻住讜诇 讜爪专讬讻讬诐 诇讛讘讬讗 转诪讬讚 讗讞讚 讜讗"讻 讻砖砖讞讟 讛砖诇诪讬诐 驻住讜诇讬诐 诪讻讛 砖砖讞讟谉 拽讜讚诐 讛拽专讘转 转诪讬讚 讛讻砖专 讜讛讚专讗 拽讜砖讬讗 诇讚讜讻转讗:





讞讻诪转 砖诇诪讛

专砖"讬 讘讚"讛 爪讜专转 讛驻转讞 讻讜'. 谞"讘 爪讜专讛 讝讜 [image: ]N






 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛诐:


转讜住' 讘讚"讛 讗砖讻讞谉 诪砖讻谉 讚讗讬拽专讬 诪拽讚砖 讻讜'. 谞"讘 驻讬' 诪讗讞专 讚诪砖讻谉 谞诪讬 讗讬拽专讬 诪拽讚砖 讗诐 讻谉 讻诇 诪讛 砖讻转讜讘 讘诪拽讚砖 讛讜讬 讻讗诇讜 讻转讜讘 讘诪砖讻谉 讜讛讬讬谞讜 诪"砖 讘诪拽讚砖 讗转 砖讘转讜转讬 转砖诪专讜 讜诪拽讚砖讬 转讬专讗讜 讚讬诇驻讬谞谉 诪讬谞讬讛 讚讘谞讬谉 讘讬转 讛诪拽讚砖 讗讬谞讜 讚讜讞讛 砖讘转 讜讻谉 砖爪专讬讱 诇讬专讗 诪谉 讛诪拽讚砖 讚讛讬讬谞讜 砖诇讗 讬讻谞住 讘讗讘拽 砖注"讙 专讙诇讬讜 讛"讛 谞诪讬 讘诪砖讻谉 砖讛专讬 讗祝 讛讜讗 讗讬拽专讬 诪拽讚砖 讜诪砖"讛 驻专讬讱 转诇诪讜讚讗 诪拽讚砖 讚讗讬拽专讬 诪砖讻谉 诪谞讬讬谉 专"诇 诪讛 砖谞讻转讘 讘诪砖讻谉 讚讛讜讬 讻讗诇讜 谞讻转讘 讘诪拽讚砖 诪谞"诇 讜拽"诇:


讘讗"讚 讚注讬拽专 讚专砖讛 讗讬谞讛 讗诇讗 讻讜'. 谞"讘 讜诇驻讬"讝 讗讬谞讜 诪讬讜砖讘 诪谞讗 诇谉 讚讬诇驻讬谞谉 诪砖讻谉 诪诪拽讚砖 诇注谞讬谉 砖讗讬谞讜 讚讜讞讛 讛砖讘转 讜讻谉 砖诇讗 讬讻谞住 讘讗讘拽 砖注诇 讙讘讬 专讙诇讬讜 讜讗驻砖专 诇讜诪专 讚诇讗 讚讬讬拽讬 转讜住' 讻讜诇讬 讛讗讬 诇讗砖讻讜讞讬 驻讬专讜拽讗 讻讬 诪讗讬 讚讛讜讛 讛讜讛 诪讛 砖讗讬谉 讻谉 讘诪拽讚砖 讜讚讜"拽:





专砖"砖

专讬砖 诪讻讬诇转讬谉. 讙讘讜讛 诇诪注诇讛 诪注砖专讬诐 讗诪讛. 讬砖 诪讙诪讙诪讬谉 注诇 诪诇转 诇诪注诇讛 讜讛讘"讞 讘讛讙讛讜转讬讜 诪讞拽讛. 讜注讬' 专"谉 专讬砖 住讜讻讛. 讜诇"谞 讚讗讬 诇讗 转谞讬 讗诇讗 讙讘讜讛 诪讻' 讛"讗 讚讛诪' 讛讜讗 诇砖诪讜砖 诪谉. 讜专"诇 砖讛讜讗 讙讘讜讛 诪谉 讻' 讜诪注诇讛 讜讻' 讙"讻 讘讻诇诇 讜讻诪讜 诇拽诪谉 (讬讗 讘) 讘诪砖谞讛 专讞讘 诪讗专讘注 讗诪讜转 讻讜' 讚专"诇 讜讗专讘注 讘讻诇诇. 讜注诪砖"讻 讘驻"讚 讚讻诇讗讬诐 诪"讝 讘住"讚. (讜注讬' 注专讻讬谉 住驻"讚 讘诪砖谞讛 讜讙诪专讗) 讗讘诇 讛砖转讗 讚转谞讬 砖讛讜讗 讙讘讜讛 诇诪注诇讛 诪讻' 诪讘讜讗专 讚专"诇 讚讚讜拽讗 砖讛讜讗 讙讘讜讛 讬讜转专 诪讻'. 讜转讬讘转 诇诪注诇讛 诪讜砖讻转 注爪诪讛 讜讗讞专 注诪讛 讜砖讘讛 讙"讻 注诇 讛专讞讘 诪注砖专 讚住讬驻讗 讜诪讛 砖讗诪专 专讘讗 讘讙诪' 讞诇诇 住讜讻讛 转谞谉 讞诇诇 诪讘讜讬 转谞谉 谞专讗讛 讚讬讜拽讜 诪讚诇讗 转谞讬 住讻讱 砖讛讜讗 讙讘讜讛 拽讜专讛 砖讛讬讗 讙讘讜讛讛 砖"诪 讚拽讗讬 注诇 讞诇诇讬讛诐. 讜讝讛 砖诇讗 讻讚讘专讬 讛专"谉 砖诐:



砖诐 讜讗诐 讬"诇 爪讜讛"驻 讗注"驻 砖讛讜讗 专讞讘 讻讜'. 诇讻讗讜专讛 诇驻讬 诪讗讬 讚诪住拽讬谞谉 诇拽诪谉 (专"讚 讬"讗) 讚讙诐 诇讙讜讘讛 诪讛谞讬 爪讜讛"驻 转讬讘讜转 讗诇讜 诪谉 讗注"驻 注讚 诪注砖专 讗诪讜转 诪讬讜转专讜转. (讜诇驻诪砖"讻 讛转讜住' 砖诐 讘讚"讛 讗讬驻讻讗 讬诇"拽) 讜讬诇"驻 讚讛"拽 讗注"驻 砖讛讜讗 专讞讘 讻讜' 讚诇讗 诪讛谞讬 诇讬讛 讗诪诇转专讗 爪讜讛"驻 诪讛谞讬. 讜讻砖"讻 诇讙讜讘讛 讚诪讛谞讬 讙诐 讗诪诇转专讗: 讘转讜"讞 诪讘讬讗 讘砖诐 讘"讬 讬讜"讚 专"住 专"讗 讚讟驻讞 砖讜讞拽 讬讜转专 诪注爪讘 讞爪讬 讗爪讘注 讜讛讜讗 讟注讜转 讚讗诪讛 砖讜讞拽转 讛讜讗 讚讬转讬专讛 注诇 注讜爪讘转 讞爪讬 讗爪讘注 讜讻谉 诪转讘讗专 诪讚讘专讬 讛讘讚"讛 砖诐 讜讘砖讜"注 砖诐 讜讘砖"讱 住拽"讜 讜讻"讻 讛讛"诪 住驻"讜 诪讛诇' 砖讘转:



专砖"讬 讚"讛 诪讘讜讬 讻讜'. 讚讗讬 讛讜讬 诪驻讜诇砖 诇讗 讛讜讛 诪讬砖转专讬 讻讜'. 专"诇 讗驻讬' 诇讗 讛讜讛 专讞讘 讟"讝 讜讻"诪 讘讻"讚. 讜诇砖讜谉 讛专注"讘 讚诪砖诪注 诪讬谞讬讛 讚讗驻讬' 诪驻讜诇砖 讗诐 讗讬谞讜 专讞讘 讟"讝 住讙讬 诇讬讛 讘转拽谞转讗 讚诇讞讬 讗讜 拽讜专讛 讗讬谞讜 诪讚讜讬拽. 讜讘诪"讘 转讘专讬讛 诇讙讝讬讝讬' 讜讻' 讜诪讘讜讬 讚讗讬讬专讬 讘讬' 讛讻讗 讛讜讗 讻讜':



[讘讗"讚 讜砖专讬讜讛讜 讘转拽谞转讗 讚诇讞讬 讗讜 拽讜专讛 讚诇讬讛讜讬 讛讬讻专讗. 注讬' 讙讛"砖. 讜讬"诇 讚诇讬讛讜讬 讛讬讻专讗 诇讗 拽讗讬 讗诇讗 讗拽讜专讛 讚住诇讬拽 诪讬谞讛 讗讜诇诐 诇砖讜谞讜 讘专讬砖 住讜讻讛 讗"讗 诇讬讬砖讘 讻谉 注"砖] :



(讘讙诪') [讘专砖"讬] 讚"讛 诪讘讜讬. 诇讗 砖讬讬讱 讘讬讛 诇砖讜谉 驻住诇讜转. 讜诇讛讜讗讘"讗 诇讬转讗 诇讝讛 讗诇讗 讚讗祝 讘讚讗讜专讬讬转讗 讚讜讚讗讬 砖讬讬讱 讘讬讛 诇砖讜谉 驻住诇讜转 讙"讻 讬讜转专 谞讬讞讗 诇讬砖谞讗 讚转拽谞转讗 讜诇讻谉 讛讜爪专讱 诇讜诪专 诪讘讜讬 讚诇"谞 诪讬诇讬'. 讜讘讝讛 诪讬讜砖讘 讙诐 讚拽讚讜拽 讛转讜住' 注诇 驻讬专砖"讬:



专砖"讬 讚"讛 讗讜讛诇 诪讜注讚. 诪讝讘讞 讛讝讛讘 讜讛砖诇讞谉 讜讛诪谞讜专讛. 讻爪"诇:



[专砖"讬 讚"讛 讜谞转转讬 诪砖讻谞讬 讻讜'. 讜讻诇 讗讜转讜 讛住驻专 讘讗讜讛诇 诪讜注讚 谞讗诪专 讻讚讻转讬讘 讻讜'. 讜转讬诪讛 讚讘专讬砖 驻专砖讛 讘讛专 讻转讬讘 讘讛专 住讬谞讬. 讜讻谉 讘住讜祝 讘讞拽讜转讬 讗诇讛 讻讜'. 讘讛专 住讬谞讬. 讜讘住讜祝 讛转讜讻讞讛 讙讜驻讛 讻转讬讘 讙"讻 讘讛专 住讬谞讬 讜讘讚驻' 转讘讗 谞诪讬 讻转讬讘 讘住讜驻讛 诪诇讘讚 讛讘专讬转 讗砖专 讻专转 讗转诐 讘讞讜专讘] :



转讚"讛 讗砖讻讞谉. 讜讻谉 讘驻"拽 讚讞讜诇讬谉 讙讘讬 砖谞讬诐 砖驻讜住诇讬谉 讘诇讜讬诐 讚拽讗诪专 讻讜'. 讻爪"诇. 讜注讬' 诪讛专砖"讗 讘住"讚 砖讻' 讜诪讬讛讜 驻住讬拽讗 诇讛讜 讚讗讬讻讗 谞"诪 讻讜'. 讜讘住' 讘"讗 诪爪讗 谞"诪 讘讛讗 砖讻转讘讜 讛转讜住' 讘砖讘转 (爪讞 讘) 讜注"砖 讘讛讙讛讜转讬 砖讛拽砖讬转讬 注"讚 讜讗谞讻讬 诪爪讗转讬 谞"诪 讘讙诪' 住讜讻讛 (讛 讘) 诪讛 诪爪讬谞讜 讘讘"注 讻专讜讘讬诐 讘砖诇讬砖 讛讘讬转 讻讜' 讜谞讻讜谉 讘住"讚:



转讚"讛 砖诇诪讬诐. 讜讗"转 转讬驻讜拽 诇讬讛 讻讜'. 讜诇注"讚 谞"诪 诇讛讗 讚讗诪专 专讘讬谞讗 讘讬讜诪讗 (住"讘 讘' 讜专"讚 住"讙) 讚讗诐 砖讞讟谉 讘讞讜抓 拽讜讚诐 驻转讬讞讛 驻讟讜专 注"砖 讜转讘讬谉:





讘谉 讬讛讜讬讚注

讗址砖讈职讻旨职讞指谉 '诪执拽职讚旨指砖讈' 讚旨职讗执讬拽职专执讬 '诪执砖讈职讻旨指谉', 讜旨'诪执砖讈职讻旨指谉' 讚旨职讗执讬拽职专执讬 '诪执拽职讚旨指砖讈'. 谞专讗讛 诇讬 讘住"讚 讛讟注诐 讚旨职'诪执拽职讚旨指砖讈' 谞拽专讗 '诪执砖讈职讻旨指谉' 诇讛讜专讜转 讻讬 诪拽讚砖 专讗砖讜谉 讬注诪讜讚 转"讬 [410] 砖谞讬诐 讻诪谞讬谉 诪执砖讈职讻旨指谉 [410] 讜讛诪砖讻谉 谞拽专讗 诪拽讚砖 诇讛讜专讜转 讻讬 讛诪砖讻谉 诪讜谞讞 讘转讜讱 讛诪拽讚砖 讻讬 砖诐 谞讙谞讝 注讚 诇注转讬讚 诇讘讗.
讗讜 讬讜讘谉 讘住"讚 讛讟注诐 讚诪拽讚砖 谞拽专讗 诪砖讻谉 诇讛讜专讜转 讚讗诇讜诇讬 讛转讬拽讜谉 砖注砖讛 诪砖讛 专讘讬谞讜 注"讛 讘诪砖讻谉 诇讗 讛讬讛 讬讻讜诇 砖诇诪讛 诇注砖讜转 转讬拽讜谉 砖诇 讛诪拽讚砖 讜诇讻谉 转诪爪讗 讚讗讜转讬讜转 砖诪讜 砖诇 诪砖讛 专讘讬谞讜 注"讛 讬砖谞诐 讘砖诐 砖诇诪讛 讜讛诪砖讻谉 谞拽专讗 诪拽讚砖 诇讛讜专讜转 讻讬 讛转讬拽讜谉 砖谞注砖讛 讘诪砖讻谉 谞砖诇诐 讘诪拽讚砖. 讜注讬讬谉 讘住讜讚 讝诪谉 讛诪砖讻谉 讜讝诪谉 讛诪拽讚砖 讘讚讘专讬 专讘讬谞讜 讛讗专"讬 讝"诇 讜转诪爪讗 谞讞转.
讜讬"诇 '诪执拽职讚旨指砖讈' [444] 注讜诇讛 诪住驻专 讟讞讬谞讛 驻谞讬诐 讘驻谞讬诐 [444] 讗讜 讗"诇 讜诪"讛 驻谞讬诐 讘驻谞讬诐 [444]. 讙诐 '诪执拽职讚旨指砖讈' 专讗砖讬 转讬讘讜转 拽讬诪转 诪诇讻讜转 砖诇讬诪讛 讚讙讜诇讛 讜讛讘谉.





讘谞讬讛讜

讗址砖讈职讻旨职讞指谉 '诪执拽职讚旨指砖讈' 讚旨职讗执讬拽职专执讬 '诪执砖讈职讻旨指谉', 讜旨'诪执砖讈职讻旨指谉' 讚旨职讗执讬拽职专执讬 '诪执拽职讚旨指砖讈'. 谞专讗讛 诇讬 讘住"讚, 诪砖讛 专讘讬谞讜 注诇讬讜 讛砖诇讜诐 注砖讛 讛诪砖讻谉 讜砖诇诪讛 讛诪诇讱 注诇讬讜 讛砖诇讜诐 注砖讛 讛诪拽讚砖, 讜砖谞讬讛诐 谞专诪讝讜 讘砖谞讬 讗讜转讬讜转 诪"砖 砖讬砖 讘诪拽讚砖 讜讘诪砖讻谉, 讻讬 诪"砖 专讗砖讬 转讬讘讜转: 诪砖讛 砖诇诪讛 砖讛诐 讻诇讜诇讬诐 讝讛 讘讝讛, 讜砖谞讬 讗讜转讬讜转 讗诇讜 砖讜讬诐 讻讗谉 讜讻讗谉, 讜谞砖讗专讜 讗讜转讬讜转 砖讗讬谞诐 砖讜讬诐 砖讛诐: 讘诪砖讻谉 讬砖 讗讜转讬讜转 讻"谉 讜讘诪拽讚砖 讗讜转讬讜转 拽"讚 讜诪住驻专 讻讜诇诐 拽注诇 讚专讱 [174] 讻诪谞讬谉 砖诪讜转 '讻住讛 讘驻讝' [174] 砖讛诐 讗讜转讬讜转 '讻侄住侄祝 讝指讛指讘' 讛专诪讜讝讬诐 讘驻住讜拽 '讜址讬旨讜止爪执讬讗值诐 讘职旨讻侄住侄祝 讜职讝指讛指讘' (转讛诇讬诐 拽讛, 诇讝) 讜砖诪讜转 讗诇讜 诪住讜讙诇讬诐 诇讛爪诇讞讛 讻诪讜 砖讗诪专讜 讛诪拽讜讘诇讬诐 讝"诇, 讜专诪讜讝讬诐 讘驻住讜拽 (讬讞讝拽讗诇 讟讝, 讬讙) '讜址转址旨注职讚执旨讬 讝指讛指讘 讜指讻侄住侄祝' 讜诪住讬讬诐 讛讻转讜讘 '讜址转执旨爪职诇职讞执讬 诇执诪职诇讜旨讻指讛' 砖讛讗讬专讜 砖诪讜转 讛讛爪诇讞讛 讛讗诇讛 讘诪砖讻谉 讜讘诪拽讚砖.
讜讙诐 讛诐 诪住驻专 注拽"讚 [174] 专诪讝 诇注拽讬讚转 讛讚讬谞讬谉, 砖诇讻谉 注拽讚 讗讘专讛诐 讗讘讬谞讜 注诇讬讜 讛砖诇讜诐 讗转 讬爪讞拽 讘讛专 讛诪讜专讬讛. 讜讛谞讛 诪执拽职讚旨指砖讈 [444] 讬转专 注诇 诪执砖讈职讻旨指谉 [410] 诪住驻专 诇"讚 砖讛讜讗 诪住驻专 讘' 驻注诪讬诐 '讟讜止讘' [17], 讻讬 诪拽讚砖 专讗砖讜谉 讜砖谞讬 讛诐 讻谞讙讚 讬讜诐 讗"讘 讗讬谉 诇讛诐 讬转专讜谉 注诇 讛诪砖讻谉, 讚讗讚专讘讛 讛诐 讞专讘讜 讜诪砖讻谉 诇讗 砖诇讟讛 讘讜 讬讚 讝专 讗诇讗 谞讙谞讝, 讗讱 诪拽讚砖 砖诇讬砖讬 砖讛讜讗 讻谞讙讚 讬讜诐 砖诇讬砖讬 砖讛讜讻驻诇 讘讜 '讻旨执讬 讟讜止讘' 讬砖 诇讜 讬转专讜谉 注诇 讛诪砖讻谉 砖讛讜讗 讙讚讜诇 诪诪谞讜 讘诪注诇讜转 讜讙诐 讘诪住驻专 讛砖谞讬诐 讻讬 讛讜讗 拽讬讬诐 诇注讜诇诐, 讜讛诪砖讻谉 讗祝 注诇 驻讬 砖诇讗 讞专讘 注诐 讻诇 讝讛 谞讙谞讝 讜诇讗 谞砖讗专 拽讬讬诐 讘注讜诪讚讜, 诇讻谉 讬砖 讘诪拽讚砖 讬转专讜谉 注诇 诪砖讻谉 诪住驻专 讘' 驻注诪讬诐 '讟讜止讘' 诇专诪讜讝 讻讬 讛诪拽讚砖 讛砖诇讬砖讬 砖讛讜讗 讻谞讙讚 讬讜诐 砖诇讬砖讬 砖讛讜讻驻诇 讘讜 '讻旨执讬 讟讜止讘' 讝讛 讛讜讗 砖讬砖 诇讜 讬转专讜谉 注诇 讛诪砖讻谉 讘讻诪讛 诪注诇讜转.
讜讚注 讻讬 讻诇 讛谞讬 诪讬诇讬 讚砖讗诇讛 讜转砖讜讘讛 讚谞拽讬讟 转诇诪讜讚讗, 讛诐 讚讘专讬 讞讻诐 讗讞讚 讚谞拽讬讟 讛讚讘专讬诐 讘讚专讱 砖讗诇讛 讜转砖讜讘讛, 讜讛讜讗 诪注讬拽专讗 讬讚注 诇讛讗讬 拽专讗 讚'注指砖讉讜旨 诇执讬 诪执拽职讚指旨砖讈' (砖诪讜转 讻讛, 讞) 讚诪讬谞讬讛 诪讜讻讞 讚旨职'诪执砖讈职讻旨指谉' 讗执讬拽职专执讬 '诪执拽职讚旨指砖讈' 讜讘讗 诇诇诪讚谞讜 砖诇讗 谞讟注讛 诇讞砖讜讘 讛讜讻讞讛 讚诪砖讻谉 讗拽专讬 诪拽讚砖 讛讜讗 诪驻住讜拽 '讜职谞指住职注讜旨 讛址拽职旨讛指转执讬诐 谞止砖职讉讗值讬 讛址诪执旨拽职讚指旨砖讈 讜职讛值拽执讬诪讜旨 讗侄转 讛址诪执旨砖职讈讻指旨谉' (讘诪讚讘专 讬, 讻讗) 讚拽专讬 诇诪砖讻谉 讘砖诐 诪拽讚砖, 讚讝讛 讗讬谞讜 讚讛转诐 讘讗专讜谉 讗讬讬专讬 讜诇讬讻讗 讛讜讻讞讛 讚诪砖讻谉 讗拽专讬 诪拽讚砖, 讗诇讗 专拽 诪讛讗讬 拽专讗 讚'注指砖讉讜旨 诇执讬 诪执拽职讚指旨砖讈'.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 诪讘讜讬 砖讛谞讬讞讜 讗转 讛拽讜专讛 诇诪注诇讛 诪讻'. 讜讻"讻 讛专注"讘 讜讘讞讬讚讜砖讬 诇诪砖谞讬讜转 讻转讘转讬 诇转诪讜讛 讛讗 诪住拽讬谞谉 诇拽诪谉 讚讞诇诇 诪讘讜讬 转谞谉 讜讗"讻 讗驻砖专 诇拽讜专讛 诇讛讬讜转 诪讜谞讞 诇诪注诇讛 诪讻' 讗诇讗 讚讛讞诇诇 爪专讬讱 砖诇讗 讬讛讬' 诇诪注诇讛 诪讻' 注讜讚 讻转讘转讬 诇转诪讜讛 讘诪讛 讚讻转讘 专砖"讬 讘讝讛 讛讚讘讜专 讜讻谉 讛专注"讘 讜砖专讬讜讛 讘转拽谞转讗 讚诇讞讬 讗讜 拽讜专讛 讚诇讬讛讜讜 讛讬讻专. 讛讗 拽讬讬"诇 讚诇讞讬 讛注讜诪讚 诪讗诇讬讜 讛讜讬 诇讞讬 讚拽讬讬"诇 诇讞讬 诪砖讜诐 诪讞讬爪讛:


转讜住' 讚"讛 砖诇诪讬诐 讜讻讜' 讚转诪讬讚 砖诇 砖讞专 谞诪讬 讜讻讜'. 注讬' 讝讘讞讬诐 讚祝 住讗 注"讗 转讜住' 讚"讛 拽讜讚诐 砖讬注诪讚讜:


讘讗"讚 驻住讜诇讬谉 讛讬讬谞讜 诪讚专讘谞谉. 注讬' 讛讜专讬讜转 讚祝 讚 注"讗 讘专砖"讬 讚"讛 住驻拽 诪砖讞砖讬讻讛 讜讘转讜' 砖诐:





讞讬讚讜砖讬 专讘讬 注拽讬讘讗 讗讬讙专

诪转谞讬' 诪讘讜讬 砖讛讜讗 讙讘讜讛 诇诪注诇讛 诪注砖专讬诐 讗诪讛 讬诪注讟, 专"诇 讗诐 讛讞诇诇 诪拽专拽注讬转讜 注讚 讛拽讜专讛 讙讘讜讛 诇诪注诇讛 诪注砖专讬诐 讚诪住拽讬谞谉 诇拽诪谉 (讚祝 讙' 专讬砖 注"讘) 讞诇诇 诪讘讜讬 转谞谉 讗讘诇 讛拽讜专讛 专砖讗讬 诇讛谞讬讞讛 诇诪注诇讛 诪讻', 讜讘拽讜谞讟专住 诇讗 驻讬专砖 讻谉 讜讗讞专讬讜 谞诪砖讱 讛专注"讘 (讗讘"讛 砖讛诐 讝"诇 驻讬专砖讜 砖讛讜讗 讙讘讜讛 讻讜' 讛讬讬谞讜 砖讛谞讬讞讜 讗转 讛拽讜专讛 诇诪注诇讛 诪注砖专讬诐):


讙诪专讗 讗专"讬 讗诪专 专讘 讞讻诪讬诐 [讚驻讜住诇讬谉 诪讘讜讬 讙讘讜讛 诇诪注诇讛 诪注砖专讬诐] 诇讗 诇诪讚讜讛 讗诇讗 诪驻转讞讜 砖诇 讛讬讻诇 讚讛讬' 讙讘讜讛 注砖专讬诐 讗诪讛.
拽砖讛 诇讬 讚诇专讘 讚讗讬谉 讟注诐 讛驻住讜诇 诪砖讜诐 讚诇讬讻讗 讛讻讬专讗 讚诇诪注诇讛 诪讻' 诇讗 砖诇讟讗 讘讬讛 注讬谞讗 讗诇讗 讚讬诇驻讬谞谉 诪讛讬讻诇 讚注讚 注砖专讬诐 诪拽专讬 驻转讞 讜讬讜转专 诪注砖专讬诐 诇讗 诪拽专讬 驻转讞, 讗"讻 讙诐 诇讞讬 诇讗 诪讛谞讬, 讻诪讜 讚诇讗 诪讛谞讬 诇专讞讘 诪注砖专讛 诪砖讜诐 讚诇讗 讛讜讬 驻转讞:





爪诇"讞

诪讻转讘讬 转诇诪讬讚讬讜 讜讛诪讛 讘讞讜讘专讜转 讘讬谉 讻转讘讬 专讘讬谞讜 讝爪"诇:


诪"砖 讙讘讬 住讜讻讛 讚转谞讬 驻住讜诇讛 讜讙讘讬 诪讘讜讬 转谞讬 转拽谞转讗 诇驻讬 诪讗讬 讚讘注讬 诇诪讬诪专 讛砖"住 诇拽诪谉 (讚祝 讙') 讚住讜讻讛 讚诇讬砖讬讘讛 注讘讚讬 砖谞讬 诪诪讘讜讬 讚诇讛讬诇讜讱 注讘讬讚 讬砖 诇谞讜 诇讜诪专 讘住讜讻讛 转谞讬 驻住讜诇讛 专讘讜转讗 诇专讘谞谉 讚讗注"讙 讚诇讬砖讬讘讛 注讘讬讚 讗驻"讛 驻住讜诇讛 讘讚讬注讘讚 讜讘诪讘讜讬 转谞讬 诇专讘讜转讗 讚专"讬 讚讗注"讙 讚诇讛讬诇讜讱 注讘讬讚 讗驻"讛 诇讻转讞讬诇讛 讬诪注讟. 讗诐 诇讗 讚谞讗诪专 讚住讜讙讬讗 讚讬讚谉 讗讝诇讬 诇讛谞讱 转讬专讜爪讬 讚诇讗 诪讞诇拽讬 讘讬谉 住讜讻讛 诇诪讘讜讬:


砖诐 讜讗讘注"讗 讜讻讜' 诪讘讜讬 讚诇讗 谞驻讬砖讬 诪讬诇讬讛 讜讻讜'. 谞专讗讛 讚讛讗讬 讜讗讘注"讗 诇讗 拽讗讬 讻诇诇 诇讗讘讬讬 砖转讬专抓 讗诇讬讘讗 讚专讘 讚专"讬 驻诇讬讙 讗诪转谞讬' 谞诪讬 讘专讜讞讘讛 专拽 诇讗讬讚讱 转讬专讜爪讗. 讚讗诇"讻 讗诐 专"讬 讛讬' 驻诇讬讙 讘专讜讞讘讛 拽砖讛 讗诪讗讬 诇讗 讻讬讬诇 讘诪转谞讬' 讙讘讜讛 讜专讞讘 讘专讞讘 住讙讬 讘专讞讘 住讙讬, 砖爪专讬讱 诇诪注讟. 讗注"讻 讚讜讗讘"讗 拽讗讬 诇讗讬讚讱 转讬专讜爪讗 讜讬砖 诇讚讞讜转 讜注讬讬谉 诇注讬诇 诪"砖].

